

41


BOSNA I HERCEGOVINA
FEDERACIJA BOSNE I HERCEGOVINE
               Tuzlanski kanton
                GRAD TUZLA
           GRADSKO VIJEĆE















                 S T E N O G R A M


SA 21. SJEDNICE GRADSKOG VIJEĆA TUZLA ODRŽANE 02. JULA 2026. GODINE U POSLOVNOM OBJEKTU „GRAFIČAR“ SA POČETKOM U 12,00 SATI. 

- SJEDNICI PRISUSTVUJE 27 VIJEĆNIKA.




















U Tuzli, juli 2026. godine



ANA PEJIĆ – predsjedavajući  Gradskog vijeća Tuzla 

(Intoniranje himne Bosne i Hercegovine). 
Poštovani vijećnici Gradskog vijeća Tuzla, predstavnici gradskih službi, predstavnici medija, gosti, otvaram 21. redovnu sjednicu Gradskog vijeća Tuzla. 
Konstatujem, da prema evidenciji Stručne službe Gradskog vijeća, sjednici prisustvuje  27 od ukupnog broja vijećnika, 
Za današnju sjednicu svoj izostanak su najavili sljedeći vijećnici  
1. Dragana Berberović Gagro
2. Muhamed Čikarić
3. Mensur Mujezinović i
4. Mirza Malkočević
Te predlažem da im opravdamo izostanak sa današnje sjednice.

U skladu sa članom 65. Poslovnika Gradskog vijeća Tuzla („Službeni glasnik Grada Tuzle“, broj 5/22, 14/24 i 5/26), kojim je propisano da „Predsjedavajući obavještava Gradsko vijeće ko je osim vijećnika pozvan da prisustvuje sjednici“, obavještavam vas da je poziv za današnju sjednicu Gradskog vijeća Tuzla upućen gradonačelniku Grada Tuzle i drugim ovaštenim predlagačima materijala, sekretaru organa državne službe te svim obrađivačima, pomoćnicima gradonačelnika, rukovodiocima stručnih službi, Upravnoj organizaciji Zavod za urbanizam Tuzla, Gradskom pravobranilaštvu Grada Tuzle, Komisiji za odlikovanja i priznanja Nadzornom odboru Javno komunalno preduzeće „Komemorativni centar“ d.o.o. Tuzla, Upravnom odboru Javne ustanove za predškolski odgoj i obrazovanje „Naše dijete“ Tuzla, Javno preduzeće „Pannonica“ d.o.o. Tuzla, Centralnom grijanju dd Tuzla, Javno komunalno preduzeću „Komunalac“ d.o.o Tuzla, Javno komunalnom preduzeću „Saobraćaj i komunikacije - Tuzla“ d.o.o. Tuzla, „Tržnice-pijace“ d.o.o. Tuzla, Komisiji za izbor predjednika i članova Nadzornog odbora u Javnoj ustanovi „Gradski stadion Tušanj“ Tuzla, kao i medijima. 
Evidencija prisutnih na današnjoj sjednici Gradskog vijeća je kod uposlenika Stručne službe Gradskog vijeća.
[bookmark: _Hlk202168616]Obavještavam vijećnike da je gradonačelnik zbog ranije preuzeti obaveza nije u mogućnosti da prisustvuje današnjoj sjednici Gradskog vijeća Tuzla.
Obavještavam vijećnike da će se zapisnici sa 19. i  20. redovne sjednice Gradskog vijeća Tuzla i zapisnici sa 2., 3. i 4. tematske sjednice usvajati na narednoj sjednici Gradskog vijeća.

Za današnju 21. redovnu sjednicu Gradskog vijeća Tuzla predlažem dnevni red koji ste dobili u materijalima za sjednicu.

Gradonačelnik Grada Tuzle je 26.6.26. godine dostavio prijedlog da se u dnevni red 21. redovne sjednice Gradskog vijeća Tuzla uvrsti tačka pod nazivom Razmatranje prijedloga Odluke o postupku i uslovima za dodjelu sredstava za obnovu fasada na zgradama u užoj gradskoj jezgri Tuzle.
[bookmark: _Hlk196467107][bookmark: _Hlk210028010][bookmark: _Hlk233707544][bookmark: _Hlk233789979]  Stavljam na izjašnjavanje prijedlog gradonačelnika da se u dnevni red 21. redovne sjednice Gradskog vijeća Tuzla uvrsti tačka pod nazivom Razmatranje i usvajanje Odluke o postupku i uslovima za dodjelu sredstava za obnovu fasada na zgradama u užoj gradskoj jezgri Tuzle te molim vas da se izjasnite. Glasanje je okončano.
Konstatujem da je prijedlog gradonačelnika da se u dnevni red 21. redovne sjednice Gradskog vijeća Tuzla uvrsti tačka pod NAZIVOM RAZMATRANJE I USVAJANJE ODLUKE O POSTUPKU I USLOVIMA ZA DODJELU SREDSTAVA ZA OBNOVU FASADA NA ZGRADAMA U UŽOJ GRADSKOJ JEZGRI TUZLE, usvojen sa,
21 glasom, nije bilo protiv i nije bilo suzdržanih.
Prijedlog Odluke će se razmatrati kao tačka 6 dnevnog reda današnje sjednice dok se ostale tačke redoslijedom pomjeraju.
[bookmark: _Hlk233708004]Gradonačelnik grada Tuzle je 30.6.26. godine dostavio obavijest da iz dnevnog reda današnje 21. redovne sjednice Gradskog vijeća Tuzla povlači tačka pod nazivom:
Razmatranje i usvajanje pod: 
a) Odluke o davanju saglasnosti Nadzornom odboru Javno komunalno preduzeće „Komemorativni centar“ d.o.o. Tuzla na Pravilnik o naknadama za zauzimanje, rezervaciju i održavanje grobnih mjesta na Centralnom gradskom groblju „Drežnik” u Tuzli i pod 
b) Odluke o davanju saglasnosti Nadzornom odboru Javno komunalno preduzeće „Komemorativni centar“ d.o.o. Tuzla na Pravilnik o formiranju cijena u Javno komunalnom preduzeću „Komemorativni centar“ d.o.o. Tuzla za gradsko groblje „Drežnik” u Tuzli (sa cijenovnikom pogrebnih i drugih usluga).
Obavijest gradonačelnika ste dobili elektronski kao i u materijalima podijeljenim pred sam početak današnje sjednice.
Konstatujem da je IZ DNEVNOG REDA DANAŠNJE 21. REDOVNE SJEDNICE GRADSKOG VIJEĆA TUZLA POVUČENA TAČKA POD NAZIVOM:
Razmatranje i usvajanje pod: 
a) Odluke o davanju saglasnosti Nadzornom odboru Javno komunalno preduzeće „Komemorativni centar“ d.o.o. Tuzla na Pravilnik o naknadama za zauzimanje, rezervaciju i održavanje grobnih mjesta na Centralnom gradskom groblju „Drežnik” u Tuzli i pod  
b) Odluke o davanju saglasnosti Nadzornom odboru Javno komunalno preduzeće „Komemorativni centar“ d.o.o. Tuzla na Pravilnik o formiranju cijena u Javno komunalnom preduzeću „Komemorativni centar“ d.o.o. Tuzla za gradsko groblje „Drežnik” u Tuzli (sa cijenovnikom pogrebnih i drugih usluga).
Pravilnik o formiranju cijena u Javno komunalnom preduzeću „Komemorativni centar“ d.o.o. Tuzla za gradsko groblje „Drežnik” u Tuzli (sa cijenovnikom pogrebnih i drugih usluga) te da se ostale tačke redosljedom pomijeraju.
 
Gradonačelnik grada Tuzle je 2.7.26. godine dostavio obavijest da iz dnevnog reda današnje 21. redovne sjednice Gradskog vijeća Tuzla povlači podtačka b) tačke 3 dnevnog reda pod nazivom Razmatranje i usvajanje Odluke o davanju prethodne saglasnosti Upravnom odboru Javne ustanove za predškolski odgoj i obrazovanje „Naše dijete“ Tuzla  na Pravilnik o izmjenama i dopunama Pravilnika o radu i unutrašnjoj organizaciji i načinu rada  Javne ustanove za predškolski odgoj i obrazovanje „Naše dijete“ Tuzla. 
Obavijest gradonačelnika ste dobili u materijalu podijeljenom pred početak sjednice.
Konstatujem da je IZ DNEVNOG REDA DANAŠNJE 21. REDOVNE SJEDNICE GRADSKOG VIJEĆA TUZLA POVUČENA PODTAČKA b) TAČKE 3. DNEVNOG REDA POD NAZIVOM:
Razmatranje i usvajanje Odluke o davanju prethodne saglasnosti upravnom odboru Javne ustanove za predškolski odgoj i obrazovanje „Naše dijete“ Tuzla  na Pravilnik o izmjenama i dopunama Pravilnika o radu i unutrašnjoj organizaciji i načinu rada  Javne ustanove za predškolski odgoj i obrazovanje „Naše dijete“ Tuzla.
Za riječ se javila predsjednica Nadzornog odbora Centralnog grijanja dd Tuzla, pa izvolite gospođa Armela Efendić.

 

ARMELA EFENDIĆ - predsjednica Nadzornog odbora Centralnog grijanja dd Tuzla

Dobar dan. Pozdravljam sve prisutne. Ja sam Armela Efendić, predsjednica Nadzornog odbora Javnog preduzeća Centralnog grijanja. Vi ste dobili materijale i mi vas molimo zbog dodatnog usaglašavanja da ovu tačku skinemo sa današnjeg dnevnog reda 21. redovne sjednice Gradskog vijeća i uobzirimo je u jednu od narednih sjednica. 

ANA PEJIĆ

Povlačite? (ARMELA EFENDIĆ -  Povlačimo.) U redu, u redu. 
Konstatujem da je IZ DNEVNOG REDA DANAŠNJE REDOVNE SJEDNICE POVUČENA POTAČKA b. TAČKE 8. RAZMATRANJE I USVAJANJE IZVEŠTAJA O RADU I POSLOVANJU CENTRALNOG GRIJANJA D.D TUZLA ZA 2025. GODINU.

S obzirom da nije bilo daljih prijedloga za izmjene i dopune predloženog dnevnog reda stavljam na izjašnjavanje dnevni red u cjelini i pozivam vas da se izjasnite. Glasanje je okončano.
Konstatujem da je dnevni red usvojen sa,
22 glasa za, nije bilo protiv i nije bilo suzdržanih.     

[bookmark: _Hlk230681700]USVOJENI DNEVNI RED 21. REDOVNE SJEDNICE GRADSKOG VIJEĆA TUZLA,
2.7.2026. GODINE (broj 01/04-A-9028-2026)

1. Vijećnička pitanja i inicijative
2. Razmatranje i usvajanje Odluke o dodjeli javnih priznanja u 2026. godini
3. Razmatranje i usvajanje Odluke o davanju prethodne saglasnosti Upravnom odboru Javne ustanove za predškolski odgoj i obrazovanje „Naše dijete“ Tuzla na Odluku o izmjeni i dopuni Pravila Javne ustanove za predškolski odgoj i obrazovanje „Naše dijete“ Tuzla
4. Razmatranje i usvajanje: 
a) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u JKP „Saobraćaj i komunikacije - Tuzla“ d.o.o. Tuzla, čiji je osnivač Grad Tuzla 
b) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u JP „Pannonica“ d.o.o. Tuzla, čiji je osnivač Grad Tuzla 
c) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u „Centralno grijanje“ d.d. Tuzla, čiji je osnivač Grad Tuzla 
d) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u JKP „Komemorativni centar“ d.o.o. Tuzla, čiji je osnivač Grad Tuzla
5. Razmatranje i usvajanje Odluke o davanju preporuke za ustupanje na korištenje opreme i pristupa sistemu videonadzora javnih površina na području grada Tuzle Ministarstvu unutrašnjih poslova Tuzlanskog kantona
6. Razmatranje i usvajanje Odluke o postupku i uslovima za dodjelu sredstava za obnovu fasada na zgradama u užoj gradskoj jezgri Tuzle
7. Razmatranje i usvajanje Pravilnika o izmjenama Pravilnika o kriterijima i postupku za odobravanje jednokratne pomoći pripadnicima branilačke populacije sa područja grada Tuzla
8. Razmatranje i usvajanje Izvještaja o radu i poslovanju javnih i drugih preduzeća, čiji je osnivač ili suosnivač Grad Tuzla za 2025. godinu 
JP „Pannonica“ d.o.o. Tuzla
JKP „Komunalac“ d.o.o Tuzla
JKP „Saobraćaj i komunikacije - Tuzla“ d.o.o. Tuzla
„Tržnice-pijace“ d.o.o. Tuzla 
9. Razmatranje Informacije o realizaciji integrisane Strategije razvoja grada Tuzle do 2026. godine - revidirana Strategija razvoja grada Tuzle 2019.-2021. godine
10. Razmatranje  Informacije o provedenom postupku po Javnom oglasu za izbora i imenovanje predsjednika i članova Nadzornog odbora u Javnoj ustanovi „Gradski stadion Tušanj” Tuzla 
11. Razmatranje izvještaja Komisije za izbor i imenovanja 
12. Tekuća pitanja 
a) Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja o radu JZU Dom zdravlja „Dr Mustafa Šehović“ Tuzla 
b) Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja o radu JU Centar za kulturu Tuzla 
c) Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja o radu i poslovanju JKP „Vodovod i kanalizacija“ d.o.o Tuzla 
d) Obavještenje Službe za inspekcijske poslove o razlozima prolongiranja izrade Izvještaja o provedenim inspekcijskim nadzorima u 2025. godini u svim oblastima iz nadležnosti Službe za inspekcijske poslove, s analizom rezultata i prijedlozima mjera za efikasniji rad

Prelazimo na realizaciju dnevnog reda današnje 21. redovne sjednice Gradskog vijeća.

Prva tačka:

VIJEĆNIČKA PITANJA I VIJEĆNIČKE INICIJATIVE

Prelazimo prvo na:

VIJEĆNIČKA PITANJA

Vijećnik Senad Mehmedinović. Izvolite Senade. (SENAD MEHMEDINOVIĆ – Prilažem.) U redu. Vijećnice Svjetlana Kakeš i Nataša Perić. Izvolite. (SVJETLANA KAKEŠ – Prilažem.) U redu. Da li još neko ima vijećničkih pitanja? Vijećnik Mirnes Ajanović. Izvolite.

MIRNES AJANOVIĆ – vijećnik BOSS – Bosanske stranke

    Hvala, pozdrav svima. Jedno, prilažem. Druga, dva, malo su poduža, pa ću samo kratko. Jedno je vjećničko pitanje vladi, premijeru TK-a, Ministarstvu finansija, Ministarstvu obrazovanja i nauke, a u vezi, evo, konkretno koliko je tačno sredstava iz Budžeta TK-a, uključujući i sredstva iz drugih izvora finansiranja kojima raspolaže ili realizuje Tuzlanski kanton, od početka planiranja projekta do dana dostavljanja odgovora, izdvojeno, odobreno, preneseno, ugovoreno i isplaćeno za projekat izgradnje Kampusa univerziteta u Tuzli. I na osnovu kojih odluka, te kakvi su finansijski planovi za nastavak, realizacije, sl. O čemu se radi? Pa radi se o nekoliko okolnosti, na granici sam da kažem jednu koja je bitna, ali možda, evo, neću, ostavit ću je za koji dan će izaći u medijima. Ali, do sad je navodno dato 30 miliona za kampus. A kao treba, 300, 400 ili 700 miliona. Nije to bezveze. Igrati se sa takvim milionima, gdje vlast koju znamo kakva je većinom korumpirana, raspolaže sa stotinama miliona maraka, gdje, kako kaže jedan političar, kaže, ne možeš biti u medu a meda ne lizat pa sam ja jednom tako rekao, ti si jezik odvalio do tala ližući taj med. A ovdje ližu 300, 400 ili 700 miliona, a 30 dali. A ne mogu da preskočim, da ne kažem, ovdje imam sliku, i kaže premijer, često nam kao kritiku za gradnju kampusa ističu kako nema studenata.
On reko prije nekoliko dana, evo slika, njegova. Studenata, kaže, ima, ali, nažalost, u značajoj mjeri uzimaju koje kakvih fakulteti, uglavnom privatni. Znači, on da bi našao studente kojih nema, sam priznaje, ukinu privatne univerzitete. Demokratija, ko kad bi sad rekli, ukini Mensura da bi mogla raditi nam neka državna firma. Zamisli  kako bi Mensuru bilo, radnicima i svima. Još ga napravi da je kriminalac, ne valja da je ovako, da je onako. Sve je razlog da ga ukinu. I kaže, društvo i država se moraju sa takvim pojavama izboriti, ali i budućim studentima ostaviti mogućnost da u boljim uslovima javnih visokoobrazovnih institucija stiću znanja i zvanja. Prije ili kasnije to će se dogoditi i zato gradimo kampus. Je li on toliko se sturio da gradi kampus za studente kojih nema, ili zato što kampus košta 300 miliona, 400, 700, 30 dali? Neću ja reći da je premijer uzeo, ali okolnost da mogu uzeti milion, dva, tri u džep, može biti motiv za ovakvu kampanju protiv privatnih univerziteta. Ukloni ih po svaku cijenu. Nazovi ih da su prodavnice diploma, iako ni za jedan univerzitet, ni državni, ni privatni na ovom kantonu nije utvrđeno da ima nezakonite, kupljene, prodate diplome. Ali je hajka tu. E zato sam ja ovo stavio pravno, profesionalno. Šta sve tražim da mi dostavi i da vršimo malo nazor nad radom vlade koja stureno ide ka pravljenju kampusa, neka njega, al pravit kampus a uništavat druge nezakonito zloupotrebom položaja, protivno odlukama suda ili svega i svačega, je nedopustivo. Ovo je ukratko a ima mnogo više stranica. Jedan je poreznoj upravi. Jedno pitanje Federaciji kantonalni-porezni ured Tuzla naupade meni da zatražim kolko ima gdje kakvih profesora stalno zaposlenih. Pošto se ovo priča, mora biti sad stalno zaposlen profesor negdje, recimo na medicini. I sad ja pitam, poreski ured, dajte mi koliko je stalno zaposlenih profesora. Ne imena, prezimena, strukturu, samo broj. Evo pitan vas, kolko vi mislite da ima stalno zaposlenih profesora na Medicinskom fakultetu državnog univerziteta neka neko lupi? Koliko je stalno zaposlenih profesora? I ja zatražim to i ne dobijem odgovor. To je kažu tajna. A za neki drugi univerzitet ministar se hvali da je dobio od poreske uprave koliko imaju stalno zaposlenih profesora. Ovo je u pitanju, sad samo ga obrazlažem. A znate zašto je ovo tajna? Zato što prema informacijama koje su zvanične na zvaničnoj stranici univerziteta, broj stalno zaposlenih profesora na Medicinskom fakultetu javnog državnog univerziteta u Tuzli je, pogodite, 50, 100, 10. Nula! Ni jedan stalno zaposleni profesor. Zato ne daju informaciju. Zato poreska uprava krije informaciju. Nula! Normalno, ne može biti stalno zaposlen profesor koji je hirurg. Valja da liječi gore, valja da odrađuje svoj posao kao ljekar. Ali nekom drugom univerzitetu koji iste takve uslove ima, Branislav Obrenović kaže, oni imaju jednog, on 100% ima više nego u državni.Ovo je u pitanju. Ja to pitam, jel zato se krije. Što je skandal, što je nula, ali se napadaju drugi. Pod istim uslovima koji rade. Treće vijećničko pitanje će biti iznenađenje. Hvala. 
 
ANA PEJIĆ

U redu, sljedeće vijećničko pitanje, vijećnik Omer Berbić, izvolite. (OMER BERBIĆ – Priložit ću ja tri.) U redu. 
Da li još neko ima vijećničkih pitanja?

Ako nema prelazimo na:

VIJEĆNIČKE INICIJATIVE
 
Vijećničke inicijative vijećnik Dejan Kovačević i ima zajednička vijećnik Dejan Kovačević i vijećnik Mensur Alić pa hoćete zajedno sve? U redu. U redu, u redu, izvolite Dejane.
DEJAN KOVAČEVIĆ – vijećnik HDZ – BiH Hrvatske demokratske zajednice
                                            Bosne i Hercegovine

Hvala predsjedavajuća, prije svega da pozdravim vas, dopresjedavajuće, tajnika Gradskog voijeća, predstavnike šefove službi Gradskog vijeća grada Tuzla, predstavnike javnih poduzeća koji su danas ovdje s nama, sve goste i naravno medije. Za današnju sjednicu evo pripremio sam dvije samostalne inicijative i jednu inicijativu sa kolegom Mensurom Alićem iz Tuzlanske alternative, pa evo krenuću ovaj prvo list. Samostalne prva je da, evo, smatram da javnosti, evo, grada Tuzla, prema ljudima koji su tihi i koji tiho i neprimjetno pomažu i spašavaju živote drugih, da im se ne pridaje dovoljno pažnje. Tako da evo današnju vijećničku inicijativu koju upučujem prema gradonačelniku grada Tuzla i Službi za komunalne poslove, izgradnju i poslove mjesnih zajednica grada Tuzla, a i naravno ovom Gradskom vijeću grada Tuzla koje donosi odluke, podnosim inicijativu za oslobađanje plaćanja javnog linijskog prevoza na području grada Tuzla za darovatelje krvi koji imaju preko 30 darivanja, donere organa i uže članove obitelji kadeveričnih donora organa sa prebivalištem u gradu Tuzla. 
U obrazloženju, ovim putem podnosim vijećničku inicijativu za izmjenu Odluke u utvrđivanju cjenovnika svih vrsta voznih karata za sve kategorije putnika javnog linijskog prevoza na području grada Tuzla koje je objavljeno službenom glasniku grada Tuzla broj 8/25, kojom bi se u članu četiri ove odluke pod nazivom korisnici besplatnog javnog linijskog prevoza kao korisnici besplatnog javnog prevoza na području grada Tuzla dodale i kategorije pod D, darovatelji krvi, koji su krv darivali 30 i više puta, donori organa i članovi užih obitelji kadeveričnih donora organa. Ovakvim činom, grad Tuzla bi izrazio poštovanje i zahvalnost prema onim građanima koji su nesebično doslovno poklonili dio sebe, svog tijela ili dio tijela svog člana obitelji kako bi spasili život i pomogli da preživi neko od naših sugrađana.
O drugoj vjećničkog inicijativi već smo raspravljali, na moju inicijativu smo prošle godine na 11. redovitoj sjednici Gradskog vijeća Tuzla imali tačku dnevnog reda razmatranje o zabrani kretanja automobila, lakih električnih  vozila na prostoru predviđenih za pješake, pa da je ovo Gradsko vijeće tada usvojilo niz zaključaka koji su prosljeđeni prema nadležnim organima i službama i većim razinama vlasti, međutim od tog dana vrlo malo je se pomaklo i riješilo prema tome, međutim problem koji imamo u gradu Tuzla je i dalje prisutan, u stvari u zadnje vrijeme dolazi do eskalacije. Pa povodom toga evo upućujem vijećničku inicijativu prema gradonačelniku Grada Tuzla, također prema Službi za komunalne poslove, izgradnju i poslove mjesnih zajednica grada Tuzla i prema ovom Gradskom vijeću Grada Tuzla koje može donijeti i donosi i usvaj jednu od komunalnih odluka. Naziv inicijative je donošenje Odluke u komunalnom redu o zabrani kretanja romobila i lakih električnih vozila na površinama pješačkih zona i prostora predviđenim za kretanje pješaka na teritoriji grada Tuzla. Unazad nekoliko godina na području našeg grada svjedočimo naglom porastu korištenja električnih romobila i drugih lakih električnih vozila. Iako ovakva prevozna sredstva imaju svoje prednosti u smislu ekološke prihvatljivosti i smanjenja gužvi u prometu, ali njihovim nekontroliranim kretanjima i vožnjom istih od strane djece, maloljetnih i drugih osoba po površinama koji su isključivo predviđene za kretanje pješaka u gradu Tuzla, to su trotoari, pješački prelaz, šetnice, trgovi i sl. Ugrožava se sigurnost građana, a naročito djece i starih osoba. Pješačke zone su namjenjene isključivo sigurnom kretanju pješaka. Sve učestalije pojave da se električni romobili i laka električna vozila kreću upravo ovim površinama, dovode do učestalih konflikata, nesigurnosti pa konkretnih nezgoda što možemo u zadnje vrijeme primijetiti i u medijima, objave u medijima. Ozirom da u Tuzlanskom kantonu, ni na razini Federacije Bosne i Hercegovine, nema donešen Zakon o prometnim propisima kojom bi se reguliralo upravljanje i kretanje romobila i lakih električnih vozila po prostoru predviđene za pješake, Grad Tuzla i Gradsko vijeće može donijeti odluku o komunalnom redu kojom bi se regulirala zabrana kretanja romobila i lakih električnih vozila po prostoru predviđen za pješake. Stoga molim nadležne službe da ovu inicijativu razmotre i poduzmu potrebne aktivnosti u što kračem roku i u skladu sa zakonom i svojim nadležnostima donesu odluku o komunalnom redu kako bi se zabranilo kretanje romobila i lakih električnih vozila po prostoru predviđene za pješake u gradu Tuzla. S obzirom da mi nemamo ovakvu komunalnu odluku a na prijedlog gradonačelnika i Službe za komunalne poslove, Gradsko vijeće može u svojiti istu i uposlenicima Ministarstva unutarnjih poslova bi bilo lakše reagirati i sankcionisati nesavjesne vozače i građane koji se ne pridržavaju zabrane kretanja i romobila, evo već imamo  biciklima, ali evo i romobila i lakih električnih vozila na prostoru predviđen za pješake.
I treću inicijetivu smo kolega Mensur Alić iz Tuzlanske alternative i ja podnosimo za sanaciju puta u Mjesnoj zajednici Grabovica i to na relaciji od česme u Gornjoj Grabovici prema kapeli Sveti Jurja do groblja Veresika u naselju Tetima u Mjesnoj zajednici Gornja Tuzla. Hvala vam još jednom.

ANA PEJIĆ

U redu. Sljedeća vijećnička inicijativa, vijećnik Elvir Fejzić, izvolite Elvire. (ELVIR FEJZIĆ – Prilažem. ) U redu, vijećnička inicijativa, vijećnik Emir Šahović, izvolite.

EMIR ŠAHOVIĆ – vijećnik Pokreta demokratske akcije - PDA 

Hvala predsjedavajuća, pozdrav vama, dopresjedavajućim, sekretaru Gradskog vijeća, kolegicama i kolegama vijećnicima i vijećnicama i svim prisutnim.
Ja bi prije svega da čestitam i da se zahvalim našim reprezentativcima i Stručnom štabu na odlično odrađenom poslu na Svjetskom prvenstvu. Izuzetno sam ponosan na sve što su uradili, izuzetno sam ponosan na ovaj grad i ovu omladinu i svu ovu mladost što je na Trgu Slobode predstavila Tuzlu u jednom odličnom svjetlu, bez i jednog incidenta i nadam se da ćemo se vidjeti je li i na EUR-u, a inicijativu prilažem.

ANA PEJIĆ

U redu. Vijećnička inicijativa, vijećnica Svjetlana Kakeš, izvolite Svjetlana. (SVJETLANA KAKEŠ- Prilažem.) U redu. Vijećnička inicijativa vijećnik Mirnes Ajanović. Izvolite. 

MIRNES AJANOVIĆ
 
Hvala, ja ću priložiti kasnije. A sad pročitat, kratko, neću. Prva je, samo 13 stranica.
Ovo je inicijativa za provođenje provera radi utvrđivanja postojanja sumnje na eventualno izvršenje krivičnih dijela u vezi sa postupanjem Urbaničko-građevinske inspekcije grada Tuzla, pribavljanja dokumentacije koja se uskračuje vijećniku Gradskog vijeća Tuzla i dostavljanje informacije o postupanju po ranije podnesenoj krivičnoj prijavi upućenoj Kantonalnom tužilaštvu Tuzlanskog kantona. U najkraćem, nekad tokom 2024. inspektor građevinski Edin Skenderović je naprasno u roku od jednog dana, za sad kakve imam informacije krio dokumente, nisu mi ni do sada dali iako sam o 24. tražio kroz vijećnička pitanja, naprasno u roku od pola dana ulazi na jedan univerzitet i zato što nema upotrebnu dozvolu za promjenu namjene, iako je u postupku bilo dobijanje upotrebne dozvole, a objekat imao upotrebnu dozvolu prethodno, zabranjuje rad univerziteta, izbacuje sve napolje i obavještava ministra da ih je izbacio, ministra obrazovanja Ahmeda Omerovića, a onda Ahmed Omerović donosi na osnovu toga odluku o zabranji rada univerziteta jer nema uslove za rad. Savršeno smišljeno. Još su oni pokušali da nađu negdje bilo je prvo BKC-u, da samo prežive dok ne bude upotrebna dozvola koja je došla 24. u oktobru, odnosno novembru na dvije i po hiljade kvadrata najsavršenijeg visokoobrazovnog prostora, dakle dobijena je bila kasnije za mjesec dana upotrebna dozvola jer je bilo u postupku, sve je završeno bilo, i morali su se snalaziti, pa su čak bili u hotelu Tuzla, a onda ih sada prozivaju i kaže, pogledajte, kaže, to je fakultet koji radi u hotelu, a državni fakultet pravni u Tuzli je radio u jednom, ne u hotelu, nego u nekakvim skoro podrumskim prostorijama jednog Tuzlanskog hotela, o tom potom. Ali govorim samo kako je inspekcija savršeno smislila da odradi svoj dio posla u cilju uništavanja obrazovne konkurencije. I onda sam ja naravno tražio da se donese odluka od strane inspoktora još 2024.godine na sjednici 19. decembra 24. da se onda po istoj logici postupi i zabrani rad Vladi kantona, ministarstvu kantona, jer se nalazi u prostoru koji je očito promijenjenih namjena. Ni do danas nisu to uradili, jer oni imaju, možete misliti, puno posla. Ne mogu da stignu, ali nije bitno to. Nego je bitna okolnost da sam ja tražio kroz vijećnička pitanja i odgovore i oni mi kažu da je 25.03.2026. došlo nekako mišljenje Ministarstva prostornog Tuzlanskog kantona, gdje je u stvari, u suštini tog mišljenja, da ne trebaju se tražiti upotrebne dozvole ukoliko nije došlo do konstrukcijskih promjena. Faktički, pošto ovdje nije bilo došlo konstrukcijskih promjena, univerzitet je funkcionisao radio, popunilo se samo čekao da dobije upotrebnu dozvolu. O promjeni namjene objekta koji već ima upotrebnu dozvolu,  to ispade da je inspektor Edin Skenderovića, a to izgleda kriju, faktički nezakonito zabranio rad univerziteta. I zato tražim on ministarstva, pošto meni kao vijećniku ne daju. Kažu, vijećnik ne može dobiti tu informaciju. A informacija je dostavljena po mom zahtjevu. I piše nekakva inspektorica, nije ni važno, neću da govorim više ni ime. Mi to, kaže vama kao vijećniku ne damo. To je nezakonito. E pa sad će tražiti tužilaštvo, pa će tužilaštvu morati dati, a onda će meni svakako morati dati. Dakle, tu je suština ove prve inicijative. 
Druga, opet ide Tužilaštvu Bosne i Hercegovine, federacije, onom poskoku federalnom, Kantonalnom tužilaštvu TK-a, Republike Srpske i Republičkom tužilaštvu, imaju i oni poseban odijel za suzbijanje korupcije organizovanog i najtežih oblika kriminala i tako dalje. Agenciji za prevenciju korupcije, koordinaciju borbe protiv korupcije, BiH Urezd za borbu proti korupcije TK-a i tako dalje. Ovdje tražim od tih svih tužilaštava poduzimanje mjera protiv što da ne Branislava Obrenovića, Irfana Halilagića, Ahmeda Omerovića, svih ministara u Vladi kantona, ministara na ovim višim funkcijama. Tražim informacije.
Pitao sam prošli put, rekao, gdje su vam zaposlene supruge? Kako su dobile posao? Kakvim konkursima? Gdje rade? Kakvi su uslovi? Plate ne moraju, jer su plate, tajna. I rekao sam da ću podnijeti prijavu zbog sumnje o trgovini utjecajem i sukob interesa, ukoliko mi se ne dostave te informacije. Ja ih nisam dobio. Da su dostavljene, Stručna služba vijeća bi mi ih dostavila, nisam dobio.   Iz tog razloga je napravljena krivična prijava, putem ove inicijative u stvari. Ja iniciram krivičnu odgovornost, krivično procesuiranje svih ovih lica, dakle i premijera TK-a i Ahmeda Omerovića, ministra obrazovanja, pa i onog borca protiv korupcije, koji je prikrivao dokumentaciju i nije dao da se govori slično Branislava Obrenovića, nije puno na 15 strana. 
I još jedna vijećnička inicijativa, opet sva ova tužlaštva, ne bih ih nabrajao od državnog, entitetskih i ostalih institucija, ombudsmena, pa i predstavničkom domu, ovo je malo duže, ovo je samo na 35 stranica. Inicijativa, opet za krivično procesuiranje, okolnost i šta se desilo. Komisija za borbu protiv korupcije, u najkraćem ovo što je 35 stranica, neću, samo ću prepričati, je zakazala neke rasprave u povodu univerziteta i faktički jedan je bio pozvan i ja sam došao da zastupam po punomoći. 28.5. mi ne da da govorim, 2.6. bukvalno mi ne da da govorim, ja progovaram, kaže, ja ću te izbaciti napolje ako progovoriš. I naravno, rekao sam, ja više ovdje neću sjediti, mi napuštamo, jer nam ne date da govorim. Onda je on počeo vikat, urlat, pobjesnio bukvalno Branislav Obrenović, ali nebitno je sve to.
Nego što je on, nakon svih tih informacija, dostavio izvještaje predsjedničkom domu Parlamentarne skupštine Bosne i Hercegovine, u kojem je prikrio informacije da su određena lica Anisa Mahmutović, pa i on krili od javnosti informacije da je odluka o oduzimanju licence i zabrane rada jednom univerzitetu poništena još 2024. godine, 31.12. A na sjednicama od 11.5. su govorili da je to I dalje na snazi, iako je sud 8.5. i prije toga bukvalno i poništio, prije je stavio van snage, onda je poništio odluke o oduzimanju licence i zabrane rada kao nezakonite. Dakle, instruirali su nezakonitu javnost, imao je 27.4.bukvalno dakle, mnogo više je prije nešto su raspravljali uopšte, kompletnu dokumentaciju na 67 stranica o svim tijem informacijama koje je dostavio taj univerzitet, međutim sve je to ignorisano javnosti, je predstavljeno čak i okolnost, citiram, kako može biti ljekar sa privatnog univerziteta. Brutalna diskriminacija, dakle, diplomanata, lica koja studiraju, na takav način kršiti Zakon o zabrani diskriminacije, krivične zakone državnog, zakon 145 federalnog, entitetskog, dakle, entitetskog jednog i drugog Federalnog i Republike Srpske, je do sada nezapamčeno. Dakle, neko ko je državni poslanik, potpuno zloupotrebom služenog položaja, radeći u interesu određenih lica iz državnog univerziteta, pa i ovog što sam naveo, očito Irfana Halilagića koji je falio, gdje je Irfan naveo da nemaju studenata, da trebaju da bukvalno ukinu privatne univerzitete da bi sebi obezbjedili u kampusu studenta, rekao sam već kampus je kolko košta, 300, 400 i 700 miliona. 30 su do sada dali a ne zna se koliko će još dati ili uzeti. Kako ne znamo ali vidjet ćemo, provjeravat ćemo. Dakle, radi se o okolnosti da se inicira krivično procesuiranje, sve je navedeno na 35 stranica u sažetku inicijative vijećničke, pa kroz dostavljanje i postupanja po inicijativi, predmeti, razlozi za podnošenje inicijative. (ANA PEJIĆ - Molim vas, samo vodite računa o vremenu.) Evo još kratko, sva dokumentacija koja je bila, dakle, protiv svih ovih lica koji su očito instruirano, pa i putem nekih stranačkih novinara koji više godina rade za određenu političku stranku, onda se predstavljaju kao nezavisni, iako postoje dokumenti. Dokumentacija je dostavljena i tužilaštvima. Radi se o organizovanoj grupi sa namjerom da ukinu obrazovnu konkurenciju visokog obrazovanja kako bi omogućili da postoji samo jedan univerzitet i očito kako bi omogućili da se obezbijede sredstva dodatna dalja i opravdaju za kampus jer im očito 30 miliona nije do sada bilo dovoljno nego moraju ići sa tih 300, 400 ili 700 kako najavlju da traže, a to su budžetska sredstva kantona građana Tuzle, građana Tuzlanskog kantona kojima neko raspolažen na način da žele uništiti konkurenciju kako bi opravdao postojanje kampusa za kojeg nema uslova za rad jer nema studenata u Tuzli, djeca idu vani, neće da budu u ovom svemu što je negativno u političkom, režimskom, medijskom i svakakvom negativnom okruženju kako je evo zadnjih dana pogotovo eskaliralo. Kako god ja kao vijećnik neću stati, ne postoji mogućnost da pognem glavu ni prema kome ko se usudio krenuti na mene samo zato što sam vršio svoj posao što sam ukazao na nezakonitost argumentima i dokumentima i samo zato što mi nije dopušteno da progovorim prijetnjom da ću biti izbaćen, a kasnije se prezentiralo da nisam znao odgovoriti. To je dokumentovano i video snimcima i drugim materijalima i to za sve sublimira u okviru ove inicijative i traži krivično procesuiranje svih lica i na tome ću i istrajati. Svi će odgovarati.
Koliko god budem imao mogućnosti da živim neću se zaustaviti dok svi ne budu krivično procesuirani.Hvala. 

ANA PEJIĆ 

U redu. Sljedeća vijećnička inicijativa viijećnik Omer Berbić, izvolite. (OMER BERBIĆ – Priložit ću.) 
U redu, da li još neko ima vijećničkih inicijativa? Nema. U redu. 


Prelazimo na sljedeću tačku dnevnog reda: 

RAZMATRANJE I USVAJANJE ODLUKE O DODJELI JAVNIH PRIZNANJA U 26. GODINI.

Predlagač je Komisija za odlikovanja i priznanja. 
Obrađivač je Stručna služba Gradskog vijeća.
Materijal su razmatrali: Komisija za statutarna pitanja i propise i klubovi vijećnika. 
Da li ima potrebe za uvodnim izlaganjem? 
Da li ima potrebe da se pročitaju izvještaji Komisija? 
Otvaram raspravu klubova vijećnika. 
Zatvaram raspravu klubova vijećnika. 
Otvaram raspravu vijećnika.
Zatvaram raspravu vijećnika. 
I stavljam na izjašnjavanje prijedlog Odluke o dodjeli javnih priznanja u 26. godini i molim vas da se izjasnite. Glasanje je okončano. 
Konstatujem da je ODLUKA O DODJELI JAVNIH PRIZNANJA U 26. GODINI usvojena sa, 
20 glasova za, nije bilo protiv i nije bilo suzdržanih.

Prelazimo na sljedeću tačku dnevnog reda: 

RAZMATRANJE I USVAJANJE ODLUKE O DAVANJU PRETHODNE SAGLASNOSTI UPRAVNOM ODBORU JAVNE USTANOVE ZA PREDŠKOLSKI ODGOJ I OBRAZOVANJE “NAŠE DIJETE” TUZLA NA ODLUKU O IZMJENI I DOPUNI PRAVILA JAVNE USTANOVE ZA PREDŠKOLSKI ODGOJ I OBRAZOVANJE “NAŠE DIJETE” TUZLA. 

Predlagač je gradonačelnik Grada Tuzla. 
Obrađivač je Upravni odbor javne ustanovi za predškolski odgoj i obrazovanje “Naše dijete” Tuzla i Služba za ekonomski razvoj, poduzetništvo i poljoprivredu.
Materijal su razmatrali: Komisija za statutarna pitanja I propise, Komisija za ekonomske odnose, Komisija za poduzetništvo, Komisija za mlade, obrazovanje i sport i klubovi vijećnika.
Da li ima potrebe za uvodnim izlaganjem? 
Da li ima potrebe da se pročitaju izvještaji Komisija? 
Otvaram raspravu klubova vijećnika. 
Zatvaram... Aha, ispred kluba, izvinite, ispred Kluba vijećnik Admir Hasanbašić, izvolite. Samo Omerov mikrofon je uključen. Izvolite, Admire. 

ADMIR HASANBAŠIĆ – vijećnik Tuzlanske alternative

Hvala, predsjedavajuća. Veoma bitna Odluka o izmjeni i dopuni pravila Javne ustanove za predškolski odgoj i obrazovanje “Naše dijete”, a koja se odnosi na dodatak nove tačke u ovim pravilima, koja glasi 16. poslovna jedinica Leptirić, ulica Sarajac, broj 4 Tuzla. Naime, napokon, nakon pet godina od kako sam podnio vijećničku inicijativu u ovom Gradskom vijeću, realizovan je ovaj projekat i u prostorijama male škole, Javne ustanove Osnovne škole Simin han, od 1. 9. sa radom počinje vrtić obdaništa “Naše dijete”. Već se pokazao veliki interes među građanima i zaista ovo je veliki dobitak ne samo za građane Mjesne zajednice Simin Han, nego i za ostale građane u istočnom dijelu grada čime će se svakako stvoriti mnogo, mnogo bolji uslovi za naše najmlađe, jer bio sam prisutan prilikom izvođenja radova u ovom vrtiću i to će biti jedno reprezentativni objekat u kome je uloženo 120.000 konvertibilnih maraka, koje je dodijeljene od strane Federalnog ministarstva raseljenih lica, izbjeglica Bosne i Hercegovine i svakako veliko hvala gradonačelniku, koji je iz Budžeta Grada Tuzla za 2026. godinu izdvojio 80.000 konvertibilnih maraka kako bi se izvršila nabavka, ugradnja stolarije i svakako dječjeg namještaja i opreme. Ovdje svakako treba spomenuti i menadžment Osnovne škole Simin Han, koji je uz pozitivno mišljenje Ministarstva za obrazavanje Tuzlanskog kantona i Vladu, dodijelio na besplatno korištenje na period od 20 godina znači ovaj objekat, koji je površine 280 metara kvadratnih, zaista to je velika stvar za ovu mjesnu zajednicu, velika stvar za naš grad, jer idemo ka onom što smo stalno pominjali, a to je otvaranje novih vrtića, koji će biti vrlo, vrlo bitni za naše najmlađe. 
Ono što još želim reći, da će biti smanjena lista čekanja. To je jako bitno, imamo velike liste čekanja, već sada imamo interes nekih građana, čija su djeca iz Simin Hana, koji su u vrtićima u gradu Tuzla, već sada će, vjerovatno oni, da se svoju djecu da prebace u Simin Han, a otvorit će se prostor u ovim vrtićima u gradu.
I na kraju, Klub vijećnika Tuzlanske alternative svakako će podržati ovu odluku. Hvala.

ANA PEJIĆ 

U redu, sljedeća diskusija vijećnik Senad Mehmedinović, izvolite Senade. 

SENAD MEHMEDINOVIĆ – vijećnik Nezavisne liste „Sloboda“ 

Poštovana predsjedavajuća, zamjenici, kolege vijećnici, predstavnici službi, mediji, gosti, sve vas srdačno pozdravljam. 
Ja ću imati samo jedno pitanje, pa ću moliti samo odgovor nakon ove kratke diskusije.
Prvo da kažem da podržavam diskusiju kolege Admira i ovu inicijativu koju je on podnio. Drago mi je što će se otvoriti još jedan vrtić u istočnom dijelu grada u Simin Hanu. I dobro je to za Mjesnu zajednicu Simin Han, kao što će biti dobro ako Bog da u skorije vrijeme i otvaranje ambulante, pa da zaokružimo jednu lijepu priču za građane ovog dijela grada.
Drago mi je što su izdvojena sredstva, isto sa nivoa federacije, to je oko 120 hiljada konvertibilnih maraka i Grad Tuzla je obezbjedio 80 hiljada konvertibilnih maraka. 
Ono što mene zanima je sljedeće, prvo, kad će početi sa radom taj vrtić i zatim koliko će biti zaposlenih novih radnika ili će u sklopu obdaništa “Naše dijete” već koji su zaposleni raditi gore i u obdaništu Leptirić mada mis...

ANA PEJIĆ

Samo malo Senade, molim vas, zamolit ću vijećnike da uđu u salu s obzirom da trenutno nemamo kvoruma u sali. Možete ih pozvat molim vas?

Dajem pauzu od 10 minuta, izvinite Senade, dobit ćete ponovo diskusiju.

                                                                                                                              (Pauza.)
Nastavljamo sa radom sjednice. 

Senade, izvolite, hoćete vi ispočetka diskusiju ili evo kako god? (SENAD MEHMEDINOVIĆ - Neću ja, neću ja ispočetka.) U redu, izvolite. Vama je svakako vrijeme će biti nadoknađeno.

SENAD MEHMEDINOVIĆ
 
Sad bi ja trebo po pravilu da iskoristim ovih kolko je ostalo još sedam minuta, da odčutim. Dakle, ništa da ne pričam sedam minuta, da iskoristim svoje pravo. Jer ovo je nepoštivanje i vijećnika i svih nas koji sjedimo ovdje. Ja ako se ne varam, 26 je po spisku fizički prisutno ovdje. I razumijem da neko ima možda zdravstvenih problema pa mora da izađe, ali da preko deset vijećnika na sjednici Vijeća ne bude prisutno je sramota.
Stvarno je sramota. I možda da u buduće razmišljamo da mi prekidamo sjednice. Mi katastrofalne poruke građanima šaljemo. Katastrofa. A udaramo se u prsa. I dajemo izjave nakon održanih sjednica Vijeća, a nek mediji prenesu šta se dešava na sjednicama Vijeća da vide koja je sramota ovog Gradskog vijeća Tuzla. Zaista. Znači pričamo o ozbiljnim stvarima, o javnim preduzećima, o javnim ustanovama, dajemo prijedloge i tako dalje. Pozivam nas sve da se malo više uozbiljimo kada je u pitanju onaj. Svi smo i gledali utakmicu, kasno smo legli, ali imamo odgovodnost prema i ovoj ustanovi ovdje i prema, prema građanima. Ali neću odčutiti još ovih preostalih šest minuta, nego ću samo nastaviti sa pitanjima za koja smatram da su veoma bitna, a to je: 
Koliki će se broj novih zaposlenih novih radnika zaposliti gore u stvari obdaništu “Naše dijete” u istočnom dijelu grada, mislim na poslovnu jedinicu Leptirić?
Da li će ovi već koji su zaposleni biti raspoređeni, za koje smatram da ne mogu biti raspoređeni zbog obima posla koji se ima u postojećim obdaništima? 
I dakle, broj novo zaposlenih, mislim na odgajatelje, medicinske sestre i pomoćno osoblje i kada će početi sa radom vrtić? Hvala ljepo.

ANA PEJIĆ

U redu. Da li se još neko javlja za diskusiju ispred klubova vijećnika? 
Zaključujem diskusiju klubova vijećnika. 
Otvaram diskusiju vijećnika. 
Prije nego što zaključimo diskusiju vijećnika, zamolit ću direktoricu Javne ustanove “Naše dijete” Tuzla, da odgovori kratko na pitanja proistekle iz diskusije. Izvolite.

ANESA MEŠANOVIĆ – direktorica Javne ustanove “Naše dijete” Tuzla 

Dobar dan poštovana predsjedavajuća i svi članovi Gradskog vijeća i gosti. Ovako, planirano otvorenje ovog objekta je 1.9., ali to ne zavisi samo do Javne ustanovi “Naše dijete”, znači mi, ako Bog da, danas dobijemo saglasnost, sutra ćemo već predati na sud za registraciju, pa ide porezno, statistika i onda i ostale stvari. Naravno, da bismo otvorili poslovnu jedinicu, predškolsku ustanovu, to je dio predškolske ustanove, potrebna nam je i saglasnost Ministarstva obrazovanja i nauke TK-a da ispunjavamo uslove. Svi radovi su pri kraju i nadam se da će to biti 1.9. 
Vaše pitanje, poštovani vijećniče za broj radnika, nikad ni do sad nismo preraspoređivali trenutne radnike na nove objekte. Planirano je zapošljavanje, ako tu bude odgojna grupa do tri godine starosti i jedna predškolsko-školska odgojna grupa. Za te dvije grupe je potrebno u predškolsko-školskoj grupi dva odgajatelja ili odgajatelj i asistent u grupi do tri godine starosti ili dvije medicinske sestre ili medicinska sestra i odgajatelj. Uz to sve ide i jedna servirka spremaćica koja će da…(ANA PEJIĆ - Može, može naravno.) Znači ide novo zapošljavanje. Ne možemo se prerasporediti jer od 1.9. imamo i veliki broj djece i nove djece.


ANA PEJIĆ

U redu. Senade, izvolite imate još neko pitanje rekli ste pa izvolite. Izvolite. 

SENAD MEHMEDINOVIĆ

Imam jedno pitanje koje je možda bitno i evo da razmisli  direktorica. Danas nema tačke Pravilnik o unutrašnjoj sistematizaciji radnih mjesta.
A ako se ne varam u onom postojećem, imaju planirana tri defektologa, edukatora, rehabilitatora i to je popunjeno Pravilniko o unutrašnjoj sistematizaciji radnih mjesta. Dva ili tri, nebitno hajd nećemo. Uglavnom je popunjeno. Mi ne možemo predviditi, niti vi možete predviditi broj djece koja će se upisati, niti možete predviditi kao zajedno sa mnom da li će biti upisano djece sa invaliditetom koji imaju pravo za upis u vrtić, a obzirom na to da je postojećim Pravilnikom unutrašnjoj sistematizaciji radnih mjesta popunjena rada mjesta za edukatore, rehabilitatore, možda prijelog da razmislite za pravilnik koji budete delegirali sljedeći put na sjednici Vijeća da povećate broj za zaposljenje diplomiranih edukatora, rehabilitatora u slučaju, ukoliko bude djece s invaliditetom u vrtiću Leptirić jer nećete imati kompetentne osobe da se bave s ovom populacijom djece i ovo je jedan prijelog i savjet dobronamjeran koji možete da iskoristite već kad ćemo raspravljati o Pravilniku o unutrašnjoj sistematizaciji radnih mjesta. Hvala.

ANA PEJIĆ

U redu. Izvolite, izvolite svakako.

ANESA MEŠANOVIĆ – direktorica Javne ustanove “Naše dijete” Tuzla 

Hvala na pitanju. Dobro je pitanje, ali kao što i sami kažete mi ne znamo da li ćemo imati u to momentu djece koja će biti u potrebi za tom vrstom jel tretmana, ali isto tako ako jedne godine imamo u nekom vrtiću, ne mora značiti da ćemo imati i sljedeće godine. Možda bi trebali proširiti taj broj, proširit pa onda po potrebi da zapošljavamo jedan dio. Iako sada u stručnom timu ti ljudi, tri logopeda koja rade, edukator rehabilitator, dva psihologa pedagoga će biti od prvog devetog i somatoped, oni su na neodređeno vrijeme zaposleni.(ANA PEJIĆ – U redu.) Možda neku varijantu za po potrebi. 

ANA PEJIĆ

U redu. Zahvaljujem se.
Da li se još neko javlja za diskusije? 
Zaključujem diskusiju vijećnika. 
I stavljam na izjašnjavanje prijedlog Odluke o davanju prethodne saglasnosti Upravnom odboru Javne ustanove za preškolski odgoj i obrazovanje “Naše dijete” Tuzla na odluku o izmijeni i dopuni pravila Javne ustanove za preškolski odgoj i obrazovanje “Naše dijete” Tuzla. I molim vas da se izjasnite. Glasanje je okončano.
Konstatujem da je pročitana odluka usvojena sa,
22 glasa za, nije bilo protiv i nije bilo suzdržanih. 

Prelazimo na sljedeću tačku dnevnog reda:


Razmatranje i usvajanje pod:
a) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom komunalnom preduzeću „Saobraćaj i komunikacije - Tuzla“ d.o.o. Tuzla, čiji je osnivač Grad Tuzla, pod 
b) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom preduzeću „Pannonica“ d.o.o. Tuzla, čiji je osnivač Grad Tuzla, pod 
c) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u „Centralno grijanje“ d.d. Tuzla, čiji je osnivač Grad Tuzla i pod 
d) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom komunalnom preduzeću „Komemorativni centar“ d.o.o. Tuzla, čiji je osnivač Grad Tuzla

Predlagač je gradonačelnik Grada Tuzla.
Obrađivač je Služba za ekonomski razvoj, poduzetništvo i poljoprivredu.
Materijal su razmatrali: Komisija za statutarna pitanja i propise, Komisija za ekonomske odnose, Komisija za poduzetništvo, Komisija za izbor i imenovanja i klubovi vijećnika
Da li ima potrebe za uvodnim izlaganjem?
Da li ima potrebe da sepročitaju izvještaji Komisija?
Otvaram raspravu klubova vijećnika.
Zatvaram raspravu klubova vijećnika.
Otvaram raspravu vijećnika. 
Zatvaram ra...(ZLATAN MEHMEDOVIĆ – Poslovnička samo ako može?) Poslo...Ko je? (ZLATAN MEHMEDOVIĆ – Ja sam.) Aha. Poslovnička vijećnik Zlatan Mehmedović. 

ZLATAN MEHMEDOVIĆ – vijećnik SDP – Socijaldemokratske partije 
   Bosne i Hercegovine

Pauzu tražimo 10 minuta.

ANA PEJIĆ

U redu. Pauza ispred Kluba SDP-a od 10 minuta. 

                                                                                                                       (Pauza.)   

Nastavljamo sa radom sjednice. 

Stavljam na izjašnjavanje prijedlog pa da li ste za da glasamo za sve odluke u paketu?
Stavljam na izjašnjavanje prijeldog Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom komunalnom preduzeću „Saobraćaj i komunikacije - Tuzla“ d.o.o. Tuzla, čiji je osnivač Grad Tuzla, pod 
b) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom preduzeću „Pannonica“ d.o.o. Tuzla, čiji je osnivač Grad Tuzla, pod 
c) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u „Centralno grijanje“ d.d. Tuzla, čiji je osnivač Grad Tuzla i pod 
d) Odluke o utvrđivanju prijedloga kandidata za imenovanje članova nadzornog odbora iz reda državnog kapitala u Javnom komunalnom preduzeću „Komemorativni centar“ d.o.o. Tuzla, čiji je osnivač Grad Tuzla i molim vas da se izjasnite. Glasanje je okončano.
Konstatujem da su pročitane odluke usvojene sa,
18 glasova za, nije bilo protiv i 2 suzdržana. 

Prelazimo na sljedeću tačku dnevnog reda:

RAZMATRANJE I USVAJANJE ODLUKE O DAVANJU PREPORUKE ZA USTUPANJE NA KORIŠTENJE OPREME I PRISTUPA SISTEMU VIDEONADZORA JAVNIH POVRŠINA NA PODRUČJU GRADA TUZLE MINISTARSTVU UNUTRAŠNJIH POSLOVA TUZLANSKOG KANTONA

Predlagač je gradonačelnik Grada Tuzle. Možel malo tišine molim vas?
Obrađivač je Služba za komunalne poslove, izgradnju i poslove mjesnih zajednica i Služba za ekonomski razvoj, poduzetništvo i poljoprivredu.
Materijal su razmatrali: Komisija za statutarna pitanja i propise i klubovi vijećnika
Da li ima potrebe za uvodnim izlaganjem?
Da li ima potrebe da se pročitaju izvještaji Komisija?
Otvaram raspravu klubova vikjećnika.
Zatvaram raspravu klubova vijećnika.
Otvaram raspravu vijećnika. 
Zatvaram raspravu vijećnika.
I stavljam na izjašnjavanje prijedlog Odluke o davanju preporuke za ustupanje na korištenje opreme i pristupa sistemu videonadzora javnih površina na području grada Tuzle Ministarstvu unutrašnjih poslova Tuzlanskog kantona i molim vas da se izjasnite. Glasanje je okončano.
Konstatujem da je pročitana odluka usvojena sa,
18 glasova za, nije bilo protiv i 2 suzdržana. 

Prelazimo na sljedeću tačku dnevnog reda:

RAZMATRANJE I USVAJANJE ODLUKE O POSTUPKU I USLOVIMA ZA DODJELU SREDSTAVA ZA OBNOVU FASADA NA ZGRADAMA U UŽOJ GRADSKOJ JEZGRI TUZLE

Predlagač je gradonačelnik Grada Tuzla.
Obrađivač je Služba civilne zaštite.
Materijal su razmatrali: Komisija za statutarna pitanja i propise i klubovi vijećnika.
Da li ima potrebe za uvodnim izlaganjem?
Da li ima potrebe da se pročitaju izvještaji komisija?
Otvaram raspravu Klubova vijećnika. Vijećnik Mirnes Ajanović, izvolite.

MIRNES AJANOVIĆ

Ova odluka je dobra. To je ono što su mi više puta govorili da nam treba, pa smo je usvajali, određivali sredstva. Sada se ponovo daju određena sredstva za saniranje fasada. Međutim, problem je, i bit će problem, u sufinansiranju. Dakle, neće biti ovdje da se fasade koje su opasne, da ne govorimo o tome da bi i one koje su ružne trebale biti sanirane, jer i to je lice grada. Kad neko uđe u grad iz bilo kojeg drugog grada, nema veze odakle je iz Šabca, gleda kakav je grad i kakve su fasade. Ako su fasade oronule stare, to je ružan grad. A Tuzla nije ružan grad, niti smije biti, ali, nažalost, ima tih fasada koje su loše. Problem je dakle u sufinansiranju. Nemaju ljudi tog novca da oni plate pet, deset hiljada maraka da bi dobili pet, deset hiljada maraka. To je problem i mislim da od ovoga neće biti nekakvog velikog rezultata dok god ne donesemo odluku da se to ide ka apsolutnom financiranju iz budžeta onih fasada koje ugrožavaju bezbjednost građana. To je prioritet, a takvih na Korzu imate poprilično. Tamo gdje je najpoznatije, najveće šetalište u ovom regionu ovdje, imamo fasade gdje piše opasno, prolaz ugrožava bezbjednost itd. Te takve fasade moraju biti riješene jer mi ne možemo očekivati da će po onoj privatizaciji, famoznoj, gdje su nas bukvalno navukli na oklonost, bit ćete vlasnici svojih stanova, svakako su ljudi bili vlasnici svojih stanova, da bi proturili privatizaciju koju su još 93. u ratu pokrenuli. Dakle, kada su ljudi ginuli da bi se branila Bosna i Hercegovina i šta se sve radilo, vlast je sjela i napravila Odluku o privatizaciji državne imovine i tad su počeli i smislili kako da opljačkaju građane. I opljačkali su. Prodali su firme, preduzeća, uništili, rasprodali, po kilu željeza su prodavali, odnosno željezo na kilo, mašine i sve ono ostalo, obogatili se, tako da sad imamo stanje kakvo imamo. Iz tog razloga smatram da dok god ne bude se riješilo to finansiranjem, punim finansiranje onoga što je opasno, što je neophodno, prioritetno i hitno, ovo je samo odluka koja neće dati adekvatan rezultat. Ali ćemo podržati sa preporukom. Ja vam mogu staviti i preporuku u zaključku. Gradsko vijeće preporučuje da se razmotri mogućnost da se u punom dijelu iz Budžeta Grada Tuzla finansiraju, finansira saniranje fasada koje evidentno ogrožavaju sigurnost prolaznika, te da se takve uzmu kao prioritet. Eto to je. Hvala.

ANA PEJIĆ 

U redu. Da li se još neko javlja za diskusiju ispred klubova?
Zaključujem diskusiju klubova vijećnika.
Otvaram diskusiju vijećnika.
Zaključujem diskusiju vijećnika.
I stavljam na aizjašnjavanje prijedlog Odluke o postupku i uslovima za dodjelu sredstava za obnovu fasada na zgradama u užoj gradskoj jezgri Tuzle i molim vas da se izjasnite. Glasanje je okončano.
Konstatujem da je pročitana odluka usvojena sa,
20 glasova za, nije bilo protiv i nije bilo suzdržanih.

Zamolit ću sekretara da pročita zaključak proistekao iz diskusije. 

SLAĐANA KRAJINA – sekretar Gradskog vijeća Tuzla 

Prijedlog zaključka: 
- Gradsko vijeće Tuzla sugeriše da se razmotri mogućnost da se u punom iznosu iz budžeta Grada Tuzle finansira saniranje fasada koje evidentno ugrožavaju sigurnost prolaznika te da se takve uzmu kao prioritet. 

ANA PEJIĆ

Molim vas da se izjasnite. Glasanje je okončano.
Konstatujem da je pročitani zaključak usvojen sa,
20 glasova za, nije bilo protiv i nije bilo suzdržanih.

 
Prelazimo na sljedeću tačku dnevnog reda:

RAZMATRANJE I USVAJANJE PRAVILNIKA O IZMJENAMA PRAVILNIKA O KRITERIJIMA I POSTUPKU ZA ODOBRAVANJE JEDNOKRATNE POMOĆI PRIPADNICIMA BRANILAČKE POPULACIJE SA PODRUČJA GRADA TUZLA

Predlagač je gradonačelnik Grada Tuzla.
Obrađivač je Služba za boračko-invalidsku zaštitu, povratak i integraciju raseljenih lica.
Materijal su razmatrali: Komisija za statutarna pitanja i propise, Komisija za ekonomske odnose i klubovi vijećnika.
Da li ima potrebe za uvodnim izlaganjem?
Da li ima potrebe da se pročitaju izvještaji komisija?
Otvaram raspravu Klubova vijećnika. Vijećnica Nataša Perić, izvolite.

NATAŠA PERIĆ – vijećnik SDP – Socijaldemokratske partije Bosne i Hercegovine       

Hvala predsjedavajuća. Ispred kluba vijećnika SDP-a podržavamo i pozdravljamo Pravilnik o izmjenama Pravilnika o kriterijima i postupku za odobravanje jednokratne pomoći pripadnicima boračke populacije sa područja grada Tuzla. Zahvaljujemo se Službi za boračka pitanja, što je još jednom potvrdila da poštuje i osluškuje zahtjeve i zaključke Gradskog vijeća Tuzla. Tako da danas imamo rezultat da je na sjednici koja je održana u januaru predložen zaključak kojim se sugeriše službi da se u narednom periodu poveća iznos pomoći u slučaju smrti člana porodice na 700 konvertibilnih maraka i da se ova sredstva predvide u rebalansu Budžeta što je gradonačelnik i uvažio, te je na aprilskoj sjednici uvršteno povećanje od 30.000 konvertibilnih maraka. I evo danas sa zadovoljstvom klub SDP-a će podržati pomenutu izmjenu Pravilnika i zahvaljujemo se još jednom Službi za boračka pitanja što vodi računa o potrebama boračke populacije.
Sigurni smo da će se podrška nastaviti i u narednom periodu. Hvala. 

ANA PEJIĆ

U redu. Sljedeća diskusija, vijećnik Mirnes Ajanović, izvolite.

MIRNES AJANOVIĆ

Pridružujem se diskusiji Nataše i kluba SDP-a. 

ANA PEJIĆ

U redu. Da li se još neko javlja za diskusiju klubova vijećnika? 
Zaključujem diskusiju klubova vijećnika.
Otvaram diskusiju vijećnika. 
Zaključujem diskusiju vijećnika. 
I stavljam na izjašnjavanje prijedlog Pravilnika o izmjenama Pravilnika o kriterijima i postupku za odobravanje jednokratne pomoći pripadnicima branilačke populacije sa pudručja grada Tuzla i molim vas da se izjasnite. Glasanje je okončano. 
Konstatujem da je pročitani Pravilnik usvojen sa,
18 glasova za, nije bilo protiv i nije bilo suzdržanih. 

Sada dajem pauzu od 30 minuta.
                                                                                                                    (Pauza.)

Nastavljamo sa radom sjednice. 

Prelazimo na sljedeću tačku dnevnog reda: 

RAZMATRANJE I USVAJANJE IZVJEŠTAJA O RADU I POSLOVANJU JAVNIH I DRUGIH PREDUZEĆA, ČIJI JE OSNIVAČ ILI SUOSNIVAČ GRAD TUZLA ZA 2025. GODINU, pod  
a) Javno preduzeće „Pannonica“ d.o.o. Tuzla, pod 
b) Javno komunalno preduzeće „Komunalac“ d.o.o Tuzla, pod 
[bookmark: _Hlk233287058]c) Javno komunalno preduzeće „Saobraćaj i komunikacije - Tuzla“ d.o.o. Tuzla  i pod d) „Tržnice-pijace“ d.o.o. Tuzla 

Predlagač je skupština preduzeća.
Obrađivač: direktor preduzeća.
Materijal su razmatrali: Komisija za ekonomske odnose, Komisija za poduzetništvo, Komisija za komunalne poslove i pitanja mjesnih zajednica i klubovi vijećnika

Da li ima potrebe za uvodnim izlaganjem? Nema.
Da li ima potrebe da se pročitaju izvještaji komisija? (Nema.) Nema.
 
Otvaram raspravu klubova vijećnika za Javno preduzeće „Pannonica“ d.o.o. Tuzla Vijećnik Mirnes Ajanović, izvolite. 

MIRNES AJANOVIĆ  

Hvala. O Panonici smo već govorili više puta, pa i tokom proteklog izvještaja ovaj je sličan tome. Nije više ovo okvir jednog javnog preduzeća koje je uobičajeno. To je već simbol Tuzle po prepoznatljivosti i svemu onome što znači turistički sadržaj Tuzle, privlačenje posjetilaca iz zemlje inostranstva i tako dalje. I opet je to ono što ja govorim, pa i evo i ostale kolege i koleginice, da nije suština samo kroz ostvarene prihode i rashode, u smislu da kao preduzeće je dobro ako je nešto puno zaradilo.
Ovo je javni interes, ovo je predstavljanje grada i ne možemo gledati kroz novac sve. Onda faktički pitanje šta ćemo imati ako se gleda samo taj profit. I zato jest javno preduzeće, faktički.
I zato smo rekli da nećemo dozvoliti, i postoje odluke da ne može postati niti privatno. Ali ono što je bitno za Panoniku jeste ne samo šta je to danas, nego šta će biti za pet, deset godina. Moramo razmišljati o novoj razvojnoj fazi preduzeća, ulagati sadržaje u podruženje turističke sezone. Dakle, svaki sadržaj je više gostiju, punjenje svih ovih objekata koji su i napravljeni sada okolo Panonike, da to ne bude samo u toku ljetnjeg, nego i izvan ljetnih mjeseci, odmah je to novac za hotelijere, trgovinu, naravno privredu grada. Koliko je moguće koristiti i treba evropske fondove, druge međunarodne izvore za održivi turizam energetsku efikasno, zaštitu okoliša i sve ono što kroz ovu, pa i digitalizaciju turičkog sadržaja može biti iskorišteno. Ovo dakle nije samo kupalište ovo je brend grada Tuzle i zato ga treba ulagati kroz ulaganje u cijeli grad i u razvoj cijelog grada.
[bookmark: _Hlk233912768]Dakle, podrška izvještaju i jedan prijedlog zaključka pa evo, poslaću da se ne mora kucati. Gradsko vijeće Tuzla zadužuje JP „Pannonica“ d.o.o. Tuzla da, u saradnji sa Gradom Tuzla, pripremi srednjoročni plan razvoja turističkih sadržaja sa posebnim osvrtom na projekte koji mogu produžiti turističku sezonu, unaprijediti kvalitet usluga i biti kandidovani za finansiranje iz fondova Evropske unije, međunarodnih finansijskih institucija i drugih dostupnih izvora sredstava, te da o poduzetim aktivnostima informiše Gradsko vijeće u okviru narednog izvještaja o poslovanju. Toliko. Hvala. 

ANA PEJIĆ

Zahvaljujem se. Da li se još neko javlja za diskusiju ispred klubova vijećnika? Vijećnik Senad Mehmedinović, izvolite. 

SENAD MEHMEDINOVIĆ

Hvala ljepo. Dva bisera na području grada Tuzle su jedan je sigurno Panonika, a drugi je biser fakulteti, odnosno univerzitet na nivou grada Tuzle. Da nemamo i jednog i drugog, vjerujte da bi dobro to svi mi  osjetili na nivou grada Tuzle. O ovom preduzeću možete samo zaista afirmativno pričati počev od menadžmenta. Ja lično ne znam direktora, niti ga trebam znati. Ali znam njegov rad i vidim njegov rad kao neko ko i  koristi usluge Panonike na način da odem sa djetetom. I često kada sam otišao tamo na područje Panonskih jezera, često sam mogao da vidim direktora kako zajedno radi sa svojim zaposlenicima. Lijep  jedan primjer ne šefovanja, šefovanje je davno zaobiđeno, ali lijep jedan primjer liderstva timskog rada kada je u pitanju ovo preduzeće. Ostvareno je pozitivno poslovanje u iznosu od 91.000 konvertibilnih maraka. I ono što je dobro jest da preduzeće se najvećim dijelom finansira iz vlastitih prihoda, što potvrđuje finansijsku održivost. Iz izvještaja možemo vidjeti da je realizovan značajan broj investicionih i sanacionih radova na kompleksu i mislim da je veoma bitno i zbog građana koji dolaze da je dobro organizovan sistem sigurnosti spasilačke službe i medicinskog zbrinjavanja posjetilaca što je veoma bitno za ovo preduzeće. Ono što bi sugerisao menadžmentu, a to je da, i vjerujem da će oni to uraditi u narednom periodu jer su i druga javna preduzeća počela da rade, a to je da web stranica bude digitalno pristupačna za populaciju osoba sa invaliditetom. Slobodno se može kontaktirati tehnička služba Grada Tuzle koji su prilagodili web stranicu potrebama osoba sa invaliditetom prema tom tzv. WCAGG standardu. Takođe, kad bi govorili, neću govoriti o negativnim stranama, nego s problemima sa kojima se susreće menadžement i ja mislim da su ti problemi zastupljeni i u drugim preduzećima privatnim preduzećima, to je na probleme pronalaska sezonske radne snage i možda u budućnosti ne bi bilo loše da se uspostavi saradnja sa Ugostiteljskom školom, da li učenici koji idu da se nešto tu pokuša dogovoriti da se iznađe rješenje za ove probleme.
Takođe, volio bi da znam da li ima neki plan da pored ove ljetne sezone i zimske kad imamo klizalište, da li postoje planovi za neke dodatne sadržaje, ja sam, možda mislim čak u prošlom mandatu jer sam bio  i u ovom ne znam više kad, onaj poslao jednu inicijativu da ne bi možda bilo loše da se uradi i ZIP LINE tamo gdje je Panonsko jezero, čisto onako da se obogati ta ponuda gdje bi mogli da dolaze građani i koriste to ne mora biti u sezoni, može biti prije sezoni i poslije sezone, može biti onako koristan izvor sredstava. Na kraju iz izvještaja možemo da vidimo da, a to je zaključak Gradskog vijeća, da se u buduće rade analiza anketa zadovoljstva uslugama i mi imamo ovdje, menadžment je naveo broj posjeta stranici i tako dalje i tako dalje, ali mislim da bi bilo dobro da se uradi anketa zadovoljstva koja može da bude na web stranici Javnog preduzeća Panonika i da se postave određena pitanja koja se odnose na anketu zadovoljstva, a i također da se otvori jedan dio prijedlozi korisnika usluga Javnog preduzeća Panonika, možda veliki broj dolazi posjetilaca, možda od tog veliko broja posjetilaca mogu da budu neke lijepe ideje koje se mogu realizovati. Dakle, što se tiče našeg Kluba, mi ćemo svakako podržati ovaj izvještaj i podrška u daljem radu da bude bolje i kvalitetnije. Hvala.

ANA PEJIĆ

U redu. Sljedeća diskusija vijećnik Nedžad Jusić, izvolite Nedžade.
 
NEDŽAD JUSIĆ – nezavisni kandidat – nacionalna manjina 

Hvala predsjedavajuća. Pozdrav vama i svim kolegama i kolegicama kao i prisutnima u sali kao i građanima grada Tuzle. Znači evo imamo. RAZMATRANJE I USVAJANJE I IZVJEŠTAJA O RADU I POSLOVANJU JAVNIH I DRUGIH PREDUZEĆA, ČIJI JE OSNIVAČ ILI SUOSNIVAČ GRAD TUZLA ZA 25. GODINU, pa pod tačkom a) imamo JAVNO PREDUZEĆE PANONIKA D.O.O. TUZLA Kolege su dosta toga rekle pozitivno, ja se u potpunosti slažem sa kolegama, moramo priznati da je Javno preduzeće Panonika d.o.o. Tuzla je biser grada Tuzle i moramo i trebamo svi da se ponosimo što imamo takvo jedno preduzeće, ali ja ću i ovu priliku da iskoristim da sam jedan bio od vijećnika, mislim 2004. godine, kada smo glasali za uspostavljanje ovog preduzeća i da sam glasao za uspostavljanje ovog preduzeća i evo vidimo tada da je ta odluka izuzetno važna bila, između ostalog da imamo ovo preduzeće koje izuzetno dobro funkcioniše i evo imamo u bilansu stanja i uspjeha da pozitivno posluje i možda će neko reći šta je to 90.000 u plusu za 2025. godinu, ali moramo biti svjesni toga da naša javna preduzeća su tu i formirana kako bi bili s drugim načinom i socijalna preduzeća da bi pomagali građanima grada Tuzle i kroz pružanje svojih usluga, a to radi Javno preduzeće Panonika d.o.o. Tuzla. Takođe kolega Senad je dobro rekao to vezano za sezonske radnike i dobro je što imamo veliki broj mladih osoba, građana grada Tuzle kao i šireg, koji su angažovani kao sezonski radnici i to je dobro između ostalog da mlade uključujemo i na taj vid posla i da imamo tako jedno preduzeće gdje možemo veći broj građana grada Tuzle kao i Tuzlanskog kantona zaposliti pa evo za sezonu da rade to je dobro, malte ne i bolje him je ovdje na Panonici nego neki se odlučuju da idu i dalje da rade sezonski. I ne bih ja tu mnogo imao šta dodatno da kažem, kolege su sve pozitivno rekle i to stoji i ja potvrđujem da je to tako i ja kao vijećnik ispred Rede nacionalnih manjina ću podržati ovaj izvještaj. Hvala.

ANA PEJIĆ

U redu. Sljedeća diskusija vijećnik Dejan Kovačević, izvolite Dejane. 

DEJAN KOVAČEVIĆ

Hvala predsjedavajuća. Pa evo neću se ja ponavljati puno za kolegama naravno što su do sad rekli međutim Javno poduzeće Panonika d.o.o. Tuzla moramo shvatiti da je evo kroz ove sve godine pa evo danas, to više nije javno poduzeće nego je u stvari Panonika postala brend grada Tuzle. Evo kroz ove decenije unazad Tuzla je uglavnom bila prepoznatljiva pored univerziteta, mi smo univerzitetski grad, bilo smo prepoznatljivi i kroz stoljeća za so kao proizvođač soli, međutim evo ono što mi je jako drago da je Panonika napravila brend od Tuzle. Tako da evo možemo, evo ja vjerujem i ostale kolege vijećnice i vijećnici i ostali sugrađani možemo primijetiti evo i proteklih godina evo pogotovo početak je sezone u ovoj godini da je pojačan priliv turista u grad Tuzla kako iz Bosne Hercegovine tako i iz zemlje regija pa evo i zemlje Europske unije, Češke, Poljske i sl. To je ono što me raduje, to je ono što me raduje i što je Tuzla i Panonika kao brend postala prepoznatljiva ne samo u Bosni i Hercegovini nego evo i u zemljama regije a evo i u Europi. Ono samo što bi sugerirao još da evo u suradnji sa Turističkom zajednicom grada Tuzla i Turističkom zajednicom kantona da možda još malo, još bolje promoviramo Panoniku u zemljama regije i u Europi kako bi privukli još više turista. Ono na kraju sve pohvale menadžmentu, sve pohvale svim uposlenicima Javnog poduzeća Panonika d.o.o. Tuzla onaj i nadam se u nekom daljem periodu jer je Panonika od Tuzle  napravila prije svega jedan turistički grad onaj da ćemo imati prilike još privući još veći broj turista, još više prihoda uz pomoć koji će se evo i ostale neke zanimanja, kafići, restorani i ostale trgovine moći razvijati. Još jednom sve pohvale ispred Kluba HDZ-a Bosne i Hercegovine i Gradskom vijeću Tuzla sve pohvale i naravno potpora za Izvještaj Panonike.

ANA PEJIĆ 

U redu. Da li se još neko javlja ispred klubova vijećnika? Vijećnik Omer Berbić, izvolite. 

OMER BERBIĆ – vijećnik Naše stranke 

Fala ljepo. Ja ću tradicionalno mogu već reći ovo možda peta godina pa po jedno tri puta godišnje zatražiti jedan zaključak da se Panonika otvori prema poduzetnicima i ljudima koji stvaraju nove vrijednosti u gradu Tuzla. Zašto to kažem? Pa Panonika jeste zaista jedan biser, ali je biser jednog zatvorenog tipa gdje imate vrlo oskudnu uslugu, ja moram to tako reći i umjesto da ovaj talenat koji poduzetnici u Tuzli imaju, a zaista ga imaju, vidite kako izgledaju određeni restorani, kako izgledaju određeni kafići, da imate inoviteta i, kako bi reko, puno bolju sadržajnije usluge nego što imamo u ovim javnim našim preduzećima. Umjesto da iskoristimo taj puni kapacitet, pa im se naravno naplati ta renta, da se ove pare koji su evo prihodi od ugostiteljstva, da se vrate kroz rentu, a da imamo bolju uslugu, mi još uvijek insistiramo na tom nekom sistemu koji je prevaziđen prije 40-50 godina, i umjesto da koristimo talenat, mi koristimo, vrlo upitno šta mi koristimo, i nažalost iz tog razloga, upitno je da li je Tuzla turistički grad, i šta mi to ima da ponudimo turistima i iz tog razloga između ostalog, imamo činjenicu da li evo imamo više spavanja, registrovanih noćenja neg Tuzla. Ali neću da idem u tom pravcu, neću biti previše negativan, ali mislim da je jako bitno da se zna da neko u ovom Vijeću ima stav da misli da bi Panoniku trebalo otvoriti prema poslodavcima, i da je to talenat koji mi moramo i koji bi trebali iskoristiti. I evo nadam se da će to neko u buduće to neke buduće generacije menadžera ili menadžerica na Panonskim jezerima Tuzla znati, iskoristiti, i zaista u potpunosti taj potencijal koji nam sjedi neiskorišten znati i izvesti na svjetlo. Uglavnom, puno je, kako bi rekao, sadržajniji izvještaj nego inače u smislu nekih podataka. Jer ovdje se mogu vidjeti prihodi od ulaznica, i evo ovdje ima par nekih stvari koje su i objašnjene gdje piše da su ovi prihodi od ulaznica stavljeni pod prihode od gostiteljstva i tako dalje. Međutim, naravno, ima i nekih pitanja koja su ili odgovorena, pa nedovoljno dobro, ili nisu odgovorena.
To bi otprilike bio moj kratki neki dio. E sad, pošto se uvijek sasvim slučajno potrefi da dođe izvještaj Panonike kad moja kolegica Dragana ode na more, ja sam opet dobio zadatak da iščitam par pitanja u njeno ime. Samo bi volio da se u budućnosti ne potrefi više, da ne bi to bilo od ovog slučajno pod navodnicima, da ne bi neko pomislio da je to zapravo takva intencija da žena ne može doći ovdje i postaviti pitanja na koja joj nije došao odgovor pismenim putem. Pa, evo u njeno ime, iako ja mislim da  jedan dio jeste odgovoren ovdje kroz ovaj izvještaj, ja sam dužan postaviti, znači, da li su se u 2026. odnosno znamo da jesu, od kojeg do kojeg datuma su se od 2026. godini prodavale povlaštene ulaznice za kompleks Panorskih jezera, koliko je ukupno prodato povlaštenih ulaznica po svakoj kategoriji, koliki je tačan fiskalizovani prihod ostvaren po svakoj kategoriji povlaštenih ulaznica? Da li su se dijelile besplatne ulaznice, ukoliko jesu kome su dodijeljene, odnosno po kojim kategorijama ili kriterijima, i da li su besplatne ulaznice evidentirane i fiskalizovane u skladu sa propisima, te da li je na njih obračunat i plaćan PDV i molimo podatke o ukupnom iznosu? Također, ovdje vidimo da su finansijski izveštaj je otprilike pokazuje fiskalizovani prihod razvrstan po registrovanim djelatnostima, ali zanima nas koliko je po kojem koncertu prodano ulaznica? Ne ukupan znači broj, nego po kojem koncertu je koliko prodano ulaznica, te ukoliko je, naravno, danas niste u mogućnosti dati precizne podatke, ovo možete dati i u pismenom obliku. Prostor vrtića, to je za mene najveća enigma zašto to govorim, zato što je prostor vrtića maltene neiskorišten i Panonika koristi za svoje koncerte, a mi imamo manjak prostora za koncerte u gradu Tuzla, zbog čega mi ne bi mogli iznajmljivati privatnim poduzetnicima prostor vrtića?
I ovdje tražim zaključak da Gradsko vijeće sugeriše menadžmentu JKP Panonika da u budućnosti utvrdi cjenovnik za iznajmljivanje vrtića privatnim firmama koje se bave djelatnostima i organizovanja koncerata, te da se prostorom vrtića raspolaže kao javnom imovinom koja je imovina svih građana, a ne isključivo ovog javnog preduzeća. I ovo je jedno pitanje koje Dragana, a mislim veliki broj građana želi da zna, možda može to izgledati i brutalno i tako dalje, ali ona pita, s obzirom da je direktor stekao uslove za starosnu penziju, da li planira otići u penziju nakon ovog mandata i funkciju direktora prepustiti nekom od mlađih kolega, neki novi menadžera, novu krv, novu energiju da neko donese i tako dalje, da se ovim javnim preduzećem možda malo stvari inovativnije upravljaju u odnosu na ovo što mi imamo sada? 
I još želim da dam dva zaključka. Prvo je da Gradsko vijeće obavezuje sva javna preduzeća koja obavljaju više djelatnosti, da uz godišnji izvještaj...(ANA PEJIĆ - Možete sam malo sporije ili da dostavite Slađani.) Mogu vam, poslat ću vam. (ANA PEJIĆ - Može, može.)
Da, Gradsko vijeće obaveže sva javna preduzeća koja obavljaju više djelatnosti, da uz godišnje izvještaje dostavljaju odvojene finansijske i poslovne pokazatelje za svaku pojedinačnu djelatnost, kako bi Vijeće imalo jasan uvid, u profitabilnost i poslovanje svake od njih, te drugo, da sva javna preduzeća i javne ustanove svoje godišnje izvještaje za prethodnu godinu dostavljaju Gradskom vijeću najkasnije do junske sjednice tekuću godinu. Znači, ovo su zaključci koje je Dragana predlaže i ja sam pročitao ovaj dio pitanja, naravno u njeno ime, i ja bi vas zaista zamolio, idući puta, znam da je ona molila i na Kolegiju da se ova izvještaj prolongira za iduću sjedmicu, da to nije urađeno, očigledno jer sad ga razmatramo, da nam se ne desi opet da iduće godine, sasvim slučajno žena ode na odmor kada je izvještaj ovog javnog preduzeća koji je njoj naravno, naravno zanimljiv. Da ne bi zaista mi pomislili da se određene stvari rade namjerno, iako ja sam duboko ubijeđen da se to dešava slučajno.
Toliko. Fala ljepo. 

ANA PEJIĆ
 
U redu. Sljedeća diskusija vijećnik Admir Hasanbašić. Izvolite Admire.

ADMIR HASANBAŠIĆ

Hvala presjedavajuća. Pa evo, kolege su rekle gotovo sve što sam planirao, tako da ću biti vrlo kratak ispred Kluba Tuzlanske alternative i pohvaliti ovaj izvještaj koji je ovdje posebne akcente dao na viziju razvoja, što je jako bitno kada imate jedan izvještaj ispred sebe. Po meni je najvažniji onaj posljednji dio koji pokazuje jasnu viziju ovam ove brojke i slova to je nešto što ide po defoltu, što faktički ima puno copy-paste, ali ova vizija razvoja zaista je dobro odrađena, ciljevi su jasno postavljeni i svakako mjere za poboljšanje. I ispoštovana je u potpunosti metodologija pisanja ovog izvještaja. Ono što mi posebno dojmilo, a to su posjetioci. Oni su pokazatelji kakvu uslugu daje Panonika i evo po ovoj anketi koje je uradilo naše Javno preduzeće Panonika imamo informaciju da je oko 90% posjetilaca dalo pozitivne komentare, što je zaista po meni fenomenalno. Evo toliko što se tiče Kluba vijećnika Tuzlanske alternative i svakako mi ćemo ovaj izvještaj podržati. Hvala.
ANA PEJIĆ

U redu. Sljedeća diskusija vijećnica Berisa Ahmetović, izvolite. 

BERISA AHMETOVIĆ – vijećnik SDA – Stranke demokratske akcije 

Zahvaljujem predsjedavajuća, lijep pozdrav svim prisutnim. Eh ovako, kako krenuti današnje izlaganje, evo ispred kluba SDA, a da ne bude grubo, da ne bude nekulturno.
Nije mi to cilj. Za sve one koje sjede ispred i iza leđa ima nas pokrivenih i kulturnih i pristojnih. Ne smetamo mi nikom u ovom društvu, ne bi trebali da smetamo, ne razlikujemo se. Moram malo biti i onako prostija, ne smrdimo, nemamo nikakvih problema sa ovim društvom, volimo, poštujemo ljude i tako dalje. Ne zanima me izvještaj preduzeća, Javnog preduzeća, Panonika dd Tuzla. Ružno, ali ružno je i ono što se radi prema meni i prema dijelu građana Tuzle, građana Bosne i Hercegovine i svih turista koje žele da dođu na ovaj kompleks, evo svi ga ovdje većina nazvaše biserom grada. I ja bih rado, ali ne daju. Ja kad se približim, kaže, hajde, niži red, niža klasa, odnosno nepoželjna. Tako da danas neću da govorim uopšte o njihovim finansijskim pokazateljima, nek' to stoji, nego hoću da govorim o onom osnovnom, a to je što je važnije od bilo kakve bilanse. O tome kako jedno javno preduzeće tretira svoje građane a i ostale naravno, jer mi se kao falimo da smo neki turistički grad. Godinama mi slušamo da je Tuzla otvoreni grad. Grad kao tolerancije, različitosti, jednakih mogućnosti.
To je rečenica kojom se mi zaista često ponosimo, ali otvoreni grad nije samo slogan. Otvoreni grad se dokazuje djelima. Kada javno preduzeće ograničava pristup javnom kupalištu ženama koje nose burkini, napomena ako ste zaboravili kupači sa malo više materijala, tada više ne govorimo o pravilima kupališta. Govorimo o osnovnim ljudskim pravima, jednakom pristupu javnim uslugama i obavezi poštivanja Zakona o zabrani diskriminacije u Bosni i Hercegovini. Potvrdila je i Komisija za ljudska prava ovog organa kojem svi pripadamo. Onog pod čijom je ingerencijom na neki način i Javno preduzeće Panonika i iz panonskog, tako da kažem panonskog, kažu primili k znanju. Hajde, vjerovatno će to kolega Mirnes, ne sumnjam u to, još dodatno malo podebljati obzirom da sam ponovo podnijela inicijativu za navedeno prije određenih protesta i drugih nekih aktivnosti koje ćemo poduzeti u skladu sa drugim propisima. Posebno zabrinjava zaista činjenica da je Komisija za ljudska prava ovog Vijeća ranije ukazala na potrebu da se ova praksa preispita, ali suštinski se ništa nije promijelo, kažem primljeno k znanju. Podnijela sam ja inicijativu Kolegiju Gradskog vijeća da se o ovom pitanju izjasnim. Moram izraziti svoje zadovoljstvo zaista pametno odrađeno, nije naravno pripremljen odgovor za ovu sjednicu, vjerovatno uz obrazloženje koje bi meni išlo nije bilo dovoljno vremena. Naravno sljedeća sjednica je 31. augusta kad sezona kupanja praktično i završava.
Time se ostavlja zaista utisak da zaštita prava građana može čekati dok problem postane neaktuelan. Građani očekuju pravovremene odgovore, a ne odgađanje. Mene je zaista sram u kakvom mi društvu živimo u pogledu ovoga. Sram me je, žao mi je žena koje imaju malo više materijala na sebi i koje su besramno vraćene. Besramno vraćene od radnika Panonike dd Tuzla. Hoćemo li svi to jasno prihvatati? Okej, svi vi meni na hodniku drugu priču pričate.
Ko je nalogodavac? Ko ima pravo na ovako nešto? Drago mi je zaista da Tuzla nije cijela slika Bosne i Hercegovine. Nije to ta Tuzla o kojoj mi svi ovdje pričamo, hajde da se ne zavaravamo. Posljednjih dana, kroz zajedništvo naših građana i podršku reprezentaciji Bosne i Hercegovine, mi smo zaista pokazali da ova država može biti mjesto koje okuplja, a ne dijeli.
Upravo takvu Bosnu i Hercegovinu ja želim u Tuzli, ali nije takva. Nemojte se zavaravati, svima nam je jasno iz evo ovog primjera. To je jedan mali primjer, a mnogo je takvih zaista.
Ne tražim ja nikakvu privilegiju za jednu grupu ljudi. Tražim samo da zakon vrijedi za sve jednako. Šta vam je sljedeći cilj da zabranite da uđemo u autobus, da budemo neka posebna kategorija kao crnci u neko ranije vrijeme jel da bude red za nas u Dom zdravlja? Jesu li to sljedeće javne ustanove u kojima nam se potencijalno može nešto zabraniti? Prestanimo govoriti da smo otvoreni ukoliko nismo to spremni dokazati svojim odlukama.
Na kraju pozivam Upravu Panonike i sve nadležne da pokažu odgovornost. Da usklade svoja pravila sa zakonom i omoguće da svi građani i gosti ovog grada imaju jednak pristup javnoj usluzi koju finansiraju i kojoj svi pripadamo. Nadam se da ću sljedeće godine kao odgovorni vijećnik imati mogućnost da istinski razmatram ovaj izvještaj  da kažem pozitivno o njemu. Do tada tekst me ne zanima. Hvala.

ANA PEJIĆ 

U redu. Sljedeća diskusija vijećnica Svjetlana Kakeš, izvolite Svjetlana. 

SVJETLANA KAKEŠ – vijećnik SDP – Socijaldemokratske partije Bosne i Hercegovine 

Hvala predsjedavajuća. Pa evo ja u ime Kluba takođe prije svega, kao što je evo i običaj, želim da konstatujem da je izvještaj sačinjen u skladu sa metodologijom i da obuhvata sve metodološki propisane elemente, tako da ove, evo da tako kažem, dodatne zahtjeve koje su ovdje iznjeli kolege vijećnici, smatram da ne bi trebalo sad uticat na i dodavat nove elemente na metodologiju, već imamo izvještaje koji su zaista obimni, nego kad god imaju neka dodatna pitanja da se obrate sa posebnim vijećničkim pitanjima i inicijativama, kao što to u ostalom i čine.
Želim u ime kluba, kao i većina kolega i kolegica koje su diskutovali, da pohvalim poslovanje i rad menadžmenta, na čelu sa direktorom koji je zaista iznašao razne mogućnosti kako da ovo preduzeće bude profitabilno i kako bi moglo pružati one usluge građanima i posjetiocima koje pruža. Svi smo ovdje i konstatovali, većina je konstatovala da je ovo zaista jedan od najznačajnijih i strateških i privrednih i društvenih, pa dobrih dijelom socijalnih projekata koji je transformisao Tuzlu i koji je sad i, kao što su evo mnogi rekli, i motor razvoja i biser našeg grada. Ja bih, pored ove osnovne djelatnosti turističke o kojoj je većina govorila, istakla i značaj preduzeća u oblasti promocije i zaštite kulturno-istorijskog nasljeđa jel tamo imamo i objekte koji promovišu našu geološku i arheološku prošlosti i koje su zaista i samim postojanjem tih objekata također dovode mnoge ekskurzije, naročito ekskurzije osnovnih i srednjih škola koje na taj način se upoznaju i sa istorijom i našeg grada i Bosne i Hercegovine. 
Sad bih malo se osvrnula i nisam htjela reagovat na dijelove diskusije kolege Omera Berbića, sad da ja se javljam replikama, nego bih prokomentarisala neke od konstatacija, odnosno i prijedloga zaključaka koje je iznjeo. 
Mislim da već stvarno nema više smisla tri, četiri godine za redom da se upoređuje broj noćenja u Tuzli sa Gradačcem, sa Olovom ili sa drugim banjskim lječilištima.
Pravi pokazatelj posjeta turista je koliko je uplaćeno boravišne takse. U Olovu i Gradačcu, u njihovim objektima, u banjama, noće osobe koje upučuje Zavod zdravstvenog osiguranja i za kojima boravak plaća pretežno Zavod zdravstvenog osiguranja i koji ne plaćaju boravišnu taksu, to se i ne može smatrati klasičnim turistima. Druga stvar na koju bi se osvrnula je ovo vezano za usluge ugostiteljstva.
Mi u izvještaju vidimo da je prihod Panonike od ugostiteljstva je oko 2 miliona, a prihod od ulaznica je 2,3 miliona. Znači, gotovo ista visina prihoda je od ugostiteljstva i od ulaznica. Kad bi se Panonika, evo, po prijedlogu prestala baviti ugostiteljstvom, pitanje je kako bi uspjelo da ostvari pozitivno poslovanje. Znam ja, razumijela sam ja Omera da on misli da se to treba izdavati privrednicima, kao da i oni osjete blagodat Panonike. Prvo, da li bi se toliki iznos uopšte mogao od tih zakupa ostvariti, a drugo, ja mislim, nije ja mislim, nego je činjenica da poduzetnici Tuzle itekako raznih, iz raznih oblasti, itekako imaju koristi od Panonike, počev od ugostiteljskih objekata, taksista, prevoznika, iznajmljivača, tako da oni svi posredno imaju itekako korist od Panonike. Takođe bih podsjetila na još jednu činjenicu koja je sadržana ovdje u izvještaju koje se, ne znam, možda se neko i dotakao, to je ostvarena dobit, znači preduzeće, iako u ovoj godini i u ovoj sezoni nisu povećavali visinu ulaznica, a znamo svi da je došlo do značajnih povećanja cijena, vjerovatno ulaznih cijena potrebnih za poslovanje.
Znači, iako se nisu povećavali cijene, ostvarena je dobit od oko 500.000 maraka koja je, prema dokumentima koji smo dobili, će biti uložena u stvari reinvestiranja, održavanje, odnosno u rekonstrukciju Prvog jezera koje je izgrađeno 2003. godine i već je naravno vrijeme da se izvrše određene rekonstrukcije kako bi nastavilo da radi u punom kapacitetu. Evo, to je to ono što sam u suštini imala. Aha.
Takođe, Omere, kad već repliciraš da i ovo reknem, pa da imaš. Takođe smatram i ovo što je vezano za Vrtić, isto da je Vrtić i tekako iskorišten jer se tamo održavaju razne muzičke manifestacije, tako da mislim da je Panonika uspjela da iskoristi i taj kapacitet, znači, pored prihoda od ugostiteljstva 2 miliona, prihod od ulaznica 2,3 miliona, zaokružila sam cifre, klizalište 112 hiljada, iznajmljivanje plažnog mobilijara 450 hiljada, Vrtić, ovdje mislim na naravno onaj dječiji park, oko 10 hiljada. To sve govori o aktivnosti i aktivizmu i angažovanosti menadžmenta da iznađu mogućnosti da budu profitabilni, da ne budu na teret ovog budžeta kao javno preduzeće, mada evo zbog kojekakvih zlonamjernih komentara i diskusija vrlo često se u javnosti prezentira da su oni na teret Budžeta Grada Tuzle što evo i iz ovog izvještaja vidimo da nije tačno. Hvala.

ANA PEJIĆ 

U redu, replika vijećnik Omer Berbić, izvolite. 

OMER BERBIĆ

Razumijem ja moju drugaricu Svjetlanu, ona je nekih 20-30 godina u vrhu Gradske uprave, možda formalno negdje, negdje neformalno i razumijem zbog čega ima to ja bih rekao jedno staromodno razmišljanje kako Grad Tuzla mora da upravlja svim našim kapacitetima i da partija mora da upravlja svim javnim preduzećima i bez toga će se sve raspasti.
Prvo ja sam uporedio Tuzlu s Olovom, Olovom (ANA PEJIĆ – Molim vas bez dobacivanja.) a onda si je ti uporedila još sa Gradačcom, Gradačcem ja jako cijenim te gradove, ali nedo dragi Bog da sam Tuzlu uporedio sa Sarajevom, Banja Lukom ili Mostarom, nedo dragi Bog kako bi tek tad pokazatelje dobili. E tad bi dobili prave pokazatelje naših kapaciteta i turističkih i svih ostalih. Tad bi dobili cifre kad vidite koliko je Sarajevo otišlo u zadnjih 30 godina, a kolko smo mi ili Mostar ili Banja Luka, nači će se sad tristo i jedan razlog zbog čega je to tako, ali na kraju ja mislim da je samo jedan razlog, razlika u vođenju grada, u kapacitiranju ljudi koji su vodili grad zadnjih 30 godina, odnosno gradove. Ja sam sa Olovom upoređivo i vi mene ispravljate. 
Druga stvar, možda me niste shvatili, ali ja sam rekao da umjesto ovih prihoda od ugostiteljstva mi možemo imati prihode od rente. Samo bi bilo manje posla za javno preduzeće.
Ne bi morali zapošljavati kuhare, konobare, radnike i tako dalje nego bi to radili poduzetnici. I bio bi nivo usluge veći a prihod bi bio isti. Ili hajmo ovako, hajmo malo razmišljati van ovog okvira našeg tuzlanskog, gruba mi je riječ reć komunističkog, ali partijskog upravljanja.
Zašto mi ne bi iznajmili određene lokale, napravili lokale iza radnog vremena Panonike? Pa ja sam siguran da ima restoran koji bi volio tamo  iza 6 sati da samo večeru radi 3 mjeseca. Pa ovdje povečat prihode ovog javnog preduzeća. Hajmo iza 6 napraviti 5 nekih vrhunskih restorana i kafića da to bude malo da se popije neki koktelčić da izađeš sa djevojkom, da sjedneš pa da nešto pojedeš pored vode. Ne mora sve biti napad na javno preduzeće. Može biti i pomoć javnom preduzeću. Evo, hajmo ovako ići u ovom pravcu.
Hajde ovako da još 300.000, 400.000 maraka rente na ovaj način damo javnom preduzeću. (ANA PEJIĆ – Vodite samo računa o vremenu replika je.) A ne da mi, pa izvinite al moram, imam 3 replike ovdje pa da sad ja ne bi išo u neke dubioze. Ja ne znam šta je ono bilo treće.
Za vrtić. Vidite, vrtić je iskoristen 10 puta u sezoni,12. A ja kažem, hajmo ga iskoristit 50 puta. Pa naplatit po 1.000 maraka rentu vrtića. Pa 50 puta 1.000 to je 50.000. Još ovdje povećamo, pa se može to prvo jezero još više rekonstruisati. Znate, ovdje je samo pitanje različitog koncepta razmišljanja. Vi razmišljate, partija mora da upravlja ono čvrstom što se kaže šakom idemo ništa ne može bez nas. A ja kažem, de malo liberalizacije, pa meni je 10 puta bolji ugođaj. Evo, lupam, Mama mi, kad odem, pa dođe sve to, pa ja bogami ja to i platim, nego kad odem u Panoniku, pa naručim sebi čevape. Ja samo govorim o dva koncepta razmišljanja. O jednom, poduzetničkom, koji daje slobodu tog poduzetništva i načina razmišljanja i drugom, javnom, gdje ti je plata ista radio ne radio. Minus, daće mu iz budžeta, nije ništa problem. A kad si poduzetnik, kad je minus, care na biro ti je.
Tako da, molim vas, kad mi replicirate da replicirate na način i u duhu onog što sam ja reko, a ne da se stvari uzimaju iz konteksta i pojedinačno repliciraju, to je radio bivši gradonačelnik ovdje, imali smo, mogu reći, interesantne sukobe i ne bih volio da mi idemo u tom nekom pravcu. Ako idete u repliku, nije ništa problem, samo u duhu onog što sam ja govorio, niti u jednom trenutku nisam govorio da treba oštetiti ovo javno preduzeće, nego da ga treba napraviti da bude bolje. Fala ljepo.

ANA PEJIĆ

U redu. Vijećnik Šefik Husić, replika ste i vi? Izvolite. 

ŠEFIK HUSIĆ – vijećnik SDA – Stranke demokratske akcije

E hvala predsjedavajuća, ja bi također sve da pozdravim prije svega, da pozdravim zapravo sve prisutne.
Pa interesantno je kad vidimo da u većini ne postoje slaganja oko ovoga konkretnog javnog preduzeća, znači da tu postoji zaista onaj, da postoje neke nedorečene stvari. Ja se dijelom ovdje slažem sa Omerom, mada mi se onaj rijetko u potpunosti slažemo, ali ovdje se onaj slažem s njim o konceptu koji predstavlja i koji evo slušamo cijelu godinu da zapravo i duže onaj Omer i njegova kolegica to zagovaraju. Međutim, šta mi je još zaparalo uši nisam mislio diskutovati uopšte ovo što je kolegica Svjetlana rekla u početku, a referisalo se na kolegicu Berisu, da ovo što ona govori, onaj treba da se nekom vijećničkom inicijativom ili pitanjima, ili tako onaj, podnosi, mislim da to nije korektno. Ovdje već cijelu godinu se diskutuje o tome i prije same sezone, upućena je inicijativa donijela je odluku, znači Komisija za ljudska prava i slobode, utvrđena diskriminacija određene kategorije i to se samo pređe onako, evo, da mi nešto hvalimo javno preduzeće, ne kažem da onaj, neki parametri nisu zadovoljavajući, ali ovako ovo prelaženje preko pitanja, znači koje je izuzetno značajno, a koje ugrožava, znači ljudska prava, određene kategorije ljudi, mislim da nije u redu i da je ovo jedinstvena prilika, obzirom da smo evo pokušali ispred Kluba SDA, znači putem svih mehanizama, Gradske uprave, službi, komisija i tako dalje, onaj, da izmijenimo ovaj kućni red sa dopunom, znači o tome da se niko ne diskriminira, nismo uspjeli i evo na ovaj način, pokušavamo to da, onaj, istaknemo ovdje i kolegica je imala pravo, znači da to kaže, obzirom da nije imala, onaj, nijednu drugu priliku, sve pravne mehanizme, onaj, je iscrpila i mislim da ovdje trebamo da dobijemo odgovor konkretno od direktora onaj Javnog preduzeća, Panonika, u ime građana, znači koji su u posljednjih mjesec dana, znači, redovno vraćani iz kompleksa Javnog preduzeća Panonika i to na jako jedan ponižavajući način, onaj, i tu se radi o klasičnoj diskriminaciji. Što se tiče ovog dijela drugog što govori (ANA PEJIĆ – Molim vas samo vodite, računa o vremenu, obzirom da je replika u pitanju.) evo, završit ćemo. Ovo Što govori kolega Omer, znači, podržavam i treba, onaj, treba pristupiti na ovaj način, znači, modernizacije samog preduzeća, konkretno o izvještaju zauzeli smo stav da nećemo komentarisat dok ne dobijemo, znači, odgovor ovoga što je tražila kolegica Berisa, hvala.

ANA PEJIĆ

U redu. Replika i ispravka krivog navoda, vijećnica Svjetlana Kakeš, hoćete zajedno ili evo? (SVJETLANA KAKEŠ – Hoću, hoću. Hvala.) Izvolite. 

SVJETLANA KAKEŠ

Prvo mi je stalo da diskutujem, da ispravim krivi navod. Znači, apsolutno nisam referisala se, kao što je kolega rekao, na diskusiju kolegice Belkisa (ANA PEJIĆ – Berise.) Berise nego sam se referisala na Omerovu diskusiju i na ono što je pročitao u ime kolegice Dragane. Znači, na ta njihova dodatna pitanja i stalno dostavljanje dodatnih informacija, izvještaja, evo, nisam htjela ulaziti u te detalje, ali čini mi se, evo, ne tvrdim, ali čini mi se da je ovo sve, ovo pojedinačni koncepti i broj karata da je to već dostavljano kroz dosadašnje vijećničke inicijative i pitanja, ali evo, možda se traži za naredne, posle toga koji su bili koncepti, ali evo, tu se ograđujem nisam sigurna da je baš sve obrađeno, ali želim da naznačim da sam prije svega u svojoj, izričito u toj svojoj diskusiji mislila na Omeru i, ajde da tako kažem Draganinu diskusiju i njihove zahjeve za proširenje metodologiji i izrade izvještaja. A što se tiče replike, mislim, prvo da kažem da Omere, kao što i pretpostavljaš meni, i ne smeta, ne moraš tako stidljivo reći da je to komunističko razmišljanje. Možda je i komunističko, ali je, ja bih rekla prije svega socijaldemokratsko i tu se mi razlikujemo, možda mislim u mnogim stvarima se i slažemo, evo, na kraju krajeva nismo, zbog toga smo i zajedno u većini, ali tu se možda ideološki razlikuju naše dvije stranke. Znači, ja razmišljam na socijalni, socijaldemokratski način i mislim da javno preduzeće treba da pruža usluge koje pruža, a ovo što treba da radi privatni sektor i da ima luksuzne restorane sa luksuznim cijenama, neki ih ima kao što i ima, zahvaljujući Panonci je otvoreno par takvih restorana, da ih ne nabrajam i ne imenujem, u gradu, da nije Panonike ja ne vjerujem da bi ta preduzeća uspješno radila. Odnosno ti ugostiteljski objekti.

ANA PEJIĆ

Replika, vijećnik Omer Berbić, izvolite. 

OMER BERBIĆ

Pa, razlikujemo se mi, ali kad se malo uđe u neku dubinu problema, svaka, svako osnova smanjena cijena je konkurencija. Panonika nije uopšte ljudi priuštiva, Panonika nema male cijene. Ja znam sad 30 restorana i kafića koje imaju manje cijene od Panonike. Ako je to u osnovi ono što ste željeli da kažete kao socijaldemokrat, da se bavite boljitkom za narod, osnova manjih niži cijena je konkurencija. Ako je kafa kod ovog tri marke, kod ovog marka i po, a ista usluga, ode narod vamo gdje je marka i po. Konkurencija. I mislim da je totalno neispravno reći da su se restorani otvorili radi Panonike, nego restorani su otvorne zato što ovdje u Tuzli ima određenog kapaciteta za to. Ali je veće pitanje, da nema Panonike, šta bi mi u Tuzli imali da se otvore takvi restorani, a to je pitanje koje treba postaviti prošlom gradonačelniku koji je 20 i nešto godina suvereno vladao Tuzlom, gdje smo postali od jednog od najrazvijenijih industrijskih gradova najnerazvijeniji, ja bih rekao, industrijski grad u našem kantonu radi takvog načina razmišljanja. I to je ona suština gdje se mi, evo, i razlikujemo, ali i dopunjujemo, tako da mislim da se možemo i složiti da će veća konkurencija neminovno dovesti do nižih cijena, jer zaista ja mislim da su trenutno cijene na Panonici visoke za ono što mi dobijamo i da bi konkurencija samo dovela do smanjenja tih cijena. Et ja se više neću javljati ni za replike, ni za diskusije, ni tako dalje, samo sam imao ove potrebe, mislim ako me neko sad direktno opet ne, ne izazove. Eto, fala ljepo.

ANA PEJIĆ

U redu. Zaključujem diskusiju klubova vijećnika. 
Otvaram diskusiju vijećnika, vijećnik Zlatan Mehmedović, izvolite. 

ZLATAN MEHMEDOVIĆ

Predsjedavajuća, zamjenici, kolege, koleginice vijećnici, predstavnici službi i medija, sve vas srdačno pozdravljam.
Ja neću duljiti, ali, ovaj, zaista imam potrebu prije svega na početku da kažem da je kolegica Sjvetlana, ono sve što je rekla, odnosilo se na izlaganje kolege Omera Berbića, jer tako je i naglasila, ako vratite stenogram i video, onda vidjet ćete da je naglasila da se njena, u stvari, ta replika odnosila na to izlaganje, ne na izlaganje kolegice Berise. Takođe, me raduje da iz godine u godinu nekako sazrijevamo i priznajemo konačno da je Panonika biser ovoga grada, da je tuzlanski brend i da je nešto bez čega bi svakako Tuzla u ljetnim mjesecima bila bez sadržajan grad. Takođe, moram se složiti sa mojom koleginicom Svjetlanom i braniti i ono što ona zastupa, to je svakako da Panonika mora ostati pristupačna većini građana, evo posebno penzionerima koji su njeni najčešći u stvari i fanovi da tako kažem, i posjetioci.
Svakako želim da se zahvalim i menadžmentu na odgovornom upravljanju financijskoj stabilnosti, svakako i pozitivnom poslovanju i uspjehu sve ove godine i direktoru jel Maidu koji je sve ove godine mogu reći služi ovom preduzeću i postiže izvandredne rezultate. Također ne mogu se složiti sa kolegom Omerom da je Tuzla nerazvijena. Danas Tuzla je meni i te kako ljepši grad u odnosu na prethodnih 20 godina i mislim da ide naprijed, a kad već spominjemo i bivšeg gradonačelnika, moramo, a evo i Nedžad je spomenuo 2004. godinu i da se zahvalimo zapravo i njemu, i njegovom timu i svim vijećnicima koji su vjerovali u ovaj projekat tada 2004. godine jer znamo da su ga mnogi osporavali, pa evo koristim priliku da spomenemo bivšeg gradonačelnika po nečemu lijepom, njegov tim, sve vijećnike i sve one koji su doprinijeli da se ovo preduzeće osnuje i da imamo Panoniku ovako lijepo kakvu imamo danas. Hvala.

ANA PEJIĆ

U redu. Replika vijećnik Omer Berbić, izvolite. 

OMER BERBIĆ

Ništa, ja ću samo nadopuniti ovo izlaganje oko zahvala, mislim da je red i da se zahvalimo gospođi Zehri Morankić koja je idejni kreator, idejni tvorac Panonskih jezera kakvih mi danas znamo. To je bilo u mandatu bivšeg, bivšeg, bivšeg gradonačelnika gospodina Selma Bešlagića kada su ti planovi došli. Mislim da je samo bitno da se dotaknemo još više ljudi u odnosu na ovo zato što imamo tu neku predodžbu u javnosti da je to sve jedan genijalan master plan. Ajde, više da ne idem u dubinu i tako dalje, samo mislim evo da želio sam da se dotaknem još ovih par zahvala ljudi koji su idejni tvorci ovog svega naravno i pohvale ljudima koji su nakon toga to sve sproveli u djelo. Eto. 

ANA PEJIĆ 

U redu. Sljedeća diskusija, vijećnica Berisa Ahmetović, izvolite.

BERISA AHMETOVIĆ

Ja ću kratko samo da se i evo na ovaj način dodam par činjenica, a to je prije svega da, evo hajde, kulturno zamolim i panonskom i kolegiji i ovaj cjelokupni organ da nikom, ali ovako ću reći, ne padne na pamet da u bilo kojem budućem odgovoru spominje vjerski identitet u pogledu burkinija, znači da ga veže uz to. Niko, košto je to urađeno u jednom odgovoru Panonskog, nema pravo da kaže to nije, evo ovako, kolokvijalno rečeno vjerski. Nije vjerski kupati se i doći kao gledati muškarce na Panonskim jezerima. To nikog ne zanima. Ova inicijativa, odnosno ova borba za prava žena, konkretno prava žena, znači, ne odnosi se na vjerski identitet. Odnosi se na žene koje žele malo više materijala na sebi. Odnosi se na žene koje imaju osjetljivu kožu. Odnosi se na žene koje iz bilo kojeg razloga imaju pravo da koriste javni resurs. Nikoga ne zanimaju vjerska opredjeljenja. Zar nismo multikulturalni? Nek ne ulaze u to šta misli islamska zajednica. To nikog ne zanima. Moje je, žena ostalih, da li ćemo mi tu doći i da li ćemo mi poštovat stavove islamske zajednice i postoji li oni ne postoji. To nikog ne zanima u javnim preduzećima. Tako da vas molim da o tome dobro razmislite kad budete odgovore pripremali, da nema potrebe da se konsultira islamska zajednica jer možda neko ovdje ima ko, ko bi obuko malo više materijala na sebe, a nije islamske vjeroispovijesti. Tako da jasan naglasak da se ne ide u tom pravcu. Hvala.

ANA PEJIĆ 

U redu. Sljedeća diskusija vijećnik Samir Mulaosmanović, izvolite. 

SAMIR MULAOSMANOVIĆ – vijećnik SDP –Socijaldemokratske  
                                            partije Bosne i Hercegovine 

Hvala. Pozdravljam sve prisutne. Ovdje bi se moglo tolko toga reći, ali to ćemo sve uprostiti. Mene samo raduje što će poslije 20 i nešto godina prvo jezero doživiti restauraciju jednu. To mi je jako drago, od toga je sve krenulo. I Panonika i Grad Tuzla će uložiti novce i očekujem da će to biti čak i ljepše od onog trećeg jezera, tako da hvala im na tome jer definitivno je vrijeme da se taj dio digne. Oko ove metodologije, broja noćenja i svega, moram vas upoznati, pošto sam malo upoznat s tom temom, da apsolutno metodologija koju Turistička zajednica Tuzlanskog kantona koristi je totalno netačna. I oni su to sami priznali, imali smo otvorene razgovore i ta metodologija će se promijeniti jer ne izražava ono aktuelno stanje, pošto imao sam taj izvještaj skoro na Skupštini te Turističke zajednice Tuzlanskog kantona i to je takva jedna nebuloza da uopšte ne treba razmatrati o tome. Uglavnom oni su prihvatili te primjedbe i izradit će se nova metodologija mjerenja broja noćenja. Da skratim sve ovo, stvarno moglo bi se puno pričati o ugostiteljstvu i o svemu. U svakom slučaju, mene kao vijećnika podrška na dosadašnjem radu, a i u budućem radu Panonike i menadžment to dosta dosta dobar posao radi. Da može sve bolje, uvijek kažem, sve može bolje, ali za ovaj izvještaj, za 25. je Boga mi za ove sve godine šta smo dobili kroz tu Panoniku, ne možete vjerovati, ne samo kupanje, znači koliko nam grad živi zbog Panonike, to je nestvarno. Samo kad pogledate brojke cifre, gostiju koji dođu, pa svi od toga hajruju, svi. Tako da hvala Bogu pa imamo Panoniku, hvala još jednom menadžmentu i svako dobro u radu.

ANA PEJIĆ

U redu. Diskusija vijećnik Mensur Alić, izvolite.

MENSUR ALIĆ – zamjenik predsjedavajućeg
                                Gradskog vijeća Tuzla,
                                vijećnik Tuzlanske alternative
 
Pa ja neću diskutovati ovaj, godinama sam oko toga već  i stojim ono što Tuzla ima to bi mnogi gradovi u Bosni i Hercegovini poželjeli. Ali ja bi ovdje se osvrno posebno da razjasnimo jednu stvar danas ovdje, jer nas čeka opet na sljedećem kolegiju isto ovo. Znači ja tražim od direktora ili predsjednika Nadzornog odbora da izađe za govornicu i odgovori na pitanja, pogotovu ovo pitanje kad ovaj, kolegica Berisa postavljala, jer to će stalno nam i sljedećeg kolegaja ćemo ponovo imat ovo pitanje i svako Vijeće ćemo imat, dok ne bi došlo do nekakvih neželjenih posljedica u ovom, jer se najavljuje neposlušnost i ostalo sve.
Mislim da direktor treba da odgovori na ovo pitanje, zašto i zbog čega se zabranjuje ovo, o čemu je, već evo treći put ja slušam ovdje Beristu kako to istiće kao problem i mislim da jeste problem, pa da jednom podvućemo tu liniju i da znamo na čemu smo. Ne bi govorio o ovome o čemu je Omer govorio, slažem se dijelom s njim na treba ići u priva…ne privatizaciju  nek se otvori tamo se može kompleks napraviti malte ne i motela i svega, a to je jedna investicija koju bi vjerovatno mnogi tuzlaci poželjeli koji se bave biznisom, da tamo odrade taj dio posla, jer to su investicije koje se vraćaju brzo. A na taj način mislim da moramo se malo primaknuti ovaj privrednicima da nađu svoje mjesto tamo. 
Evo toliko od mene i tražim da se odgovori na ova pitanja. Hvala.

ANA PEJIĆ 

U redu. Replika vijećnik Mirnes Ajanović, izvolite.

MIRNES AJANOVIĆ

Komisija za ljudska prava je već donijela odluku da je ovo kršenje prava. Ne ulazeći ko šta kako želi i hoće, kršenje prava. Ako treba da citiram krivična djela od Krivičnog zakona Bosne i Hercgovine do federacije. Krivična odgovornost. Zatvor i Mensur nema šta moliti direktora ili slično. To je malo naravno fin način. Treba biti onaj jasan. Ima da izađe i da kaže i da prestane se s ovim.  Daklem evo dok bude tamo. Evo sad ću proći kroz krivični 145. KZ BiH. Zatvorska kazna, pripadajući isto takav, isti i citiran samo Krivični zakon Federacije. Krivično djelo. Ako podnesu krivičnu prijavu, evo čula je sad, a ja ću morati kao predsjednik Komisije za ljudska prava nakon ove sjednica imat tačku dnevnog reda sutra je petak iduće sedmice bit će Komisija. Nemojte me tjerat da ja moram podnijeti krivičnu prijavu. Mi stojimo iza naše odluke jer je odluka takva, jasna. Kršenje, nesporno kršenje ljudskih prava. Ne postoji ta mjera gdje neko može uslovit ovako ili onako. Ali postoji krivični zakon, kršenje prava po raznim osnovama. Da ne govorimo o kršenju Zakona o zabrani diskriminacije. Član dva četiri, a koji se odnosi na sve institucije javna preduzeća, ustanove po članu šest. Dakle, ovdje ne treba raspravljati o vom i sramota je da raspravljamo ili da se to razvlaći od sezone do sezonae kao što reće koleginica, do sljedeće sjednice Vijeća kad će to već biti kraj avgusta. Ovo treba da riješe, Mensur je dobro postavio stav.
Izađi direktore, reci, riješi ili ideš u zatvor ili ćeš poštovat krivični zakon, Zakon o zabrani diskriminacije I sl. Ne treba nam ovaj sukob, ne treba nikome ovaj sukob. Ne smije niko da se ponižava u Tuzli. Ni po kojem osnovu. Jel više odjeće il ne, nekome se sviđa ili ne, ili manje. Ne postoji mjera koja bi mogla anulirati odgovornost za kršenje ljudskih prava u ovakvom slučaju. Tako da, nemamo mi šta da razmišljamo ovdje je sad samo ili da se primjeni propis ili da se odgovara zbog neprimjenjivanja propisa. Slažem se s Mensurom samo da to bude u ovom smislu. Izvolite, izađite i riješite ga danas. Hvala. 

ANA PEJIĆ

U redu. Zamolit ću evo direktora... 
Nije zaključena diskusija. Jel ima još neko da se javi? Ima. Hoćete? Izvolite. 
Kada se završe sve diskusije, onda na sva pitanja ako bude…
Izvolite, vijećnik Senad Mehmedinović. 

SENAD MEHMEDINOVIĆ

Hvala ljepo. Ma ja vjerujem da direktori javnih preduzeća, kada slušaju nekad naše diskusije i pitanja koja mi postavimo, tačno se vidi kolko smo čitali material i kolko nismo čitali materijal. Evo ja, neko koji sam pročitao izvještaj, vidio sam da u određenom broju postavljenih pitanja odgovor imamo u materijalu koji smo mi svi dobili na vrijeme. To je jedna stvar.
A druga stvar je želim da kao čovjek podržim nastojanja inicijative kolegice Berise. Zato što sam u prošlom sazivu Vijeća mislim među prvim sjednicama kada smo imali isto inicirao ovo pitanje i ovo je pitanje jednakog (nerazgovjetno izgovorena riječ op.a.) javnom prostoru i to je pitanje osvarivanja prava. Isto kao što ja u svojim izlaganjima često govorim o populaciji osoba sa invaliditetom u kontekstu ostvarivanja prava i nemamo više tu što da diskutujemo dalje. Tako i kolegica Berisa cijelo vrijeme inicira priču oko poštivanja ljudskih prava. I mislim da Panonsko jezero treba da bude mjesto namijenjeno svima bez obzira na opredjeljenost. Ja lično i vjerujem i Klub naš podržavamo mogućnost korištenja burkinija nedavno sam bio u Mađarskoj bila mi je prijateljica isto koja nosi burkini i bez problema je bila tamo na bazenima u Harkanju, Šikloš gdje bi možda neki mogli da osporavaju a mi se dovodimo u situaciju u Tuzli koja je centar multikulture, centar trebala bi da bude a i pričamo da jest i da trošimo pod navodnim znacima sjednice Vijeća o nečemu što se tiče osvarivanja prava ne ja nekog volim manje volim simpatičan mi nije simpatičan kad je u pitanju osvarivanje ljudskih prava tu nema više dileme. Kad je u pitanju sudske odluke o kojima smo pričali evo članovi kolegija znaju nema dileme tu ne pričamo, to je sudska odluka ovo je ljudsko pravo i nemamo mi šta odlučivati je li treba neko da ostvari ili ne treba neko da ostvari to se mora ostvarivati zato što je ljudsko pravo tako da kolegice Berisa zaista puna i ljudska podrška i kao kolege i vjerujem da će u konačnici da osobe koji su u burkiniju da mogu da ostvare svoje pripadajuče pravo da odu na Panoniku. Hvala.

ANA PEJIĆ

U redu. Da li se još neko javlja za diskusiju vijećnika? 
Zamolit ću direktora gospodina Majida Porobića da odgovori na pitanja iz diskusija kratko.



MAJID POROBIĆ – direktor JP „Pannonica“ d.o.o. Tuzla  

Dobar dan sve vas pozdravljam ne mogu baš kratko jer ovo je prilično složen problem ovaj i odgovori na ova pitanja su data već puno puta zaista naši odgovori postavlja se pitanje zašto smo uopđšte uveli taj kupališni red koji propisuje odjeću odnosno kupaču opremu, kupače stvari koje se dešavaju trebalo bi se vratiti u 2003, četvrtu, petu godinu kada je Panonika u stvari postala ono već u začetku ono što jeste i sa kakvim problema se susrećemo svih ovih godina oko onoga što se zove sigurnost ljudi koji su u tom prostoru bakteriološka, hemijska ispravnost vode u uslovima velikog ogromnog broja ljudi da ne bih improvizirao ja ću vas zamoliti da me saslušate u smislu odgovora koji je dat i u ovom izveštaju koji smo upučivali na puno adresa pa i ombudsmenu za ljudska prava i prošle godine smo to radili i nismo dobili povratnu informaciju da kršimo ljudska prava, dakle nismo dobili od institucije ombudsmena da je li bila jedna apelacija iz Zenice od nekih ljudi što govori o drugoj sad strani priče cijele. Evo ovako nije mi lako o ovome govori, vjerujte mi da jel imam svake godine iste pritiske, iste stvari nije to samo kršenje ako vi smatrate odnosno određeni broj vas koji smatra da je to kršenje ljudskih prava drugi smatraju da se njihova prava krše drugim stvarima prisustvom i onim što se dešava tu. Evo ovako oprostite, znači smatramo da odredbom kućnog reda kompleksa Panonskih jezera u Tuzli o propisanoj kupačoj opremi na kompleksu Panonskih jezera ne diskriminiramo nikoga u korištenju tog javnog dobra nego samo propisujemo pravila za korištenje javnog dobra slično propisima ili kodeksima ponašanja i odjevanja u bilo kojoj javnoj ustanovi ili javnom prostoru. Ne postoji nikakva zabrana pristupa uslugama u kompleks Slanih Panonskih jezera ženama u burkiniju ulaz i boravak na kompleks je svima dozvoljen u bilo kakvoj odjeći. Svi naši gosti mogu koristiti usluge i ugostiteljskih objekata, na plažama, van plaža, usluge koristenja zabavnog parka i svih onih sadržaja Panonike, boraviti na plažama i koristiti ležaljke i sudcobrane, ali kupanje je dozvoljeno samo u toj propisanoj kupačoj opremi, a ne u raznim plivačkim odjelima i odjeći onako kako je to propisano našim kućnim redom. Mi imamo veliki pritisak za kupanje u raznim plivačkim odjelima. Sad se pojavilo već i muški burkini. Dakle, muškarac dođe u obučenom kompletnog i uđe u vodu i traži da je to normalno stanje. Dakle, to nije u redu.
To je nemoguće. Smatramo da pravila sadržana u kućnom redu su važna i obavezujuća. I to isključivo iz higijenskih, zdravstvenih i sigurnostnih razloga. Jel na plažama komplesa Slanih i Panonskih jezera u pojedine dane boravi čak do 15.000 ljudi. A samo tokom rekordne 24. godine je registrovana posjeta preko 530.000 posjetilaca. Zbog tako velike koncentracije na tom relativno malom prostoru kompleksa Panonskih jezera i relativno malom dotoku novih količina vode važno je se držati svih zakona i pravilnika. Ali mi zaista moramo biti oprezni u tome i svih godina to i radimo. Baš zbog toga da ne dođemo u situaciju da povredimo bilo čija osjećanja. Nije nama to svejedno i gospođa Berisa što je nezadovoljna i što se to dešava. Ali naš prvi zadatak je upravo ta higijenska ispravnost vode. Zdravstvena sigurnost svih kupača. Zašto je Panovnika sa 7 I po miliona  ljudi uspjela sve to zadržati? Sve ove godine upravo poštujući pravila koja smo postavili i organizovali se u tom smislu da se ne dešavaju loše stvari. Dakle, nije lako držati pod kontrolom tih 10-15 hiljada ljudi svaki dan, svaki vikend. Pružati one usluge koje se očekuju od Panonike i da postanemo ovo, svi ste rekli brend grada Tuzle i uspjevamo da to rješimo. Mi smo dali odgovor i komisiji, odnosno gospođi Ahmetović smo dali odgovor na njen pitanje zašto nismo proveli to. Pa iz jednostavnog razloga jel je prošle godine na osmoj sjednici odbijena vaša inicijativa Gradsko vijeće je izglasalo da se ne prihvata, odnosno da nećemo mijenjati taj Pravilnik o kućnom redu ili kućni red. Ja sam vam u tom smislu i odgovorio. I ništa drugo. Znači taj razlog je upravo to. Ako vi želite da promijenite pravilnik, izvolite. Panonika nije ta koja će samo zbog toga nešto biti protiv toga, nego trebamo svi biti u ovom poslu. Svi smo zajedno na ovom u stvari poslu, ja to kažem svim kolegama koji radimo ovaj teški posao u javnom sektoru grada.
Pogotovo na turizmu ili saobraćaju ili odvozu smeća. I svi zajedno sarađujemo. Pa i Gradsko vijeće, naravno. Problem je što će se otvoriti ne kažem pandorina kutija, ali evo ovo što spominjem muški burkini. Otvorit će se drugi zahtjevi. Otvorit će se stvari koje zaista nećemo moći kontrolisati ili ne znam. Možda će neko moći, evo iza mene ko dođe, ali u ovom momentu mi ćemo uraditi ono kako Gradsko vijeće nam naloži. Poštujemo naravno i Komisiju za ljudska prava, ja sad shvatam to, ali kažem evo nismo ni od ombdusmena dobili odgovor na taj problem. Hvala vam.

ANA PEJIĆ

U redu. Za riječ se javio vijećnik Šefik Husić, izvolite. 

ŠEFIK HUSIĆ

Ma evo ja bi dok je direktor tu za govornicom. (ANA PEJIĆ - Odgovorit će svakako na pitanje jer ima još diskusija.) U redu, u redu. Ništa, onaj, iz ovog odgovora se vidi da direktor zapravo nije spreman za ovaj odgovor.
Moje pitanje je ko pritišće direktora da se to ne promije. Znači, zašto, zašto ovakav jedan, mislim, ovo je čovjek je izgubljen, izašo za govornicu, znači ništa o ovome onaj konkretno nije obrazložio. Ako govorimo o higijenskim uslovima i zašto je Panonsko jezero zapravo očuvalo, onaj, taj higijenski status i kvalitet pa radi se o slanoj vodi koja sprečava razmnožavanje bakterija i tu je tačka. Bez obzira, znači, na te hiljade ljudi koji, koji, onaj, cirkulišu na samom kompleksu, onaj, evo, ovo je direktoru odgovor zašto se to uspjelo očuvati, kvalitet vode i tako dalje, jer se radi o slanoj vodi. Jedna stvar.
Druga stvar, znači, evo, samo da nam odgovori konkretno koga to toliko pritišće, pa je čovjek ovdje, onaj, mislim, neugodno je meni izašao, znači nema, onaj, apsolutno utemeljen odgovor na kršenje ljudskih prava. Kakav muški burkini, kako skijaško odijelo, kakvo, znači, ljudi, to je u sezoni 50 žena, znači, koji se jave, onaj, tamo na ulaz Panonskog jezera, gdje ih ona djeca, koja su zaštitari ili kako već obezbjeđenje popljuju i vrate nazad. I to mi svi slušamo, znači, onaj, u gradu. Meni se ne može pripisati ništa, jer ja sam, onaj, čovjek koji je rođen u Tuzli, odrasto u Tuzli, moje generacije, znači, posljednjih pet generacija je rođeno i odraslo u Tuzli, ne može mi se bilo šta pripisati, onaj, u tom kontekstu. Nije mi jasno, znači, zašto ovakav odgovor, onaj, stvarno je meni neugodno, onaj, čovjek se izgubio za govornicom, ne može ni jedan utemeljen odgovor da pruži, onaj, za ovo, za ovo pitanje. Samo, evo, nek nam odgovori koga to pritišće, tolko, pa evo, posljednjih ja mislim 6 godina da se govori o tome, onaj, i to se svake godine završi na jedan ovakav način. Ovo što je kolega Mirnes rekao, znači, postoji il poštivanje, znači, ljudskih prava, il postoji i druga stvar, onaj, koja je krivično gonjenje. Ombudsmeni, dajte nam dokument da vidimo kako su se izjasnili ombudsmeni. Znači, evo, samo molim vas, odgovor direktora, znači, ko ga to toliko pritišće i zabranjuje da se to pusti što je normalna stvar svugdje u svijetu. Onaj, ko je prešo petlju Šićki i otišo negdje izvan granice Bosnie i Hercegovine, znači, ko je dolazio na slične identične komplekse, onaj, mogao je to vidit. Ovo je stvarno smiješno. Stvarno smiješno. Hvala.

ANA PEJIĆ

U redu. Replika vijećnik Samir Mulaosmanović, izvolite.
 


SAMIR MULAOSMANOVIĆ

E hvala. Replika je samo na ovaj dio koji se odnosi na slanu vodu.
Mislim, naravno, nisam iz te struke, nit znam, ali imamo ovde tehnološki proces filtriranje, održavanje vode je utrošeno da bi to bilo vjerovatno čisto. Hlora 19 tona i 300. Hlorne, kiseline, limunske kiseline perfid, algicid, pjenušac i tako dalje i tako dalje. Pa pretpostavljam da nije samo dovoljno imat slanu vodu, da kažem. U izvještaju ne stoji tako. Hvala.

ANA PEJIĆ

U redu. Diskusija vijećnik Mensur Alić, izvolite. 

MENSUR ALIĆ – zamjenik predsjedavajućeg
                                Gradskog vijeća Tuzla,
                                vijećnik Tuzlanske alternative

Ja moram, da, svarno, da direktor, da li je on nas sad htio da, da nas sve vijećnike da napravi da ne znamo o čemu smo mi, kakve smo odluke donosili u prethodnom periodu. Ja se nemam i ne znam da li je ikad došao nama kućni red da se mijenja, da smo mi kao Vijeće odbili. To je za govornicom sad (ANA PEJIĆ - Aj molim vas bez dobacivanja, svakako za riječ se javi.) zaključak bio i Gradsko vijeće usvojilo. jel? Nije ga usvojilo. Ja se toga nesjećam.
Ako neko ima taj zaključak dajte mi ga. Ako ima, ali ja znam da nikad ne bih glaso za njeg. Sigurno. (ANA PEJIĆ - Bez dobacivanja, molim vas.) I zato ovo Vijeće može promijeniti ovaj, direktor je rekao, može promijeniti. Pa zašto mi nećemo onda da stavimo u tačku dnevnog gleda da izmijenimo pravilnik? Zašto? Pa mi ćemo se stalno oko ovoga, ne ponavljam, stalno ćemo ovo Berisati to neće ovaj, pustiti tako da prođe. Mirnes kao predsjednik Komisije za ljudska prava neće pustiti. Ima još vijećnika ovi koji su, da se ovaj pravilnik promijeni. I zašto bi mi sad slegli ramenima dva sata diskutovali ovde i ništa nismo uradili na kraju? Hvala.

ANA PEJIĆ

Replika vijećnik Omer Berbić, izvolite.

OMER BERBIĆ

Fala ljepo. Ja sam I ja sam glasao protiv burkinija, ali mislim da sam u međuvremenu i promijenio svoje mišljenje. Nemam apsolutno ništa protiv. Ako je to, mislim to, ako je to četrdeset, pedeset žena, ali treba definisati da je to burkini, da se tako, ne možemo sad doći, da neko dođe sa bauštele u majci pa da uđe. To je higijenski problem. Ali burkini kao burkini, zna se šta je, to se definiše i to nemam, nemam ništa protiv. Znači ako opet bude zaključak, ja ću glasat za to da se to dopusti. I vidite, znači samo to fino treba definisati i ako se kaže da su u pitanju higijenski uslovi, jel onda mi aludiramo na to da su žene koje nose burkini manje higijenski, odnosno nečiste u odnosno na one koje ga ne nose. Malo mi ove stvari, evo, ko čovjeku mi smeta. Evo ja kažem, ja sam prvi glaso protiv burkinija na Panonskom promijenio sam svoje mišljenje. I ja ću sad ako bude ja ću glasat za to da se naravno da se ljudima dopusti, ako je to jedini faktor koji to spriječava nemam apsolutno ništa protiv. Eto.
 

ANA PEJIĆ 

U redu. Sljedeća diskusija vijećnica Berisa Ahmetović, izvolite.

BERISA AHMETOVIĆ

Hvala predsedavajuća. Ja bih samo malo da se osvrnem na gospodina direktora. Meni je zaista žao što je ova sjednica dovela do toga da gospodin izađe u takvom stanju, vidnom kako je izašao. Meni zaista to nije cilj. Nije mi cilj da ja, evo neko ko je jeli spram godina nekih neuporedivih i sa iskustvom i u bilo kojem drugom pogledu da stvaram eventualnu nelagodu direktoru. Međutim, zaista moram da se osvrnem na par njegovih rečenica, odnosno na jedan način, na cjelokupno izlaganje, a s druge strane konkretno na par rečenica. Zaista je jasno vidljivo da je gospodin govorio neodređeno. Jasno je vidljivo da je samo govorio iz nekog ranijeg dopisa koji je nekome poslat. To nije dopis koji je meni poslat.
Bilo je još ljudi koji su se meni zaista javljali. I iz Zenice i iz Mostara, i iz Sarajeva. Jer sad kad ukucaju moje ime u tražilici, u suštini, ko god neki dan mi se žena javila, stvarno, došla je sa dvoje djece iz Sarajeva. Na kraju se potpisala. To sam vam poslala i u materijalu. Ko doktorica medicine žalosno je da je se morala vratiti za Sarajevo i tako dalje i tako dalje.
Zaista je to ponižavajuće za nas. Hvala kolegi Omeru zaista na ovakvom viđenju, jer je to ono što je meni najviše zaparalo uši, a to je higijenski. Ja sam upravo na početku same sjednice rekla, ne smrdimo. Znači, ništa. Sve normalno. Održavamo normalnu higijenu.
Sve ok. Imamo pravo. Evo, kolega Mirnes jasno i glasno, za razliku od direktora i njegovih tumačenja, odnosno izlaganja, jer nije imao direktor što da protumači. Kolega Mirnes jasno i glasno rekao. Komisija za ljudska prava, jasno i glasno, organ ovog vijeća. Šta dalje? Na kraju direktor je rekao, ok, ja ću promijeniti, ako tako kažete. Pa u čemu je problem? Riješite nas se. Evo, nećemo više. Meni stvarno nije cilj da vas ovdje smaram. Nemojte dovoditi do kršenja osnovnih ljudskih prava i uopšte nećemo. Ja ću vam čestitati. Javno reći. Evo, javno reći. Usvojeno, super, Vijeće skontalo, kršila su se ljudska prava, promijenjeno. To što će biti malo više, nemojte mi, molim vas, pričati o nehigijenskom. Vrijeđate nas. Pa ovdje ima osnova za tri tužbe različite. Vrijeđate ljudi. Znači nije normalno da neko, kao samo mi eto. Jesu li se ostali ljudi analizirali? Jesu li se ostali ljudi koji su ja ne bi stvarno željela da navodim neke kategorije. Ja sam bila na Panonskom jezeru prije nego što sam bila pokrivena. Ne bi zaista da navodim neke diskutabilne kategorije koje sam ja viđala. Jesu li se oni analizirali? Ne, ne. Malo više materijala. To je problem. Kaže direktor možemo ući u Panonsko, možemo koristiti ove sadržaje, možemo ove, ja skonta sve ono što se plaća. Možemo platiti ulaznicu, možemo sjest pojst ove i čevape o kojima je Omer na početku govorio. Možemo platiti ležaljku i suncobrane, ali vod aa. Nju je Bog dao svima nama, jel? Ali nije baš tako. Ovaj grad se oglušio na to, pa onaj kaže, et vi malo niste baš čisti i nije u redu. Šta reći zaista? Kaže, cilj mi je da ne povrijedim osjećanja. I meni je zaista cilj da ne povrijedim i da se niko evo, nakon ove sjednice ne osjeća ni uvrijeđenim i povrijeđenim i tako dalje. Zaista mi to nije cilj. Volila bi svi zajedno da popijemo kahvu, ali moja su osjećanja povrijeđena. Ako ćemo pričati o nekim osjećanjama, mada zaista ovo nije ni bio cilj nikakvih osjećanja. Osjećanja mnogih žena, osjećanja mnogih kolega, kolegica, koji evo, pružaju podršku. Zbog čega bi jel neko imao problem sa kategorijom ljudi, s razlogom kažem, koji imaju malo više kupaćeg kostima na sebi. Ja opet se vraćam na to. Nemojte stvarati dojam da nije problem taj kupaći, jer ja sam na panonskom viđala ljude u bijelim majicama da se kupaju. Nemojte stvarati dojam da zaista ja shvatim da je problem u stvari malo turbana na glavi, ko ne zna šta je turban, marama pokrivena na drugi način. Nemojte stvarati da je to problem, a ne u malo više kupaćeg kostima. Ukoliko, vidim, mnoge kolege su, jel zauzile malo i drugačije stavove. Ja ne bi zaista da nikakav problem stvaramo, ali u kontekstu navedenog ja bi, evo, predložila zaključak da se ide prema Javnom preduzeću Panonska jezera Panonika d. d. Tuzla da se izmijeni kućni red u pogledu odjevanja te da se omogući kupanje u burkiniju, bez obzira iz kojih uvjerenja neko želi da koristi na taj način kompleks.
Hvala puno i nadam se zaista da će ovo biti i zadnje moje javljanje i zadnja diskusija o ovom. Nemojte, molim vas, da ovako, pa neću reći glupoj stvari, ali ovakoj stvari koja vrijedja ovo Vijeće. Vrijedža. (ANA PEJIĆ – Vodite računa o vremenu samo.) Evo, ja završavam. (ANA PEJIĆ  - U redu.) Hvala vam predsjedavajuća.Vrijedža zaista, vrijedža rad ovog Vijeća. Za mene je zaista, mislim, poštujem kolege, mislim da možemo zaista raspravljati o nekim značajnijim, mnogo značajnijim stvarima, ne osnovnim ljudskim pravima. Evo što je kolega Senad rekao. O tome se ne polemiše. O sudovima se ne polemiše. Ne trebaš biti pravnik da bi to shvatio. Evo, to sad svako zna od prilike. Tako da, molim vas, hajde da prestanemo o ovom da raspravljamo, da to konačno stavimo ad akta i da imam i ja pravo da se brčkam sa svojom djecom, ako želim. Nemojte vi raspravljati jel ja želim.
To je moja stvar, hoću li ili neću. Hvala puno.

ANA PEJIĆ 

U redu. Replika vijećnik Omer Berbić, izvolite.

OMER BERBIĆ

Ja bi samo evo kolegicu ako nije problem da dopunim ovaj zaključak burkini ili drugi prigodan način ja zaista ne znam možda će nam neko doći za dvije, tri, četri godine. Neki drugi način koji je kako bi rekao nekonvencionalni ali radi svojih nekih ideoloških ili nekih vjerskih jel drugih uvjerenja želi da uđe. Možda bi samo trebalo tu ovaj definisat ili drugi prigodan način (nerazgovjetno izgovorena riječ op.a.) ko i svaki kupači, tako da, ali i drugi, možda neki prigodan da ne bi morali opet kasnije mijenjati ukoliko dođe do usvajanja tog zaključka.
Ako je to okej naravno. 

ANA PEJIĆ

U redu, diskusija vijećnik Mirnes Ajanović, izvolite.

MIRNES AJANOVIĆ

Što više raspravljamo više se uvlačimo u dehumanosti bukvalno živo blato, kršenje ljudskih prava. Samo to nema dole. Svaku riječ koju izgovorimo ovdje je povreda prava nekog. Pa čak i kad branimo, kad govorimo o toj higijeni, mi kršimo prava tih ljudi. Nedopustivo. Ne bih da nešto puno ne komplikujemo. Evo ja ću opet da ne bude napamet.
Zakon o zabrani diskriminacije član 2. Diskriminaciju u smislu ovog zakona smatraće se svako različitog postupanja uključujući svako isključivanje, ograničavanje ili davanje prednosti utemeljen na stvarnim (nerazgovjetno izgovorena riječ op.a.) nije bitno prema bilo kojem licu, grupi lica, po osnovu vjerske, rasne, jezika, pripadnosti, bilo čega. Ovdje može i jeste osnov vjera. Vjera nalaže takav način pristupa javnom mjestu, javno kupalište. Ko god je pristao da se kupa s nekim u nečem, mora pristat na sve. I na to da neko kroz vjerske obaveze želi da se kupa. Ništa više. Ne može doći pa skinuti se neko ko ima obavezu da se ne može skinuti. A sad kaže nemoj se ni kupat. A opet kršenje prava. I to što se tiče tih kršenja prava, piše, kao i svaka druga okolnost koja ima za svrhu ili posljedicu da bilo kojem licu onemogući ili ugrožava priznavanje, uživanje, ostarivanje na ravnopravno ostvarivanje prava i sloboda u svim oblastima života. U svim. Nema izuzetaka. Nema kupalište jest jednako izuzetak. Ljudi pristali da se kupaju zajedno. U jednoj masi. I šta sad? Tako je kako je. I ja razumijem direktora u smislu šta će ko reći. Pa nema šta da kaže kad mora da šuti.Kršenje prava. Ne može cestom se reći proće ovaj, ovaj neće. A onda član 2. stav 2. Zabrana diskriminacije primjenjuje se na sve javne objekte. Pardon, organe. Kao i na sva fizička pravna lica kako u javnom, tako i u privatnom sektoru. Svim oblastima. Pa sad nabraja. Dakle svim. Evo Krivični zakon Federacije. Član 177. Već sam rekao 145. BiH. Slično je to. Povrede ravnopravnosti čovjeka i građana. Ko na osnovu razlike u rasi, boji kože, narodno etničko pripadnosti, vjeri političkom ili drugom uvjerenju. Oni imaju ovdje uvjerenje, tako imaju i vjeru koju moraju poštovati. Ima sa spoil i tako dalje, nebitno. Uskrati ili ograniči građanska prava, utvrđena međunarodnim ugovorom, Ustavom, zakon o drugim propisima, opštim aktom. Imamo Ustav, svi su isti u pravima. Imamo Zakon o zabrani diskriminacije u svim oblastima. Dakle imamo propis. Ko to uradi, ili ko na osnovu takve razlike pripadnosti bilo kojeg drugog položaja daje pojedincima neopravdane povlastice ili pogodnosti, a drugima uskraćuje, kazniće se zatvorom od šest mjeseci do pet godina. Jel treba, direktoru krivična prijava za zatvor od šest mjeseci do pet godina? Jel treba da ja kao predstavnik iniciram naredne sedmice Sutra ne može, da je došlo do nepoštivanja Odluke Komisije za ljudska prava, koja ništa nije manja od ombudsmena. Što to neko mora biti već ili manji? Organ, nadležan ovog organa je Komisija za ljudska prava, ovog Vijeća. (ANA PEJIĆ - Molim vas samo vodite računa o vremenu.) Zato bih preporučio ne zaključak. Sad da mi sjedemo možda 10 minuta pauze definišemo zaključak ne da se mijenja Pravilnik pa to opet ode godinu dana, nego danas završava se, sutra se poštuje Odluka Komisije za ljudska prava. Kakva god je, nek me krivi ko šta hoće ja moram djelovati prema zakonu, propisima i sprječavati kršenje ljudskih prava i svi mi to radimo. I ovo korektno čak i kolega kaže ja sam jedno vrijeme mislio ovako sad hoću to. Promijenile se okonosti. Promijenio sam viđenja i sve to promijenio se stav. Ne smijemo kršiti ljudska prava. Nema opravdanja kako će šta ko I ne znam ja kako bi ja to. Sutra ujutro mora biti drugačije. Ali to mora biti zaključak Vijeća ili ćemo mi sačekat utorak ili srijedu sjednicu Komisije za ljudska prava a onda se obraćamo Tužilaštvu. Hvala. 

ANA PEJIĆ 

U redu. Dajem pa…
Zaključujem diskusiju vijećnika obzirom da nema više prijavljenih kako vidim.
I dajem pauzu od 10 minuta. 

                                                                                                                         (Pauza.)                 

Nastavljamo sa radom sjednice. 

S obzirom da smo iscrpili diskusije klubova vijećnika i diskusije vijećnika, stavljam na izjašnjavanje Izvještaj o radu i poslovanju Javnog preduzeća “Pannonica” d.o.o. Tuzla za 2025. godinu i molim vas da se izjasnite. Glasanje je okončano. 
Konstatujem da je IZVJEŠTAJ O RADU I POSLOVANJU JAVNOG PREDUZEĆA “PANNONICA” D.O.O. TUZLA ZA 2025. GODINU usvojen sa, 
20 glasova za, nije bilo protiv i 2 suzdržana. 

Zamolit ću sekretara, da pročita zaključke proistekle iz diskusije. O zaključcima ćemo se izjašnjavati pojedinačno.


SLAĐANA KRAJINA – sekretar Gradskog vijeća Tuzla
  
Prijedlog prvog zaključka. 
- Gradsko vijeće Tuzla zadužuje Javno preduzeće “Pannonica” d.o.o. Tuzla da u saradnji sa Gradom Tuzla pripremi srednjoročni plan razvoja turističkih sadržaja sa posebnim osvrtom na projekte koji mogu produžiti turističku sezonu, unaprijediti kvalitet usluga i biti kandidovani za finansiranje iz fondova Europske unije, Međunarodnih finansijskih institucija i drugih dostupnih izvora sredstava, te da o poduzetim aktivnostima informiše Gradsko vijeće u okviru narednog izvještaja o poslovanju. 

ANA PEJIĆ

Molim vas da se izjasnite. 
Glasanje je okončano. 
Konstatujem da je pročitani zaključak usvojen sa, 
22 glasa za, nije bilo protiv i nije bilo suzdržanih. 

SLAĐANA KRAJINA – sekretar Gradskog vijeća Tuzla

Sljedeći prijedlog zaključka. 
- Gradsko vijeće Tuzla sugeriše da se razmotri mogućnost da se “Pannonica” otvori prema poduzetnicima i ljudima koji stvaraju nove vrijednosti u gradu Tuzli.

ANA PEJIĆ

Molim vas da se izjasnite. 
Glasanje je okončano. 
Konstatujem da pročitani zaključak nije dobio potrebnu većinu sa, 
10 glasova za, nije bilo protiv i 12 suzdržanih.

SLAĐANA KRAJINA – sekretar Gradskog vijeća Tuzla

Sljedeći prijedlog. 
- Gradsko vijeće Tuzla sugeriše menadžmentu Javnog preduzeća “Pannonica” d.o.o Tuzla da se u budućnosti utvrdi cjenovnik za iznajmljivanje vrtića privatnim firmama koje se bave organizovanjem koncerata te da se prostorom vrtića raspolaže kao javnom imovinom koja je imovina svih građana, a ne imovina isključivo jednog preduzeća. 

ANA PEJIĆ

Molim vas da se izjasnite. 
Glasanje je okončano.
Konstatujem da pročitani zaključak nije dobio potrebnu većinu sa, 
5 glasova za, nije bilo protiv i 17 suzdržanih.

SLAĐANA KRAJINA – sekretar Gradskog vijeća Tuzla
 
Sljedeći prijedlog. 
- Gradsko vijeće Tuzla obavezuje sva javna preduzeća čiji je osnivač Grad Tuzla, a koje obavljaju više djelatnosti da uz godišnji Izvještaj o radu i poslovanju dostavljaju odvojene finansijske i poslovne pokazatelje za svaku pojedinačnu djelatnost, kako bi Gradsko vijeće imalo jasan uvid u profitabilnosti poslovanja svake od njih. 

ANA PEJIĆ 

Molim vas samo za malo tišine. 
Molim vas da se izjasnite. 
Glasanje je okončano. 
Konstatujem da pročitani zaključak nije dobio potrebnu većinu sa, 
5 glasova za, 2 protiv i 15 suzdržanih.

SLAĐANA KRAJINA – sekretar Gradskog vijeća Tuzla

Sljedeći prijedlog. 
- Gradsko vijeće Tuzla sugeriše da sva javna preduzeća, javne ustanove čiji je osnivač ili suosnivač Grad Tuzla svoje godišnje izvještaje za prethodnu godinu dostavljaju Gradskom vijeću najkasnije do junske sjednice tekuće godine. 

ANA PEJIĆ

Molim vas da se izjasnite. Molim vas bez dobacivanja. 
Glasanje je okončano. 
Konstatujem da pročitani zaključak nije dobio potrebnu većinu sa, 
7 glasova za, 3 protiv i 12 suzdržanih.
 
Molim vas bez dobacivanja ili ako vam treba pauza napravit ćemo evo. U redu. Izvolite Slađana dalje. 

SLAĐANA KRAJINA – sekretar Gradskog vijeća Tuzla

Sljedeći prijedlog zaključka. 
- Gradsko vijeće Tuzla zadužuje menadžment Javnog preduzeća “Pannonica Tuzla da, u sladu sa zaključkom Komisije za ljudska prava i slobode, u roku od 8 dana izmjeni Kućni red Javnog preduzeća “Pannonica” d.o.o. Tuzla u pogledu odijevanja, te da se omogući kupanje i u kupaćoj odjeći koja pokriva cijelo tijelo osim lica, šaka i stopala. 

ANA PEJIĆ

Molim vas da se izjasnite. 
Glasanje je okončano. 
Konstatujem da je pročitani zaključak usvojen sa, 
22 glasa za, nije bilo protiv i nije bilo suzdržanih. 

Jel ima još zaključaka Slađana? (SLAĐANA KRAJINA - Nema.)
S obzirom da nema više zaključaka prelazimo na izvještaj o radu…Može malo tišine i koncentracije, molim vas. 



Prelazimo na sljedeći Izvještaj o radu i poslovanju Javnog komunalnog preduzeća “Komunalac”d.o.o. Tuzla.

Molim vas za tišinu ili ako stvarno treba pauza napravit ćemo pauzu dužu. U redu. Javno komunalno preduzeće “Komunalac” d.o.o. Tuzla. 
Otvaram raspravu klubova vijećnika. Vijećnica Nataša Perić, izvolite.

NATAŠA PERIĆ

Hvala predsjedavajuća. Klub vijećnika SDP Tuzla je razmatrao izvještaj o poslovanju sa 2025. i konstatovao da je ovo preduzeće poslovalo pozitivno kako u finansijsku tako i u svojoj primarnoj djelatnosti. Iz izvještaja se može vidjeti da je ostvaren pozitivan finansijski rezultat u iznosu od preko 70 hiljada konvertibilnih maraka. I u izvještaju se može vidjeti, a i u razgovoru sa direktorom smo informisani da će se ova dobit ide na teret gubitaka jer je cilj da se ovi gubici koji trenutno iznose 107 hiljada konvertibilnih maraka u izvjesnom periodu svedu na nulu. Pohvalno je istaći u ovom izvještaju da je nastavljeno sa proširenjem primarne selekcije u gradu Tuzla, podjele kanti za miješani i ambalažni otpad. Znamo da je primarna selekcija otpada predstavlja važan korak ka direktnom smanjenju količine otpada na depuniju i u tom spislu Javno komunalno preduzeće “Komunalac” je kroz svoj planski dokument već nekoliko godina podbio značajne korake. Što se može vidjeti u projektu koji je podržalo nadležno kantonalno ministarstvo. Ovaj projekat je potpisan još 2024. godine gdje je i pored nadležnog ministarstva sa svojim sredstima učestvovalo i preduzeću u iznosu od preko 19 hiljada konvertibilnih maraka. U izvještaju se može vidjeti da je Komunalac aplicirao i za još jedan javni poziv sa projektom ambalažni otpad kao potencijalni resurs u 2025. I ovaj projekat uključuje nabavku tipiziranih plastičnih kontejera za ambalažni i komunalni otpad kao i kontejnere. Preduzeće je učestvalo sa značajnim sredstvima više nego što je bilo predviđeno javnim pozivom. Javno komunalno preduzeće “Komunalac” je kao jedna od najvažnijih aktivnosti ovdje naznačio uklanjanje divljih deponija na području grada Tuzla gdje se posebno pominje Mjesna  zajednica i Kiseljak. Kada je u pitanju projekat ekoloških prihvatljivo održavanje higijene grada nabavljeno je čak 180 kompleta kanti za korisnike u Mjesnoj zajednici Ši selo. Na ovaj način preduzeće je nastalo sa proširenjem mreže primarne selekcije koja se odnosi na nabavku električnog vozila, čistilice koja služe za održavanje higijene trgova i pješačkih zona u gradu Tuzla. U izvještaju se može vidjeti povećanje broja zaposlenih i menadžment je uspio da nakon povećanja minimalne plate ispoštuje zaposlenike od kojih je najviše broj čine nekvalifikovani radnici što je i razumljivo jer je najveći broj zaposlenih upravo potreban na terenu a ne u administraciji. U poslovanju se može vidjeti da su sve obaveze ispoštovane. Takođe, menadžment je ovdje naveo da je veliki broj inicijativa koje su podnešene od strane vijećnika njih 27, veći broj je realizovan, a sve u skladu nadležnosti preduzeća. U rubrici Zadovoljstvo korisnika može se usluga preduzeća, ali i stvarnih problema može se vidjeti da su građani uglavnom zadovoljni, ali i da ukazuju na određene probleme. S toga ću ispred Kluba da uputim dva zaključka. Dakle, Gradsko vijeće sugeriše Javno-komunalnom preduzeću “Komunalac”da poveća broj kontejnera u mjesnim zajednicama u kojima je to neophodno, uvede češći odvoz otpada i unaprijedi sistem selektivnog prikupljanja otpada. Dakle, ovo je i proizašlo iz potreba građana. I drugi zaključak. Gradsko vijeće podržava strateške ciljeve javno-komunalnog preduzeća kroz operativnu modernizaciju, digitalnu transformaciju, ekološku tranziciju i finansijsku stabilizaciju koja podrazumije obnovu voznog parka, primjenu savremenih tehnologija, povećanje selektivnog prikupljanja otpada, edukativne kampanje i jačanje finansijske održivosti, čiji je krajni cilj osiguranje kvalitetnih i održivih komunalnih usluga za građane. U tom smislu, iz svega navedenog, Klub vijećnika SDP-a će podržati pomenuti izvještaj. Hvala. 
ANA PEJIĆ 

U redu sljedeća diskusija vijećnik Omer Berbić, izvolite. 

OMER BERBIĆ

Fala ljepo. Ja neću dugo, javio sam se za dvije tačke. Prva tačka je da se zahvalim jer sam dobio odgovor na vijećničko pitanje gdje komunalac faktički podržava način na koju budućnost treba da se rješava pitanje padavina. Ideja je bila da se napravi javni poziv prema kojem snježne padavine neće održavati isključivo samo komunalac, nego u mjesnim zajednicama gdje oni realno ne mogu stići, da se nađu kooperanti i da na taj način rasteretimo centralizaciju faktički čišćenja i rasteretimo grad i omogućimo ljudima da budu plaćeni za ono što čiste faktički, s tim u vezi da i Gradsko vijeće, naravno i gradonačelnik ovdje imaju veliku ulogu, mi to moramo budžetirati. A bilo bi zaista lijepo da se recimo na 25 mjesnih zajednica koje su malo izvan grada da se nađu kooperanti sa mehanizacijom koje će to održavat za svoje komšije, bit plaćeni za to i ne bi imali ovolike pritiske na snježne padavine.
I druga stvar, u ime građana tamo Moluha želim da izrazim zahvalu za to što se ide u jedan proces koji će rasteretiti građane onog dijela Tuzle, odnosno u rješavanje možda i najvećeg problema grada Tuzle, to je trenutno deponija i mislim da je to projekat koji je ogroman, ali isto tako koji će poboljšati kvalitet života građana tog područja. Eto, toliko, fala ljepo. 

ANA PEJIĆ

U redu Omere. Sljedeća diskusija, vijećnik Dejan Kovačević, izvolite Dejane.

DEJAN KOVAČEVIĆ

Hvala predsjedavajuća. Evo nakon razmatranja IZVJEŠTAJA O RADU JAVNOG KOMUNALNOG PODUZEĆA “KOMUNALAC” TUZLA, želim istaći da je vidljivo kako ovo javno poduzeće uprkos brojnim izazovima s kome se suočava komunalni sektor, uspješno obavljalo poslove iz svoje nadležnosti i osiguralo kontinuitet pružanja komunalnih usluga svim građanima na teritoriji grada Tuzle. Posebno želim izraziti zahvalnost menadžmentu ovog preduzeća i svim zaposlenicima koji su svojim svakodnevnim radom doprinijeli održavanju čistoće grada, prije svega  uređenju javnih površina i kvalitetnom izvršavanju svih planiranih aktivnosti koje su bili ispunjeni. Njihov trud i odgovornost zaslužuju priznanje jer njihov rad direktno utiče na kvalitet života svih građana Tuzle. Pozitivno ocjenjujem i opredjeljenost menadžmenta ovog preduzeća da unapređuje poslovanje kroz modernizaciju opreme, obnovu voznog parka i racionalnije korištenje raspoloživih resursa. Takav prisup predstavlja dobar temelj za još efikasnije i kvalitetnije pružanje usluga u narednom periodu u budućnosti. Naravno, uvijek postoji prostor za dodatno unapređenje, posebno oblasti digitalizacije, poslovanje, jačanje komunikacije s građanima i nastavka ulaganja u komunalnu infrastrukturu. Međutim, važno je naglasiti da su ostvareni rezultati pokazatelji odgovornog rada i menadžmenta ovog preduzeća, uposlenika i ozbiljnog pristupa izvršavanju povjerenih zadataka. Smatram da Javno komunalno poduzeće “Komunalac” Tuzla ima značajnu ulogu u funkcionisanju našeg grada te zaslužuje podršku Gradskog vijeća kako bi nastavilo realizaciju raznih projekata i napređenje kompletno komunalnih usluga. 
Ispred kluba HDZ-a Bosne i Hercegovine naravno, ja ću podržati ovaj izvještaj i još jednom evo kao i za prošlu godinu, iskrene zahvale u svoje osobno ime i u ime ljudi koji predstavljamo u ovom Gradskom vijeću, prije svega menadžmentu ovog poduzeća i svim uposlenicama. Hvala. 

ANA PEJIĆ

U redu, Dejane. Sljedeća diskusija vijećnik Nedžad Jusić, izvolite Nedžade.

NEDŽAD JUSIĆ

Hvala, predsjedavajuća. Evo, kolege su dosta toga rekli. Ja ću se samo nakratko osvrnuti i normalno dati pohvalu menadžmentu pomenutog preduzeća, jel evo, vidimo ovdje i to je kolegica Nataša takođe rekla da je preduzeće konkurisalo na određene programe i projekte i da su dobili određena finansijske sredstva kako bi mogli neometano realizovati određene programe za dobrobit građana grada Tuzle.
Ja bi se nakratko osvrnuo vezano na poslovanje preduzeća odnosno za radnu jedinicu 220 odvoz smeća. Samo da napomenemo zbog građana i zbog svih nas ovdje da smo svjesni toga da, između ostalog radna jedinica odvoz smeća obuhvata otprilike negdje oko 44 200 domačinstava i negdje oko 2120 privrednih subjekata. Ja sam siguran u tome, između ostalog svi smo mi korisnici ovih usluga da smo zadovoljni, barem ja to mogu reći iz svog iskustva, da smo zadovoljni sa ljudima koji rade u ovoj radnoj jedinici da je stvarno naporno njihov rad, njihov poso i treba vrijednovati taj posao. Međutim, kada pogledamo na nekoj jednoj od narednih stranica ovog izvještaja vidimo da je, hajde ja ću možda biti sada, možda ću nešto malo pogriješiti, ali mislim da je njihova plata otprilike 1140 odnosno 1200 maraka i okej, ja razumijem menadžment da onoliko kolko se ima finansijskih sredstava, kolko je raspoloživo da se i sa tim upravlja preduzeće i da raspoređuje radnicima odnosno plate. Mi smo, ako se ja ne varam, nekad prije dvije, tri godine donijeli jednu Odluku o povećanju cijena usluga odvoza smeća i na taj način je se i povećalo, se plate  uposlenicima. Možda bi trebali razmišljati u nekom narednom periodu o nekim mogućnostima da poboljšamo uslove tim radnicima u pomenutom preduzeću. Znači, neće preduzeće ništa imati dodatno kao preduzeće, nego će radnici imati. Ukoliko u nekom narednom periodu razmislimo o tome da vidimo te uskladjivanje cijena sa potrebama i samog preduzeća i radnika, ja sam siguran u tome da će to i građani shvatiti, da će i vijećnici shvatiti ovog Gradskog vijeća, da u nekom periodu razmislimo o tome. A s druge strane, ja sam siguran u tome da će menadžment dati maksimum od sebe da građani imaju kvalitetne usluge i sami mi da tome doprinesemo.
Ja ću s ovim završiti. Moramo biti zahvalni svim radnicima Javnog komunalnog preduzeća “Komunalac”, jel ja sam često u kontaktu sa građanima iz drugih gradova, pa iz Evrope, koji dolaze u gradu Tuzla i sve su pohvale za čistoću grada Tuzle i samo tako nek nastavi i siguran sam u tome da će imati podršku od ovog vijeća i normalno ja ću podržati ovaj izvještaj. Hvala.

ANA PEJIĆ

U redu. Sljedeća diskusija, vijećnik Senad Mehmedinović. Izvolite Senade. 

SENAD MEHMEDINOVIĆ

E hvala vam. Pa prvo da čestitam menadžmentu preduzeća. Higijena grada, ko god to htio priznati je zaista na nivou. Ja mislim da nema dana da mi svi kad šetamo, prolazimo, vozimo sa autom da negdje zaposlenici, komunalca nisu. Da li je to na kružnim tokovima? Da li je to košenje trave? Da li je to duž magistrale jedne ili druge? Nebitno, ali zaista su ljudi stalno prisutni na terenu i vidimo u ovo vrijeme kada su bile velike temperature je stvarno za svaku pohvalu. Za svaku pohvalu da imamo prvo ljude koji žele to da rade, jer sve je teže naći osobe koje hoće da rade tu vrstu poslova, tako da im skidam kapu na tome što održavaju naš grad čistim. Drago mi je što je ostvaren pozitivni finansijski rezultat preduzeća Komunalac. Dobit je oko 70.000 konvertibilnih maraka, kapital je povećan i što je najbitnije da je poslovanje završeno bez gubitka. Na svakom izvještaju sam posebno, preduzeća generalno, sam pohvalio ona preduzeća koja učestvuju u ili implementiraju i apliciraju prema različitim fondovima. To je za mene pokazatelj da menadžment preduzeća ne sjedi i da samo očekuje da mu se ispruži ruka. Ovo je za svaku pohvalu. Veliki broj projekata je tamo realizovan i ako sam dobro sabrao, taj iznos se kreće između milion i 500 i 2 miliona konvertibilnih maraka kroz različite projekte koje je menadžment ovog preduzeća obezbjedio aplicirajući prema različitim fondovima i ako Bog da da sljedeće godine još bude veća sredstva za ove projekte.
Takođe iz izvještaja možemo vidjeti da se razvija sistem odvojenog prikupljanja otpada. Mislim na širenje mreže onih takozvanih žutih kontejnera.
Iskorišteni su vanjski izvori finansiranja i to bi svako preduzeće trebalo da radi. Nebitno da li su to federalni fondovi, da li su kantonalni fondovi. Bitno je pod navodnim znacima da se izvlaće sredstva koja će povući Grad Tuzla. U izvještaju se može vidjeti isto da je pretežno stabilan broj radnika. Izuzev u ovoj radnoj jedinici parkovi gdje je broj radnika sa 62 spao na 55 ne znam zbog čega je to. Da li je to zbog nedostatka radne snage ili je neophodno u buduće da se podrži komunalac na način da ako treba obezbjedimo dodatna sredstva kako bi se ovo vratilo na početni broj koji je bio 62.
Jedan savjet i prijedlog i to sam rekao za sva javna preduzeća. Gledao sam web stranicu i razgovarao sam sa direktorom i prije i vjerujem da će u toku ove godine uspjeti iznaći način kako da se web stranica prilagodi populaciji osoba sa invaliditetom jer očekujem ako Boga da ovaj saziv vijeća zaokruži tu priču da sve web stranice, javnih preduzeća i javnih ustanova budu urađane po principu digitalnih pristupačnosti za osobe sa invaliditetom. Puna podrška komunalcu. Vjerujem da će  i ubuduće aplicirati na što veći broj projekata, podrška i zaposlenicima komunalca jer ovaj uspješni rad može samo da stoji iza uspješne saradnje unutar menadžmenta, radnika i mi rezultate te vidimo na terenu. Hvala. 

ANA PEJIĆ

U redu. Sljedeća diskusija vijećnik Admir Hasanbašić. Izvolite Admire.

ADMIR HASANBAŠIĆ

Hvala predsjedavajuća. Zaista nemam šta reći poslije koleginica i kolega jer svi su to odlično elaborirali i ne bi da se ponavljamo, ali neke stvari su ovdje jako bitne.
Javno komunalno preduzeće “Komunalac”je najkompleksnije javno preduzeće jer on ima šest radnih jedinica, to je odvoz smeća, higijena grada, parkovi, mašinsko održavanje, deponovanje i upravljanje čvrstim otpadom, dimnjačarska služba. Zaista u svim ovim segmentima ovo javno preduzeće daje svoj maksimum i njegovi uposlenici rade odličan posao. Ponovno je pozitivno poslovanje. Vršila se stalna edukacija uposlenika, stalna modernizacija, nabavka nove mehanizacije, apliciranje i uspješna realizacija projekata kako Evropske unije, tako i Ministarstva za prostornu uređenje zaštitu okoliša Tuzlanskog  kantona i čak uprava stalno, redovno odgovara na vijećnička pitanja koji mi postavljamo, a znamo da najveći broj vijećničkih pitanja ide upravo ovom javnom komunalnom preduzeću. Uvijek su bili ažurni, uvijek su bili dostupni svim našim vijećnicima kada je u pitanju bilo koji segment rada. 
Na kraju, želim prvo da pohvalim uposlenike koji su zaista vrijedni i vidimo po ovim vrelinama daju svoj maksimum.
Zatim, zaboravljamo Nadzorni odbor koji je jedna jako bitna spona i svakako uprava na čelu sa direktorom Admirom Bećirevićem koji dugi niz godina ovo javno preduzeće, dovodi u svakom segmentu u sve bolje rezultate. Nadam se i siguran sam u stvari da će tako biti u narodnim periodima, pa ako Bog da da i ovaj mandat produži i da još sljedeći mandat bude tu, da bude sa nama i da svakako naši građani imaju još bolju uslugu. Hvala.

ANA PEJIĆ

U redu. Sljedeća diskusija, vijećnik Mirnes Ajanović, izvolite Mirnese.

MIRNES AJANOVIĆ

Pridružujem se diskusijama prethodnika u cijelosti i u podrškama, pa i u pohvalama, našto nije bilo puno kritika.  Neću ponavljati ništa, predložit ću nekoliko zaključaka da Gradsko vijeće podržava nastavak modernizacije unapređenja rada “Komunalac” d.o.o. Tuzla preporučuje upravi društva da u saradnji sa Gradskom upravom Tuzla u okviru svojih planskih razvojnih aktivnosti pod jedan nastavi proces digitalizacije komunalnih usluga kroz uspostavljanje elektronskih servisa i mobilne aplikacija koje će građanima omogućiti jednostavno prijavljivanje komunalnih problema, praćenje statusa prijava i efikasniju komunikaciju sa preduzećem Dva. Nastavi razvoj sistema primarne selekcije odpada i reciklaži edukacije građana s ciljem povećanja stepena iskoristavanja odpada, zašta okoliše i usklađivanja sa savremenim evropskim standardima u oblasti upravljanja otpada. Tri. Nastavi modernizaciju voznog parka i modernizacije komunalne opreme uz kontinuirano praćenje i prezentovanje efekata izvršenih ulaganja kroz povećanje efikasnosti rada, smanjenje troškova održavanja i unapređenja kvaliteta komunalnih usluga. Četiri. Intenzivira pripremu i kandidovanje razvojnih projekata prema fondovima Evropske unije, međunarodnim finansijskim situacijama i drugim dostupnim izvorima. Finansiranje posebno u oblastima digitalizacije, reciklaže, cirkularne ekonomije, energetske efikasnosti i zaštitea okoliša. Nisam napisao peto, ali predlažem Gradsko vijeće pohvaljuje rad direktora i svih uposlenika u prethodnom izvještajnom periodu. 

ANA PEJIĆ

U redu. Sljedeća diskusija, vijećnica Berisa Ahmetović, izvolite.

BERISA AHMETOVIĆ

Hvala predsjedavajuća. Evo ja ću zaista vrlo kratko, ali evo nekako ovo je jedan od izvještaja koji zaista zaslužuje pažnju i koji je zaslužio i čitanje prije dolaska na današnju sjednicu, a vjerujem ako Bog da u buduće da će i ostali biti tako. Kada je u pitanju ovaj izvještaj, evo kolege su već istaknule i najznačajnije stvari je li koje odlikuju samo poslovanje a to su prije svega pozitivno je li poslovanje pojedinačne usluge, odnosno maksimalan doprinos u svakoj od usluga koje su je li predmet njihove djelatnosti, ali i sami projekti o kojima je govorio Senad ali i ostale kolege koje su zaista od velikog značaja za rad i poslovanje jednog preduzeća. Međutim, ja ću zaista onako ukratko u par rečenica samo da istaknem simbolično je li važnost ovog preduzeća kao i svgdje je li ima mnogih nedostataka u svakoj oblasti našeg djelovanja, kad krenem od sebe lično pa tako i u svakom preduzeću, da li to bilo javno, privatno, nije uopšte važno, ne može se idealno djelovati, postoje različite je li okolnosti koje to onemogućavaju, otežavaju i slično. Ali ovo preduzeće je zaista njihovi radnici, njihov način djelovanja pa na kraju krajeva ko je tome doprinio, jeste menadžment, je zaista neko ko te ostavlja je li nekako ponosnim što si nekako tu. Uvažavaju, poštuju, ne idealno, nije ni moguće. Nije moguće ništa idealno u životu uraditi. Ali zaista uvažavaju i poštuju i trude se u ispunjavanju svih svojih usluga, dužnosti koje su predviđene na kraju krajeva svim njihovim pojedinačnim ugovorima o radu i to je zaista nešto što ostavlja dojam fino uređenog rada. Ne može biti ni najčistije, evo ja već zadnji sad vremena zaista zijevam i nekako umorni smo svi, pretpostavljam a zamislite samo kako su oni umorni. Ja sam sinoć u pet i deset otišla sa Korza. Stanje je bilo zaista katastrofalno. Znači, nakon sinoćnje utakmice, okej, svi smo se vjerovatno malo opustili, ponos, dika, tako i treba naša država, svi smo ponosni na nju zaista. Ali ti radnici su zaista došli i grad je jutros bio u čistom stanju i tako je bilo posle svake utakmice. To je ono što je bitno. I oni su gledali utakmicu i oni su trebali da malo odspavaju do posla. Ali oni su ti koji evo simbolično kažem su pokazali kako se to radi, kako svako u svojoj oblasti može da djeluje. Naravno, evo podržavam i zaključke kolege Mirnesa i ne znam je li ih još bilo i hoće ih biti, puna podrška unapređenju od strane je li i Vijeća na bilo koji način koji možemo doprinijeti da ova usluga bude još bolja, jer je to stvarno što se tiče svih nas. Svi smo uključeni u to. Oko nas je, u našim kućama, oko naših kuća, u našem gradu, tako da onaj je puna podrška za rad i naravno, evo ja ispred mene, puna podrška zaista radu i naravno ovom izvještaju. Hvala. 

ANA PEJIĆ

U redu. Sljedeća diskusija vijećnik Emir Šahović, izvolite Emire. 

EMIR ŠAHOVIĆ

Hvala presjedavajuća. Ja ću vrlo kratko. Klub Pokreta demokratske akcije podržava i podržat će rad komunalca i ovaj izvještaj o radu. Pohvalno je naravno trend rasta neto plata, koje su izuzetno konkurentne i to je jedna velika pohvala. Naravno i ovaj trend rasta neto dobiti, kao i ulaganja koja konstantno vidimo evo ja već drugi izvještaj o radu. Stvarno sam impresioniran poslovanjem i velika pohvala za menadžment i naravno za radnike komunalca koji, meni je, recimo često ljudi nas sve zovu sa terena i to nekako bude praksa, je li i onda mi da zovemo nekoga koga znamo, hoće li se nešto pokositi, hoće li se snijeg očistiti, hoće li nešto. Ja sam u ovih nepune dvije godine stekao taj dojam da stvarno ako vidim da recimo je negdje trava malo visočija i ako me neko zove da urgiram, da ne moram zvat nikog, već samo da pustim jedno dan, dva i da to komunalac stvarno sam odradi i nema potrebe znači, za tim nekakvim urgiranjem, oni to stvarno dočekuju sve na vrijeme.
Zbog toga još jednom velika pohvala za sve uposlenike Javno komunalnog preduzeća “Komunalac” i za menadžment koji omogućava da uposlenici budu motivisani za poso i zadovoljni na svojim radnim mjestima. Hvala. 

ANA PEJIĆ

Zahvaljujem se.
Zaključujem diskusiju klubova vijećnika.
Otvaram diskusiju vijećnika. Polako. Vijećnik Emir Ćehajić, izvolite.


 

EMIR ĆEHAJIĆ – vijećnik SDP – Socijaldemokratske partije Bosne i Hercegovine       
 
Pozdravljam sve prisutne. Ovim putem želim da pohvalim rukovodstvo Javnog preduzeća “Komunalac” na čelu sa direktorom kao i Nadzorni odbor na iscrpnom izvještaju za 2025. godinu. Ne bi puno o detaljima ovog izvještaja, vidimo da je pozitivan, više bi se usvrnuo na budućnost ovog preduzeća. Poznato nam je da se deponija na Moluhama ove godine zatvara i da nam slijedi transport otpada na regionalnu deponiju, a samim tim troškovi transporta rastu i do 50%. Trenutno vozila koja posjeduje Komunalac neće moći zadovoljiti potrebe tog transporta, znači potrebna je i nabavka novih vozila. Što se tiče ljudskih resursa na tržištu rada, jako je mali broj vozača, znači moramo naći način kako zadržati ove postojeće vozače koji rade u Javnom preduzeću “Komunalac”. A evo ovim putem i želim da ih pohvalim, naravno kao i ostale radnike, jer svi znamo kako težak posao obavljaju.
Sve nam ovo ukazuje da moramo naći način kako da pomognemo ovom gradskom preduzeću u budućem radu. Hvala. 

ANA PEJIĆ

Zahvaljujem se. Sljedeća diskusija, vijećnik Zlatan Mehmedović. Izvolite Zlatane. 

ZLATAN MEHMEDOVIĆ

Pa evo, još jednom vas sve pozdravljam. Neću ni ja, dugo. Kolegica Nataša evo je pohvalila menadžment, izložila sve ono što treba u ime Kluba Socijaldemokratske Partije. Direktor Admir i menadžment ovog preduzeća znaju da imaju svakako i našu podršku i da smo uvijek tu da se zahvalimo njihovom radu i sve ono što čine da Tuzla bude svakim danom bolja, ljepša, čistija je li evo dokazali su ovo u prethodnim noćima nakon utakmica reprezentacije,  koji napor zaista ulažu da sve štima u gradu. Ali ono što mene najviše jel boli ja sam i prošli puta kod izvještaja govorio o primarnoj selekciji otpada. Kad negdje odem, evo u susjednu Hrvatsku, tamo i kad vidim kako su uredili, recimo u Dalmaciji, tu selekciju otpada, kako se potrošači, odnosno kućanstva, domaćinstva, kažnjavaju ukoliko ne vrše selekciju otpada i tako dalje i tako dalje.
Želim da nam Admir evo kaže za govornicom onaj šta su sad problemi s kojima se suočava kad je u pitanju implementacija primarne selekcije otpada, kako mi kao vijeće možemo pomoći. Pa evo i Admir, Admira gledam možda jedna od tematskih sjednica, može biti kako unaprijediti primarnu selekciju otpada u gradu Tuzli. Šta mi možemo pomoći, koji nivoji vlasti mogu pomoći da se ovaj program unaprijedi, da li je to kanton, da li je to federacija ili šta već. Evo da imamo, ima li neka strategija, plan, bilo šta, znači i evo da nam on tu kaže svakako se bori, evo i on maksimalno jel da se što više domačinstava uvede u ovaj projekat da vidimo evo koji su to izazovi i kako i na koji način možemo mi konkretno pomoći da se napravi iskorak kad je u pitanju primarna selekcija otpada. Hvala.
 
ANA PEJIĆ

U redu. Vijećnik  Emir Šahović, zvolite.

EMIR ŠAHOVIĆ

Hvala. Ja se izvinjavam svima, zaboravio sam samo jedan detalj da naglasim. Imamo situaciju u Mjesnoj zajednici Solana gdje sam dobio nekoliko, tako reći kritika od građana. Naime, ulica Admira Dedića prema znači deponiji, to je ulica kroz koju prolaze skoro, mislim, prolaze svi kamioni sa otpadom i prema planu je planirano u ljetnom dijelu godine da se ta ulica pere dva puta sedmično. Kada su velike temperature i ima tog, tog i  otpada koji curi i postane stvarno nepodnošljivo za živjeti u toj okolini, pa evo samo da skrenem pažnju menadžmentu, ne želim da ide kao zaključak formalno, da to malo intenziviraju kada je u pitanju čišćenje ovog dijela mjesne zajednice s obzirom da građani godinama plaćaju cijenu deponije, pa eto toliko od mene. 

ANA PEJIĆ

U redu. S obzirom da nema više diskusija, pozivam direktora Javnog komunalnog preduzeća “Komunalac” Tuzla, gospodina Admira Bećirovića, da samo odgovori kratko na pitanje koji je postavio vijećnik Zlatan Mehmedović. Izvolite, Admire.

ADMIR BEĆIROVIĆ - direktor Javnog komunalnog preduzeća “Komunalac” Tuzla

Zahvaljujem se, sve vas srdačno pozdravljam. Samo kratko ovo što se tiče pranja. Mi smo to riješili prošle sedmice i definisali da pranje ide dva puta sedmično, utorkom i petkom.
Obzirom da sam ja imo komunikaciju sa građanima, mi smo u srijedu znači oprali, preskočili utorak, oprali u srijedu, u petak je to išlo i ponovo, sada ide utorkom, petkom redovno i to smo zapisali, nećemo, što se kaže, više ni to im ni ponavljati. Imali smo određene aktivnosti oko održavanja zelenih površina i svih ovih ostali. Intenzivno komuniciramo kao uprava sa građanima Mjesne zajednice  Solana i na kraju krajeva to je naša obaveza i to je naša Solana, to je naša mjesna zajednica. 
Što se tiče ovo što je Zlatan, uvaženi vijećnik postavio, mi trenutno imamo najveću, odnosno, grad Tuzla ima najveću mrežu primarne selekcije u Bosni i Hercegovini i mi smo, znači, prije desetak godina krenuli u ovu aktivnost zajedno sa Gradskom upravom.
Ja moram reći da je Grad Tuzla i gradonačelnik Lugavić dao veliku podršku i kako kroz ovu agenciju, razvojnu agenciju TRAG koja aplicira na projekte koje oni urade za nas i onda nam stavi na raspolaganje tu opremu kante i kontejnere, takođe od službi koje imaju određena sredstva i doznači nama za isti projekat. Mi planiramo, znači, u nekih tri do pet godina, nadam se ako budemo živi i zdravi, da čitav grad poklopimo sa primarnom selekcijom. Obzirom da imamo 60 tipskih objekata i veća urbana naselja smo riješili kroz tipske objekte, evo možete primijetiti da pored tipskih objekata mi postavljamo žute kontejnere pored crnih kako bi građani mogli učestvovati u toj primarnoj selekciji. Već smo iz godine u  godinu povećamo količine tog razdvojenog otpada. Nekad smo imali 120 tona dnevno sad imamo 100 i to će ići u ovom narednom periodu još niže i želja nam je i vizija da povećamo broj vozila koja će raditi na primarnoj selekciji, a smanjivati broj vozila koja će raditi na komunalnom otpadu. I strateški je važno da mi radimo na smanjenju proizvodnje otpada kako bi što više te korisne sirovine da kažem iskoristili. Nije tu neka posebna finansijska korist, ali je veća korist da to ne ide nezavršava na na deponjii. Nažalost nije baš u Bosni i Hercegovini cirkularna ekonomija zaživjela u punom jeku, jer mi imamo samo jednog otkupljivača, znači Sejo Eko Sirovinu, odnosno preduzeće Eko Sirovina koja otkupljuje od nas papir, karton, pet, samo ono što je aktuelno na tržištu. Nažalost mi imamo problem gdje godinama ne možemo ostvariti nikakav poticaj od ni kantonalnog, ni federalnog ministarstva za okoliš, kao što to u poljoprivredi dobiju po toni žita, tovno june i ostalo, a iz komunalnog odpada je najteže razdvojiti sirovinu koja je zaprljana i nema neke svoje finansijske vrijednosti. Mi smo aplicirali na određene projekte gdje ćemo pokušati u nekoj viziji za 3 do 5 godina da ovo što je ostalo, nekih imamo šest hiljada, fali nam možda jedno devet hiljada domaćinstava da po dvije kante, odnosno po jedan komplet podijelimo kako bi zaokružili čitav grad i mi ćemo kroz ovaj jedan projekat federalnog fonda za okoliš obezbijedili smo još dodatno jedno vozilo, novo vozilo za primarnu selekciju, tako da će sad već biti tri. I to iziskuje naravno i veće troškove, određen broj vozača, ljude koji će raditi na tim kamionima. Ali mi nećemo stati na tome. Pazite stvari se kada je u pitanju upravljanje otpadom u Bosni i Hercegovini mijenjaju, dolaze i sve više i više novi trendovi. Sada smo bili na ovom forumu energetski zaokret gdje je Federalno ministarstvo energetike predstavilo određene projekte u kojima bi dobar dio moglo učestovati i upravljanju odpadu odnosno sirovina koje mi da kažem dobivamo. Ono što je važno, istaći  mi moramo disciplinovat građane, kad kažem disciplinovat, ne kroz represivne mjere, nego moramo raditi na edukaciji. Mi stvarno kao predzeće trudimo se, imamo nešto zapolsenika koji idu po školama, pravimo neke letke, međutim mora biti puno veća, više subjekata uključeno u edukaciju od nevladinog sektora, od ministarstava obrazovanja, kako bi to poznavanje i značaj primarne selekcije digao na jedan veći nivo. Promijenili smo puno metalnih kontejnera, postavili smo crne plastične kontejnere i vjerujte mi da se struktura otpada mijenja. Već sve više i više otpada za primarnu selekciju ima i u crnim kontejnerima. Znači građani sve manje kuhaju, rade dostave, hrane se u restoranima, tako da vi kad pogledate žuti kontejner i crni, u crnom su i kartoni, i kese, i staklo, vrlo malo, kad kod kuće pogledate, u jednu kesu razdvojite ako je nešto, ne ide više ni hrana, ni od krompira, ne znam, ni ja ostaci, vrlo malo, a vamo je plastika, flaše, kola, kisela, kartoni, treba nam ona velika kesa od 120 litara da bi je napunili. Tako da u ovom pravcu bi trebali ići, naravno da bi mi trebali dobiti malo neke da kažem pomoći kad je tu neka mjera, znate, mi ne možemo izricati mjere, ali morali bi biti neke koliko toliko upozoravajuće ili na neki način da malo ne možemo kažnjavati ljude, nije ni to mjera da ga po džepu, nego jednostavno da pokušamo kroz edukaciju ljudima pojasniti važnost zašto to rade, jel to rade za svoje dobro. A druga stvar, mi kad stanemo sa sedam dana sa uslugom, vi imate pored kontejnera kamaru odpada koje stvara, pogotovo kad je toplo, stvara probleme.
I uzeli smo sad evo, ide ljeto, na kritičnim lokacijama, peremo oko kontejnera, vršimo dezinfekciju, tako da evo, u kratkim crtama, o primanoj selekciji bi mogla možda biti i tematska (ANA PEJIĆ – U redu.) ima, ali ide u dobrom pravcu. (U redu. Hvala vam puno.) Ja bih se zahvalio i Gradskom vijeću, gradonačelniku na podršci. 

ANA PEJIĆ

Hvala vam puno Admire.
Zaključujem diskusiju vijećnika.
I stavljam na izjašnjavanje Izvještaj o radu i poslovanju Javnog komunalnog preduzeća “Komunalac” d.o.o. Tuzla. Molim vas da se izjasnite. Glasanje je okončano.
Konstatujem da je IZVJEŠTAJ O RADU I POSLOVANJU JAVNOG KOMUNALNOG PREDUZEĆA “KOMUNALAC” D.O.O. TUZLA usvojen sa,
20 glasova za, nije bilo protiv i nije bilo suzdržanih.  

Zamolit ću sekretara da pročita zaključke, da li ste za da glasamo zajedno u paketu. U redu. Izvolite Slađana.

SLAĐANA KRAJINA – sekretar Gradskog vijeća Tuzla

Prijedlog zaključaka je: 
1. Gradsko vijeće Tuzla sugeriše Javnom komunalnom preduzeću „Komunalac“ Tuzla da se poveća broj kontejnera u mjesnim zajednicama u kojima je to neophodno, da se uvede češći odvoz otpada i unaprijedi sistem selektivnog prikupljanja otpada. 
2. Gradsko vijeće Tuzla podržava strateške ciljeve Javnog komunalnog preduzeća „Komunalac“ d.o.o. Tuzla kroz operativnu modernizaciju, digitalnu transformaciju, ekološku tranziciju i finansijsku stabilizaciju. Ovo podrazumijeva obnovu voznog parka, primjenu savremenih tehnologija, povećanje selektivnog prikupljanja otpada, edukativne kampanje i jačanje finansijske održivosti čiji je krajnji cilj osiguranje kvalitetnih i održivih komunalnih usluga za građane.
3. Gradsko vijeće Tuzla podržava nastavak modernizacije i unapređenja rada Javnog komunalnog preduzeća „Komunalac“ d.o.o. Tuzla, te preporučuje Upravi Društva da, u saradnji sa Gradskom upravom Tuzla, u okviru svojih planskih i razvojnih aktivnosti:
          - nastavi proces digitalizacije komunalnih usluga kroz uspostavljanje elektronskih servisa i mobilnih aplikacija koje će građanima omogućiti jednostavno prijavljivanje komunalnih problema, praćenje statusa prijava i efikasniju komunikaciju sa preduzećem;
          - nastavi razvoj sistema primarne selekcije otpada, reciklaže i edukacije građana, s ciljem povećanja stepena iskorištavanja otpada, zaštite okoliša i usklađivanja sa savremenim evropskim standardima u oblasti upravljanja otpadom;
          - nastavi modernizaciju voznog parka, mehanizacije i komunalne opreme, uz kontinuirano praćenje i prezentovanje efekata izvršenih ulaganja kroz povećanje efikasnosti rada, smanjenje troškova održavanja i unapređenje kvaliteta komunalnih usluga;
          - intenzivira pripremu i kandidovanje razvojnih projekata prema fondovima Evropske unije, međunarodnim finansijskim institucijama i drugim dostupnim izvorima finansiranja, posebno u oblastima digitalizacije, reciklaže, cirkularne ekonomije, energetske efikasnosti i zaštite okoliša;
          - građanima omogući da putem mobilne aplikacije ili elektronske platforme jednostavno prijave divlju deponiju, oštećen kontejner, neodvezeni otpad ili drugi komunalni problem, uz mogućnost da prate status svoje prijave do njenog konačnog rješavanja.
4. Gradsko vijeće Tuzla pohvaljuje rad direktora Javnog komunalnog preduzeća „Komunalac“ Tuzla i svih uposlenika u prethodnom izvještajnom periodu.

ANA PEJIĆ

Molim vas da se izjasnite o pročitanaim zaključcima.
Glasanje je okončano.
Konstatujem da su pročitani zaključci usvojeni sa, 
20 glasova za, nije bilo protiv i nije bilo suzdržanih. 

Prelazimo na sljedeći Izvještaj o radu i poslovanju javno komunalno preduzeće „Saobraćaj i komunikacije – Tuzla“ d.o.o. Tuzla. 

Otvaram raspravu klubova vijećnika. Vijećnik Zlatan Mehmedović, izvolite.

ZLATAN MEHMEDOVIĆ 

Pa evo, raspravljamo danas i o Izvještaju ovog značajnog preduzeća za grad Tuzlu i kao što reče kolega Mirnes u jednoj od diskusija, finansijski pogazatelji jesu važni, ali je bitnije da li građani osjećaju da ovaj grad bolje funkcioniše. Kad govorimo o Javnom preduzeću „Saobraćaj i  komunikacije“   govorimo o preduzeću koji je u proteklih petnestak godina preraslo zai... 

ANA PEJIĆ

Samo malo Zlatane, molim vas. Zamolit ću vijećnike da uđe u salu. Trenutno nemamo kvoruma u sali.
 
Dajem pauzu od 5 minuta.                                  
                                                                                                                         (Pauza.)

Nastavljamo sa radom sjednice. 

Za diskusiju se javio vijećnik Zlatan Mehmedović, pa izvolite Zlatane, vi ste, prekinuta vam je svakako diskusija, pa izvolite. 

ZLATAN MEHMEDOVIĆ

Evo ponovo, KADA GOVORIMO O JAVNOM PREDUZEĆU “SAOBRAĆAJ I KOMUNIKACIJE”, govorimo o preduzeću koje je u proteklih 15 godina preraslo svoju prvobitnu ulogu. Ono više nije samo preduzeće koje naplaćuje parking, danas je ono jedno od ključnih operativnih sistema grada Tuzla. Dakle, građani moraju znati ako semafor radi, oni su iza toga. Ako je saobraćajna signalizacija obnovljena, oni su iza toga. Ako je javna rasvjeta ispravna, opet su oni iza toga. Pa evo, čak i video nadzor pomoći će policiji u rasvjetljavanju krivičnih dijela. Ako grad izgleda uredno za Novu godinu ili tokom velikih manifestacija, oni su uz komunalac iza toga. Ako turistički vozić vozi naše goste kroz Tuzlu, oni su iza toga. To su poslovi koje građani uzimaju zdravo za gotovo, a zapravo predstavljaju svakodnevni, ozbiljan i odgovoran rad. Ovaj izvještaj pokazuje da je preduzeće tokom 2025. godine upravljalo sa 46 javnih parkirališta, više od 3 i po hiljade parking mjesta, održavalo kompletnu, horizontalnu, vertikalnu i semaforsku signalizaciju, sistem javne rasvjete, zeleni val, pauk službu i to praktično znači da učestvuju u gotovo svakom segmentu svakodnevnog funkcionisanja našeg rada. Posebno želim istači jednu stvar da u javnosti često postoji percepcija da javna preduzeća služe samo da troše budžetski novac. Ovaj izvještaj pokazuje upravo suprotno. Preduzeće je ostvarilo skoro 4,6 milijona maraka prihoda, poslovalo pozitivno i ostvarilo više od 260.000 neto doviti. To znači da postoji finansijska disciplina, odgovorno upravljanje i racionalno korištenje javnih sredstava. Naravno, pozitivan finansijski rezultat nije cilj sam po sebi. Najvažnije pitanje glasi šta građani dobijaju za taj novac? Po mom mišljenju odgovor je veoma jasan. Građani dobijaju sigurniji saobraćaj, moderniju rasvjetu, bolju regulaciju parkiranja. Građani dobijaju bolje održavanje saobraćajne infrastrukture i to i jeste svrha pravog javnog preduzeća. Posebno želim pohvaliti što se nije ostalo na starim modelima rada. Napravljen je ozbiljan tehnološki iskorak, ukinut je sistem blokiranja vozila lisicama i uvedene su doplatne parking karte. Razvijena je nova digitalna platforma za upravljanje parkiranja. Razvija se mobilna aplikacija. Modernizovan je centar za upravljanje i to pokazuje da ovo preduzeće razmišlja o budućnosti, a ne samo o svakodnevnom održavanju postojećeg sistema.
Važno je posebno istači proširenje sistema naplate parkiranja u naselju Stupine sa gotovo hiljadu novih parking mjesta. Neko će reći da je to samo proširenje naplate. Ja mislim da nije. To znači više reda, manje haotičnog parkiranja, veću dostupnost parking mjesta, pravednije korištenje javnog prostora, jer javni prostor pripada svim građanima, a ne pojedincima koji će vozilo ostaviti danima na istoj lokaciji. Posebno me impresioniraju podaci o radu službi na terenu. Hiljade obnovljenih parking mjesta, hiljade metara horizontalne signalizacije, stotine novih saobraćajnih znakova, više od hiljadu i po novih LED svjetiljki, veliki broj intervencije na semaforima, ogroman broj radova koje građani često i ne primijete, upravo zato što su urađeni kvalitetno i na vrijeme.
Želim da posebno istaknem saradnju i sa Ministarstvom unutrašnjih poslova. Sigurnost grada danas nije moguća bez kvalitetnog video nadzora, nije moguća bez dobro podešenih semafora, kvalitetne signalizacije, bez brzog uklanjanja vozila koji ugrožavaju saobraćaj. U tom smislu ovo preduzeće nije samo komunalno preduzeće, on je partner policiji, hitnoj pomoći, vatrogascima, svim službama koje svakodnevno rade u interesu građana.
Vjerujem, evo i želim reći i nekoliko prijedloga, vjerujem da je naredni korak i koncept pametnog rada. Građani bi putem ove aplikacije trebali u svakom trenutku vidjeti gdje postoji slobodno parking mjesto, trebali bi imati mogućnost potpunog elektronskog plaćanja svih usluga. Semafor i upravljanjem saobraćajem trebaju biti povezani u jedinstveni inteligentni sistem, trebamo razmišljati o senzorima za parking, pametnim pješačkim prelazima, dodatnim LED ekranima za informaciju vozačima, punionicama za električna vozila i snažnijoj podršci biciklističkom saobraćaju. Tuzla takođe jel treba da ima ambiciju da bude onakva kakvi su to danas svi evropski gradovi. Na kraju želim reći još jednu stvar, vrlo je lako kritikovati javna preduzeća i kada postoji razlog treba kritikovati, ali isto tako moramo imati političku odgovornost da pohvalimo ono što je dobro. A ovaj izvještaj pokazuje odgovorno upravljanje, finansijsku stabilnost, tehnološki napredak, ulaganje u sigurnost i svakodnevni rad u interesu građana.
Zbog toga želim uputiti iskrene čestitke direktoru, upravi, Nadzornom odboru i svim zaposlenim. Želim da nastave ovim putem, ali i da imaju ambiciju da budu još bolji. Jer svaki ispravan semafor, svaka osvjetljena ulica, svako uređeno parkiralište i svaki siguran pješački prijelaz predstavljaju kvalitet života naših građana.
Klub SDP-a će podržati ovaj izvještaj i želi da Javno preduzeće “Saobraćaj i komunikacije” ostane primjer kako javno preduzeće može poslovati odgovorno razvojno i u službi građana Tuzle. 
S tim u vezi predlažem i zaključke koje sam poslao Slađani. Dobili ste jel tako? Na Gradsko vijeće imamo na meil Slađana. Gradsko vijeće Tuzla usvaja Izvještaj o poslovanju JKP “Saobraćaj i komunikacije” d.o.o. Tuzla za 2025.godinu uz ocjenu da je preduzeće ostvarilo pozitivne poslovne rezultate, finansijsku stabilnosti i značajan doprinos unapređenju saobraćajne infrastrukture i sigurnosti građana. Dva. Gradsko vijeće zadužuje upravu preduzeća da tokom 2026. godine nastavi proces digitalizacije usluga kroz unapređenje mobilne aplikacije, elektronskog plaćanja, sistema upravljanja parkiranjima i drugih rješenja u okviru koncepta pametnog rada. Tri. Gradsko vijeće podržava nastavak inteligentnog upravljanja saobraćajem i modernizacije semaforske signalizacije radi povećanja sigurnosti svih učesnika u saobraćaju. Četiri. Gradsko vijeće zadužuje preduzeće da u saradnji s nadležnim gradskim službama pripremi dugoročnu strategiju razvoja javnih parkirališta, uključujući izgradnju novih parkirališta, javnih garaža u dijelovima grada gdje postoji najveći deficit parking prostora. Pet. Gradsko vijeće preporučuje da preduzeće nastavi modernizaciju javne rasvjete prelaskom na energetske, efikasne LED sisteme i pametno upravljanje rasvjetom radi dodatnih ušteda energije. Šest. Zadužuje se uprava preduzeća da razmotri mogućnost uvođenja sistema senzora za slobodna parking mjesta i informisanja građana putem mobilne aplikacije i informacionih displeja. I sedam. Gradsko vijeće daje podršku daljem stručnom usavršavanju zaposlenih i nabavci savremene opreme kako bi preduzeće moglo odgovoriti na sve veće potrebe razvoja grada. Hvala.

ANA PEJIĆ

U redu. Sljedeća diskusija vijećnik Mirnes Ajanović. Izvolite Mirnese. 

MIRNES AJANOVIĆ

Neću ponavljati. Pridružujem se diskusiji Zlatana ispred kluba SDP-a. Sve otprilike je rekao. Jedino bih ja kritikovao direktora. Pošto Zlatan nije obradio ono što radi direktor i vala zaslužio je da ga kritikujemo. Ne može se ovoliko raditi. Ovo je već rad koji prelazi, prevazilazi okvire nečega što je uobičajeno. Jer ne možeš ti vidjeti direktora da bude i direktor i na ulici i na drvetu bukvalno i u radnom odjelu i u elegantnom odjelu i nema gdje ga nisam vidio kad su ove aktivnosti koje, evo, su svakodnevne u radu ovog preduzeća. Neuobičajeno je zaista, ali mi smo izgleda evo u Tuzli postali bit drugačiji od ovih drugi pa nas neko kad bi posmatrao reko pa vi niste normalni ali u onom pozitivnom smislu. Ne bih ja previše dakle ni o Nedžadu pokazao je da kontinuitetom mada nema puno godina ali kako koja godina ide sve je bolji kad će proći to vrijeme, dok sazrijeva, dok ne bude negativno, ne znamo. Ali za sad je pozitivno. Ono da ne kažu da ne pretjeramo. 
[bookmark: _Hlk233914633]Ja bi sad nešto što sam rekao na jednoj sjednici Kolegija pa me počeli gledat ko veli šta šta mi je tema je evo i ovog izvještaja jest, pitam direktora a prije toga da kaže moram reći ovo u medijima je bila prezentacija kako Tuzla nadzire svoje građane i kako smo mi to nešto kršili nekakva prava i onda evo danas smo imali to da smo predali to Ministarstvu unutrašnjih poslova Tuzlanskog kantona zamislite stotinu kamera visoke rezolucije je bilo u Tuzliu Tuzla je bila pokriven grad u smislu dobre zaštite građana čak u vrijeme kada su naredili umjesto da kažu evo vam 50-60 dana da se prilagodite, da date transformaciju da kako evo MUP-u oni su naredili u roko 7 dana da se ugase kamere i čak ni kamere nisu radile kada je bila ona paljevina Kuće plamena umjesto da imamo pokrivenost grada, sigurnost građana zaštitu kamere su bile ugašene nema tolerancije čak ni u ovakoj okolnosti kada imamo ovakav kvalitet evo koji je obezbijeđen i na taj način da te kamere sa visokom rezolucijom sad će biti u druge svrhe umjesto da bude grad naziran u smislu da ako zatreba gdje šta sad ćete plaćati kazne i to dobre kazne, pazite za sad gdje god južna je kompletna pokrivena sjeverna je pola ono što je potrebno, ali sad kad to preuzme policija sad to može uzeti i upotrijebiti to kao alat za šta god hoće drugim riječima, malo smo se šalili neki dan na Komisiji do sad vas je gledao SDP, sad će vas gledati SDA pa izvolite eto vam sad e to je demokratija i to oni mogu govorim o načninu vlasti ipak je SDP ovdje vlast s koalicijom a tamo je SDA s nekom isto takođe koalicijom. Morali smo dakle ukazati na te okolnosti kolko se radilo, a sad bih ja njega napao i kritikovao ovo kad sam rekao neki dan pa me malo čudno gledali, kad ćemo biti i prestati biti sateliti Jupitera čuj šta mi je odtkud mi to kakve veze ima to sa Gradskim vijećem pa sam rekao recimo sad kad trebate doći do Gradske uprave ili do suda valja vam se jedno 20 minuta do pola sata vrtit oko one zgrade Jupiter da bi našli parking bukvalno smo postali sateliti i onda šta imam, pošto sam ja malo rekao direktore sve si ti dobar radiš, svašta nešto ima rezultata a gdje ćemo se parkirati danas je lakše kupit auto neg se parkirati u gradu, u po grada pa sam dobio informacije dakle od moga evo tog moje namjere da ga malo iskritikujem, dobar si sve jesi, ali gdje mi šta možemo riješit kao problem pa da ne bih ja ponavljao, ja ću samo to predložit kao zaključke ono što sam saznao, dobio informaciju pa evo vama zaključci. Pod jedan. Gradsko vijeće Tuzla ocjenjuje da je nedostatak parking prostora u urbanom dijelu grada postao jedan od najizraženijih komunalnih i saobraćajnih problema, koji neposredno utiče na svakodnevni život građana, rad javnih institucija, privrede i dostupnosti javnih usluga, te smatra da povećanje parking kapaciteta mora predstavljati jedan od prioritetnih razvojnih ciljeva Grada Tuzle u narednom periodu. Dakle ovo je jedan podtačka jedan da samo ovo malo prokomentarišem. Građane neinteresuje što nema građanin hoće da se parkira da ne ide oko one zgrade jedne vrti se ili druge, treće pogotovo tamo gdje mora to postojati e sad rješenje, nisam znao za ovo dakle ovo sam napadajući Nedžada u smislu a šta si ti napravio da mi to riješimo dobio dobar odgovor. Gradsko vijeće Tuzla upućuje urgenciju Ministarstvu poljoprivrede, šumarstva i vodoprivrede Tuzlanskog kantona da, u okviru svojih zakonskih nadležnosti, prioritetno razmotri i odluči o zahtjevu za izdavanje potrebnih vodoprivrednih saglasnosti za realizaciju projekta parcijalnog natkrivanja korita rijeke Jale, na dionici od mosta kod Filozofskog fakulteta Univerziteta u Tuzli do JU Gimnazije „Meša Selimović“ Tuzla, imajući u vidu da prema postojećoj projektnoj dokumentaciji, realizacija ovog projekta omogućava izgradnju približno 120 novih parking mjesta, uređenje novih javnih površina, na isti način kao i kod „Merkatora“, što će značajno doprinijeti rješavanju hroničnog nedostatka parking prostora u užem gradskom jezgru. Realizacijom ovog projekta omogućio bi se znatno lakši pristup i kvalitetnije funkcionisanje brojnih javnih institucija i ustanova koje gravitiraju ovom području, uključujući Gradsku upravu Grada Tuzle, Općinski sud u Tuzli, Kantonalni sud u Tuzli, Univerzitet u Tuzli sa Filozofskim fakultetom i drugim fakultetima, Javna ustanova Osnovna školu „Jala“ Tuzla, kao i druge javne ustanove, poslovne subjekte i sadržaje od svakodnevnog značaja za veliki broj građana. Dakle mi ako dobijemo ovu saglasnost uz ažurno djelovanje Službe za prostorno uređenje za dobijanje načina urbanističke saglasnosti nakon toga građevinske dozvole za godinu dana možemo imati 120 parking mjesta tamo već između suda i Univerziteta na način da bi to bilo isto kao kod Merkatora gdje više nema ne vidi se Jala dole ispod. Ljep plato koji bi bio urađen. Evo 120 mjesta bi riješilo problem sve kompletnog urbanog dijela pored gradske uprave. I novac nije sporan. Dakle, da dobijemo ove dozvole novac će biti obezbjeđen. Treći zaključak. Gradsko vijeće Tuzla upućuje urgenciju Službi za prostorno uređenje i zaštitu okoline Grada Tuzla da, bez daljeg odlaganja, okonča postupke po zahtjevima za izdavanje načelnih urbanističkih saglasnosti za izgradnju podzemnih i nadzemnih garaža na području Slatine, Sjenjaka i Stupina, koji su podneseni prije više od šest mjeseci, kao i ostalih koji će uslijediti, te da se, nakon donošenja odgovarajućih akata, prioritetno pristupi izradi potrebne planske i projektno-tehničke dokumentacije radi stvaranja uslova za realizaciju ovih projekata i njihovog kandidovanja prema domaćim i međunarodnim izvorima finansiranja. Opet komentar, preko šest mjeseci stoji kod naše službe, Službe za prostorno uređenje zahtjev za urbaničke saglasnosti, da se grade parkinzi u najudarnijim dijelovima tj. Stupine, Sjenjak, Slatina. Naša služba radi protiv Tuzle. Umjesto da to uzmu kao prioritet da daju sve što je potrebno, da već krenemo sa gradnjom parking mi moramo sad čekat, moljakat, vodat i što bi se reklo, Boga pitaj kada će biti. E zato pravimo urgenciju, nećemo prozivat onog šefa službe, Fahrudina Delića, ali nije u redu da naše preduzeće (ANA PEJIĆ – Molim vas samo vodite računa o vremenu.) ne dobije ono što je potrebno radi javnog interesa. Ima još dva kratka zaključka ako se može uklopit? (ANA PEJIĆ – Može, izvolite.) Gradsko vijeće Tuzla preporučuje da se, prilikom narednih izmjena Odluke o javnim parkiralištima, razmotri mogućnost izdavanja druge povlaštene parking karte za domaćinstva koja imaju više registrovanih putničkih motornih vozila, gdje postoje raspoloživi parking kapaciteti, uz plaćanje odgovarajuće naknade i pod uslovima koji neće ugroziti prava ostalih korisnika. Imamo sad situaciju, dakle, da i porodica ima više automobila i šta sad, rećeš ovoliko može a ostalo negdje nosi. Ovo je tamo gdje može. I zadnji zaključak. Gradsko vijeće Tuzla izražava podršku i pohvaljuje rad direktora i svih uposlenika u izvještajnom periodu.

ANA PEJIĆ 

U redu. Zahvaljujem se. Sljedeća diskusija Admir Hasanbašić. Izvolite Admire.

ADMIR HASANBAŠIĆ

Hvala predsjedavajuća. Zlatan Mehmedović, odličan pet. Stvarno si elaborirao izvještaj. Svaka čast. Kao da sam ja to radio, ono, školski, baš, zaista. Mirnes Ajanović, fenomenalno u ovom drugom dijelu. Tako da, zaista nemam puno toga reći, ali evo, želim reći nekih par stvari, a to je što se nije napomenulo u ovim diskusijama, a to je da su uposlenici Javnog komunalnog preduzeća “Saobraćaj i komunikacije” odradili neka idejna rješenja kada su u pitanju kružni tokovi, tu prije svega mislim kružni tok Tušanj, zatim Jezero Zapad, MUP, zaista tuda često prolazim, sad tu saobraćaj funkcioniše fenomenalno. Neki se sjećaju prije nekoliko godina Tuzla je bila, u pojedinim dijelovima zaista u mraku, imali smo održavanje, rasvjete od nekih drugih privatnih preduzeća, imali smo veliki problem, pa čekalo se, vjerujte, po 15-ak dana da se zamijeni jedna sijalica koja je pregorila u nekom naselju. Sada je to u roku od 48 sati, znači ima kontakt telefon, pozovu građane i zaista odmah uposlenici SIK-a izlaze na teren i rješavaju.
Pogotovo je bitno istaći da su zamijenjene ove halogene svjetiljke koje su trošile puno električne energije, često se kvarile s ovim led svjetiljkama koje sada imaju garanciju do 5 godina i koje daju puno kvalitetniju svjetlost, ali samim tim I manju potrošnju električne energije, što je jako bitno i za sam budžet grada, jer se izdvajaju znatno manja sredstva za taj dio. Dalje, sami uposlenici u ovom javnom preduzeću su zaista odlično obučeni, što predstavlja svako javno preduzeće, znači ogledalo kako se neko ponaša, kako je neko odjeven, to je zaista jako, jako bitan segmenat i prije svega imaju i profesionalan odnos prema građanima. Dalje, želim par stvari reći o direktoru. Zaista čovjek koji, evo, petu godinu je na mjestu direktora Saobraćaja i komunikacije i ne daje 100, nego 200%. Bukvalno, za njega ne postoji, nerješiv problem i bilo koji zadatak da smo mu mi dali, on ga rješava, ali što je jako bitno, taj zadatak bude rješen kvalitetno. To je direktor koji se ne libi otići i među građane. Znači, znamo kakva je bila situacija u pojedinim mjesnim zajednicama, neki su bježali na stotine metara od tih sastanaka i skupova, on je došao tu, razgovarao sa građanima i kroz jednu finu diskusiju, komunikaciju, našao se zajednički, našlo se zajedničko rješenje, što karakteriše Nedžada Malikića kao jednu osobu koja zaista je u pravom smislu riječi menadžer. Neki će reći da previše ga hvalim, ja čak mislim da premalo ga hvalim, jer to je čovjek koji faktički je evo i na godišnjem odmoru, ovih 15 dana, a on zaista, zaista radi. Nadam se da će, nakon usvajanja ovog izvještaja koji će biti, siguran sam jednoglasno usvojen, otići i na zaslužen godišnji odmor od ponedeljka, a što se tiče Kluba vijećnika Tuzlanske alternative, tu dileme nema, puna podrška za Izvještaj Javnog komunalnog preduzeća “Saobraćaj i komunikacije”. Hvala.

ANA PEJIĆ

U redu sljedeća diskusija vijećnik Senad Mehmedinović, izvolite Senade. 

SENAD MEHMEDINOVIĆ

Čovjek, pričamo o čovjeku kojeg ne možete dol naći u sjedištu saobraćaj I komunikacije, možete ga naći jedino na terenu. Znači, čovjek koji je bio vijećnik, paralelno bio zaposlenik Saobraćaja i komunikacije i jedan je od direktora, ubijeđen sam, koji najbolje razumije naše pozicije koji su ovdje i zato smo uvijek dobijali odgovore i vidjeli njegova zalaganja, upravo zbog toga što je razumio šta znači biti vijećnik, šta znači posvetiit se vijećniku, šta znači odgovoriti na upit vijećnika, tako da je to samo rezultat njegovih mandata koji je imao zaposljenja u Saobraćaju i komunikaciji i to je lijepo zaokružio sad sa firmom gdje je on direktor, mogao je da vidi šta se može da uradi, bio je na terenu sa ljudima i sve što je to sad pokupio zaokružio je i mi imamo za rezultat da imamo jednog dobrog menadžera Javnog komunalnog preduzeća, “Saobraćaj i komunikacije”, na čemu ja iskreno i od srca čestitam. Interesantno kad se nazove a mi zovemo zbog javnog dobra a to je da se nešto uredi, da se nešto popravi i vi odete na to mjesto pored zaposlenika i direktor. Znači rijetko se kad mogao iznjeti neki problem da taj čovjek ne ode na teren i sagleda situaciju kako bi se mogla riješiti. Gledao sam web stranicu s direktorom sam pričao prije i evo apelujem stranica je moderno urađena mislim da je sada nova web stranica Saobraćaja i komunikacije pogotovo ona naslovna sa parkiranjem automobila, baš je lijepo i moderno urađena i samo ako Bog da da nam direktor to zaokruži sa ovom digitalnom pristupačnosti za populaciju osoba sa invaliditetom i vjerujem ja da će to u toku ove godine biti riješeno. Ono što želim ovdje da naglasim, jedan projekat za koji očekujem da ćemo mi u narednom periodu uraditi i to je jedna lijepa stvar koja će se odvijati na nivou Saobraćaja i komunikacije, Ministarstva obrazovanja i nauke i mene kao inicijatora i kroz Vijeće te inicijative a to je da se sva parking mjesta kod škola bar jedno parking mjesto označi za osobe sa invaliditetom na način da mi imamo roditelje koji dovedu dijete, međutim nemaju parking mjesta kako bi se mogao tako parkirati i odvesti svoje dijete u školu. Dogovoren je taj sastavnak, mi ćemo sjesti i ja vjerujem da će doći do realizacije tog projekta. Između 35 i 40 je osnovnih i srednjih škola na području grada Tuzle i to će biti lijepa jedna poruka kad govorimo o inkluzivnosti, dakle pored toga škole trebaju da budu inkluzivne na način da se uklanjaju barijere za ovu populaciju osoba o kojoj govorimo. Kada su u pitanju moramo mi kad govorimo o preduzećima, mora se o novcu razgovarati. Znači na osnovu novca mi vidimo u stvari kako funkcioniše to u preduzeće, da li se domaćinski ophodi prema tome kako se nose sa aktuelnim trendovima sa izazovima i tako dalje i tako dalje. Ukupni prihodi su povećani za oko 300.000 konvertibilnih maraka povećani za nekih 6-7% i iznose oko 4.500.000 konvertibilnih maraka Kaže poslovni prihodi iznose čak 96,6% ukupnih prihoda i to se ostvaruje iz svoje osnovne djelatnosti, a ne iz nekih vanrednih ili jednokratnih izvora. Ostvaren pozitivan finansijski rezultat, neto dobit od 260.000 konvertibilnih maraka. Obaveze prema dobavljačima smanjene su za 54.000 konvertibilnih maraka, što u stvari govori o urednijem izmirivanju obaveza. Izvještaj ovaj obuhvata sve ključne oblasti, saobraćajna signalizacija, semaforski sistemi, parking i tako dalje. I ono što je možda interesantno oko ovog preduzeća jest da pored toga što realizuje veliki broj poslova koji su od javnog interesa, ovo je sad veoma bitna stvar, koja daje u stvari upućuje na to koliko ovo preduzeće mora da radi. Pruža podršku drugim gradskim službama i javnim ustanovama u realizaciji infrastrukturnih projekata. Dakle, Saobraćaj i komunikacije nije samo preduzeće koje je usmjereno direktno vezano za sebe, nego puno se veže i za druge ustanove i stoji na raspolaganju, pa da ne govorimo o organizaciji različitog broja manifestacija, pa vi u ovom gradu gdje god se okrenete vidite vozilo na kojem piše Saobraćaj i komunikacije. Imal išta da se ovdje radi u gradu, kada su u pitanju bilo kakva vrsta manifestacije i postavljanje štandova, evo i svega tamo vidimo u stvari Saobraćaj i komunikacije. Drago mi je da se ulaže u modernizaciju tehnološka rješenja i što se tiče ovih kamera, ja sam dao i izjavu za medije, znamo šta smo danas uradili i moje lično mišljenje nikako se ne slažem ovo što radi Agencija za zaštu ličnih podataka. Lijepo je što ćemo to ustupiti Ministarstvu unutrašnjih poslova, ali vi svi ovdje koji sjedite zajedno sa mnom znate da se uz pomoć ovih kamera, koje se nikako ne zloupotrebljavaju, ali su bili identificirani počionici počinioci, pardon, vandalizma koji je bio na nivou grada Tuzle u prošlom periodu.
I na osnovu toga su se oni identificirali i naravno Ministarstvo unutrašnjih poslova onda je uradio svoj posao koji je trebao. Meni je žao što će ovo samo preuzeti Ministarstvo unutrašnjih poslova jer treba da bude i zaštita vozila na neki način na parkiralištima da se građani osjećaju također sigurnijim. Sad kako će to funkcionisat kad Ministarstvo unutrašnjih poslova preuzme, ja apsolutno ne znam i nekako mi ispadne da sad što se tiče ovih snimanja slobodno radite šta želite da radite ne mogu vas snimati oni koji su vas prije snimali nekako mi se loša poruka šalje i ja ne znam zašto ova Agencija za zaštitu ličnih podataka radi i imam nekako osjećaj da ko da se nešto otelo kontroli.
Dakle mi ćemo podržati izveštaj, podržavamo naravno menadžment Saobraćaj i komunikacije i svaki put kada pohvalimo ovaj izveštaj, tu su i nove obaveze prema menadžmentu da sljedeći put bude još jači, još upotpuniji ovaj izvještaj i da budemo sljedećeg godine sa još većim brojem i parking mjesta a  koje  imamo problem u ovom gradu i ja vjerujem da do sljedeće godine izveštaja ćemo moći pozitivno da govorimo o parking mjestima za osobe sa invalitetom kod školskih dvorišta. Hvala najljepša.


ANA PEJIĆ

U redu. Sljedeća diskusija vijećnik Nedžad Jusić, izvolite Nedžade. 

NEDŽAD JUSIĆ

E hvala. Ja ću pokušati što kraći da budem jer kolega Zlatan je sabrao djela Javno komunalog preduzeća “Saobraćaj i komunikacije”, ali evo možemo potvrditi svi to i svi smo potvrdili kad imamo menadžment koji radi ozbiljnu i odgovornu rezultati su tu i imamo pozitivne rezultate i to je, možemo slobodno reći, primjer dobre prakse. Evo, malo prije smo imali komunalac, također primjer dobre prakse. Evo, “Saobraćaj i komunikacije i kad čovjek pogleda sve javna preduzeća u gradu Tuzla mogu biti sa velikim dijelom primjer dobre prakse i drugim javnim preduzećima u Bosni i Hercegovini.
Također bih želio da istaknem ovdje kada pogledamo, moram biti iskren da ranije nisam baš toliko gledao koliko stvari mi imamo parking mjesta u gradu Tuzla i to je 3583 parking mjesta. Ja sam mislio da imamo najmanje 5, 6, 10 hiljada tih mjesta, a s obzirom na frekvenciju ljudi, na frekvenciju turista, građana grada Tuzle i možda poruka između ostalog menadžmentu ovog kolega što je i Mirnes govorio i drugi, da se gleda, da se proširi kapacitet parking mjesta u narednom period i ja sam siguran u tome da ćemo u narednom izveštaju imati veći broj parking mjesta i samim tim bit će zadovoljena potrebe građana grada Tuzle i drugih koji borave u gradu Tuzla i ne bi sada dužio o dodatnim pohvalama. Dosta su rekli, svi također izuzetno korektnu saradnju imam i ja lično sa direktorom preduzeća i kao i sa drugim radnicima Javnog komunalnog preduzeća “Saobraćaj i komunikacije i sve pozitivno moram reći kao i što i jeste i normalno da ću podržati ovaj Izvještaj. Hvala.

ANA PEJIĆ 

Zahvaljujem se. Sljedeća diskusija vijećnica Berisa Ahmetović, izvolite. 

BERISA AHMETOVIĆ

Povlaćim. 

ANA PEJIĆ

U redu. Sljedeća diskusija vijećnik Dejan Kovačević, izvolite.

DEJAN KOVAČEVIĆ

Hvala predsjedavajuća. Kolege su stvarno u svojim diskusijama mnogo toga rekli i pohvalili. Moje promišljanje je da je ovo jedan od rijetkih direktora i rijetkih preduzeća koji stvarno 100% može odgovoriti zadatku i potrebama grada Tuzle po pitanju svoje nadležnosti.
Stvarno je ogroman pritisak i potreba za parking mjestima u gradu Tuzli i on stvarno svom zadatku ne dobro nego izvrsno odgovaraju. Imali smo priliku i prošle godine, a evo i u skorije vrijeme, da se pojedini građani u pojedinm mjesnim zajednicama i naseljima grada Tuzle bune, protestiraju o naplati parkinga i sve ono što ide uz to, mogli smo propratiti kroz medije i da je ogroman pritisak i na direktora i na ovo preduzeće po pitanju uvođenja novih parking mjesta u gradu Tuzli. Međutim, s moje strane je to puna potpora za njih.
Ako pogledamo cijene parkiranja u centru grada, po zonama, u gradu Tuzla, a i u drugim gradovima u okruženju, evo neću uzimati velike evropske gradove tipa Minhena, Beča, uzet ću Osijek, Split, pa evo dijelom Zagreb, Beograd, mi smo jedni od najjeftinijih u regiji i možemo se parkirati u centru grada neograničeno, bez obzira koliko koštala cijena parkinga. Dok recimo u drugim gradovima je to nemoguće, ograničeno je na pola sata, sat vremena i sl. Tako da evo, s obzirom da se mnogi građani Tuzli bune ili protestiraju za uvođenje parking mjesta, evo ja javno pozivam menadžment preduzeća, Javnog komunalnog preduzeća “Saobraćaj i komunikacije”, nek dođu u moju ulicu, u moju kvart, pred moju zgradu i nek iscrtaju i nek naplaćuju parking. Jer samo tako možemo organizirano, sistemski urediti ovaj problem u gradu Tuzli. Sve ovo do sad, što je proteklih decenija bilo, stihijski parkiranje po trotoarima i sl. i zelenim površinama nije dovodilo ničemu, nego možemo samo ovako, kao što oni radi, sistemski, strukturalno, planski unaprijediti, prije svega život građana u gradu Tuzli, jer je sve veći pritisak, sve više vozila u gradu. Razmatrujući Izveštaj o radu Javnog komunalnog preduzeća “Saobraćaj i komunikacije”d.o.o. Tuzla, želim istaći da je ovo preduzeće i u proteklom periodu ovom izvještajnom odgovorno izvršavalo poslove iz svoje nadežnosti, doprinoseći sigurnijim funkcionalnijim odvijanju prometa na području grada Tuzla. Posebno je važno naglasiti aktivnosti na održavanju i unapređenju  sistema prometnih signalizacija, upravljanjem javnim parkiralištima i kontinuiranom radu na poboljšanju uvijeta za sve učesnike u prometu grada Tuzla. Uprkos izazovima s kojima se suočavaju svakodnevno, sva javna komunalna preduzeća, ostvareni rezultati pokazuju odgovoran odnos prema povjerenim obavezama i racionalnom korištenju raspoloživih resursa koje imaju.
Pozdravljam opredeljenost menadžmenta, direktora i svih uposlenih da kroz modernizaciju poslovanja, uvođenje novih tehnologija i unapređenja usluga kontinuirano podižu kvalitetski usluga. Takav pristup doprinosi većoj efikasnosti, bolje organizaciji prometa i većem zadovoljstvu građana grada Tuzla. Smatram da je potrebno nastaviti s ulaganje o digitalizaciji usluga, modernizaciju opreme, unapređenje parking infrastrukture i jačanje prometnih sigurnosti uz nastavak dobre suradnje sa Upravom grada Tuzla i Gradskim vijećem te nadležnim institucijama.
Na kraju, zahvaljujem se prije svega direktoru, menadžeru, gospodinu Nedžanu Malikiću i svim uposlenicima Javnog komunalnog poduzeća “Saobraćaj i komunikacije” d.o.o.Tuzla na uloženom radu i trudu, te smatram da je ovaj izvještaj o radu ovog poduzeća zaslužuje potporu svih nas uz očekivanje da će poduzeće u narednom periodu nastaviti unaprijedit kvalitet svojih usluga u interesu svih građana. Ne mogu zaobići da je Gradsko vijeće dalo svoju saglasnost za imenovanje prije dva do tri mjeseca, prije dvije, tri sedmice da smo dali saglasnost za imenovanje gospodina Nedžana Malikića na poziciju direktora u mandate u naredne četiri godine. Ja vjerujem iskreno da će u svom mandatu još bolje poboljšati rad ovog poduzeća i da će prije svega građani grada Tuzle a i svi uposlenici Javnog komunalnog poduzeća “Saobraćaj i komunikacije” d.o.o. Tuzla biti zadovoljni. Hvala. 

ANA PEJIĆ

U redu. Sljedeća diskusija je vijećnik Emir Šahović. Izvolite Emire.

EMIR ŠAHOVIĆ

Hvala predsjedavajuća. Ja se slažem sa svim ovim svojim predshodnicima, pogotovo kada je onaj dio diskusije koji hvali i menadžment i uposlenike. Mislim, direktor Malikić je, kao što sam već u nekoliko navrata u svojim diskusijama rekao, jedan pravi lider koji rame uz rame znači sa svim uposlenicima radi na što bolje da se odrade svi poslovi koje javno preduzeće radi. Javna komunalna preduzeća su, za razliku od ostalih preduzeća, ono što je neophodno građanima. Znači, to je ono što niko drugi ne može to raditi, već oni su tu i stvarno samo ovo poslovanje, ovaj trend i stabilni prihodi i neto dobit, trend rasta, neto plata, znači sve je za pohvalu. Baš se vidi i to zadovoljstvo uposlenika i dobro organizovan posao. Imamo situacije gdje, recimo ako je javna rasvjeta, da ako bude neki kvar na javnoj rasvjeti, baš neki dan je to bilo u ulici Rudolfa Vikića, građani su zvali, ma u roku od 15 sati je došla ekipa i ljudi su to riješili. Znači, opet kažem, ni ovdje nema potrebe da iko urgira, da ima neki povlaštenih tretmana, stvarno bilo ko i od građana da zove i da prijavi neki problem, ekipa tu u rekordnom roku izlazi i ono što je izuzetno pohvalno za svako komunalno preduzeće jeste uslužnost prema građanima i Saobraćaj i komunikacije to odlično rade tako da Klub Pokreta Demokratske Akcije podržava ovaj izvještaj.

ANA PEJIĆ 

U redu. Zaključujem diskusiju klubova vijećnika.
Otvaram diskusiju vijećnika. Vijećnica Svjetlana Kakeš, izvolite.

SVJETLANA KAKEŠ

Hvala. Puno je aktivnosti koje ovo preduzeće provodi pored svoje osnovne aktivnosti, naplate, usluge parkiranja na parkiralištima i sve su ove aktivnosti gotovo podjednako važne za odvijanje saobraćaja, a neke od njih i za odvijanje svakodnevne aktivnosti za sigurniji i ugodniji život naših sugrađana i posjetilaca, kao što su javna rasvjeta, horizontalna, vertikalna signalizacija i drugo. I evo, kao što smo čuli i kao što svi tvrdimo u svojim diskusijama, zahvaljujući djelovanju i angažovanju uprave i uposlenika SIK-a, sve ove stvari funkcioniraju na veoma dobar, pa u većini slučajeva i na odličan način.
Ja bih ovom prilikom skrenula pažnju na jedan segment, u vezi kojeg je nekoliko nas vijećnika tokom ovog mandata postavljalo vijećnička pitanja, vijećničke inicijative, i koji je u jednom periodu djelovao gotovo nerješiv, a to je uklanjanje oštećenih, dotrajalih i neregistrovanih automobila sa javnih površina, odnosno javnih prostora namijenjenih za parkiranje. Naime MUP TK-a, odnosno Policijska uprava Tuzla i Javno komunalno preduzeće “Saobraćaj i komunikacije” su i pored postojećih administrativnih prepreka, uspjeli iznaći model za rješavanje ovog sve prisutnijeg problema u našem gradu. Ja se ovim putem želim javno zahvaliti načelniku Policijske uprave Tuzla Nevresu Šiljegoviću i direktoru saobraćaja i komunikacija Nedžadu Malikiću, koji su nakon podnošenja jedne na ovu temu vijećničke inicijative, koja se odnosila na uklanjanje čak sedamnaest takvih automobila koji su stajali više od šest mjeseci na jednom parkingu u Slavinovićima.
Nakon dobivanja inicijative, oni su veoma brzo reagovali i u samo par dana postigli da svi ti automobili budu uklonjeni i tako se oslobodilo dodatnih sedamnaest mjesta na javnom parkingu u ovom naselju. Poznavajući s kakvim preprekama se u realizaciji ovih aktivnosti susreću i SIK i Policijska uprava, predlažem da Gradsko vijeće donese zaključak koji ću pročitati kako bismo im pružili podršku u provođenju ove aktivnosti. Prijedlog zaključka glasi.
Gradsko vijeće preporučuje Policijskoj upravi Tuzla i Javnom komunalnom preduzeću “Saobraćaj i  komunikacije” da kroz zajedničku saradnju pristupe redovnom uklanjanju svih oštećenih, dotrajalih i neregistrovanih automobila sa javnih površina, odnosno javnih prostora namijenjenih za parkiranje, a u cilju spriječavanja zloupotrebe javnih parking prostora za druge svrhe te preveniranje eventualnih bezbjednosnih i higijensko-epidemioloških problema koji mogu nastati zbog dugotrajnog stajanja havarisanih neregistrovanih vozila na javnoj saobraćanoj površini. To je kraj zaključka. Ja bih samo na kraju kratko podsjetila direktora na još dvije moje vijećničke inicijative, vrlo kratko, na koje sam dobila odgovor i vjerujem direktoru da će poduzeti sve aktivnosti za njihovu realizaciju u narednom periodu, ali evo hoću da ga podsjetim kako se ne bi to zaboravilo u narednom periodu. Jedna se odnosila na omogućavanje naplate parkinga bankovnim karticama, odnosno elektronski putem, mislim da je to i Zlatan predložio u zaključcima, odnosno u svojoj diskusi, a druga na određivanje tzv. parking mjesta za roditelje na javnim parkiralištima. Da pojasnim vrlo kratko, zbog uskih parking mjesta ponekad je teško i sam izaći iz auta da ne udarite drugo vozilo, a situacija postaje još složenija kad treba smjestiti malu djecu u dječje sjedalice ili iznijet kolica iz auta.
Zato je u drugim sredinama već prisutna uveliko praksa uvođenja parking mjesta rezervisanih za roditelje s djecom, koja su nešto šira poput ovih parking mjesta za invalide. Ja vjerujem da će uprava preduzeća poduzeti aktivnosti u narednom periodu, ali evo napominjem, pošto je u toku sezona radova i radi se na uvođenju brojnih parkirališta, željela sam podsjetiti kako bi se eventualno ovi radovi iskoristili i tamo gdje je to potrebno ili gdje je moguće da se uvrste i ovakva parking mjesta. Ovo se naročito odnosi na parkinge u blizini zdravstvenih, obrazovnih, predškolskih, sportskih i trgovinskih centara. Hvala. 

ANA PEJIĆ

U redu. Da li se još neko od vijećnika javlja za diskusiju? Vijećnik Samir Mulaosmanović, izvolite. 

SAMIR MULAOSMANOVIĆ

Vrlo kratko, samo evo jedan podatak. Govorim ovo zbog silnih natpisa kako se samo uzima, plaća, ne znam, otimaju pare. Stupine investicija oko 350.000 KM-ova, a povrat dobit je 80.000. Znači neki 4 i po do 5 godina treba za povrat investicije, ali naravno gleda se na nivou puno drugih parkinga, tako da jako bitan podatak po meni, reći ljudima, znači da investirali smo i ne uzimamo samo. Naravno ne bi volio vidit ova 92 metalna inoks stubića, ali to je zbog saobraćajne kulture. Hvala puno. 

ANA PEJIĆ

U redu. Zaključujem diskusiju vijećnika. 
I stavljam na izjašnjavanje Izveštaj o radu i poslovanju Javno-komunalnog preduzeća “Saobraćaj i  komunikacije” Tuzla i molim vas da se izjasnite. Glasanje je okončano.
Konstatujem da je IZVEŠTAJ O RADU I POSLOVANJU JAVNO KOMUNALNOG PREDUZEĆA “SAOBRAĆAJ I KOMUNIKACIJE” TUZLA ZA 25. GODINU, usvojen sa,
21 glasom za, nije bilo protiv i nije bilo suzdržanih.

Zamolit ću sekretara, da pročita zaključke proistekle iz diskusija. 
Da li ste za da glasamo zajedno o svim zaključcima? Izvolite Slađana.

SLAĐANA KRAJINA – sekretar gradskog vijeća Tuzla 

Prijedlog zaključaka. 
[bookmark: _Hlk233912146]1. Gradsko vijeće Tuzla ocjenjuje da je Javno komunalno preduzeće „Saobraćaj i komunikacije - Tuzla“ d.o.o. Tuzla ostvarilo pozitivne poslovne rezultate, finansijsku stabilnost i značajan doprinos unapređenju saobraćajne infrastrukture i sigurnosti građana.  
2. Gradsko vijeće Tuzla zadužuje Upravu Javnog komunalnog preduzeća „Saobraćaj i komunikacije - Tuzla“ d.o.o. Tuzla da tokom 2026. godine nastavi proces digitalizacije usluga kroz unapređenje mobilnih aplikacija, elektronskog plaćanja, sistema upravljanja parkiranjem i drugih rješenja u okviru koncepta „pametnog grada“.
3. Gradsko vijeće Tuzla podržava nastavak inteligentnog upravljanja saobraćajem i modernizacije semaforske signalizacije radi povećanja sigurnosti svih učesnika u saobraćaju.
4. Gradsko vijeće Tuzla zadužuje Javno komunalno preduzeće „Saobraćaj i komunikacije - Tuzla“ d.o.o. Tuzla da, u saradnji s nadležnim gradskim službama, pripremi dugoročnu strategiju razvoja javnih parkirališta, uključujući izgradnju novih parkirališta i javnih garaža u dijelovima grada gdje postoji najveći deficit parking prostora.
5. Gradsko vijeće Tuzla preporučuje da Javno komunalno preduzeće „Saobraćaj i komunikacije - Tuzla“ d.o.o. Tuzla nastavi modernizaciju javne rasvjete prelaskom na energetski efikasne LED sisteme i pametno upravljanje rasvjetom radi dodatnih ušteda energije.
6. Zadužuje se Uprava Javnog komunalnog preduzeća „Saobraćaj i komunikacije - Tuzla“ d.o.o. Tuzla da razmotri mogućnost uvođenja sistema senzora za slobodna parking mjesta i informisanja građana putem mobilne aplikacije i informacionih displeja.
7. Gradsko vijeće Tuzla daje podršku Javnom komunalnom preduzeću „Saobraćaj i komunikacije - Tuzla“ d.o.o. Tuzla u daljem stručnom usavršavanju zaposlenih i nabavci savremene opreme kako bi ovo Preduzeće moglo odgovoriti na sve veće potrebe razvoja grada.
8. Gradsko vijeće Tuzla ocjenjuje da je nedostatak parking prostora u urbanom dijelu grada postao jedan od najizraženijih komunalnih i saobraćajnih problema, koji neposredno utiče na svakodnevni život građana, rad javnih institucija, privrede i dostupnost javnih usluga, te smatra da povećanje parking kapaciteta mora predstavljati jedan od prioritetnih razvojnih ciljeva Grada Tuzle u narednom periodu.
9. Gradsko vijeće Tuzla upućuje urgenciju Ministarstvu poljoprivrede, šumarstva i vodoprivrede Tuzlanskog kantona da, u okviru svojih zakonskih nadležnosti, prioritetno razmotri i odluči o zahtjevu za izdavanje potrebnih vodoprivrednih saglasnosti za realizaciju projekta parcijalnog natkrivanja korita rijeke Jale, na dionici od mosta kod Filozofskog fakulteta Univerziteta u Tuzli do Gimnazije „Meša Selimović“ Tuzla, imajući u vidu da prema postojećoj projektnoj dokumentaciji, realizacija ovog projekta omogućava izgradnju približno 120 novih parking mjesta, uređenje novih javnih površina, na isti način kao i kod „Merkatora“, što će značajno doprinijeti rješavanju hroničnog nedostatka parking prostora u užem gradskom jezgru. Realizacijom ovog projekta omogućio bi se znatno lakši pristup i kvalitetnije funkcionisanje brojnih javnih institucija i ustanova koje gravitiraju ovom području, uključujući Gradsku upravu Grada Tuzle, Općinski sud u Tuzli, Kantonalni sud u Tuzli, Univerzitet u Tuzli sa Filozofskim fakultetom i drugim fakultetima, Javna ustanova Osnovna školu „Jala“ Tuzla, kao i druge javne ustanove, poslovne subjekte i sadržaje od svakodnevnog značaja za veliki broj građana.
10. Gradsko vijeće Tuzla upućuje urgenciju Službi za prostorno uređenje i zaštitu okoline da, bez daljeg odlaganja, okonča postupke po zahtjevima za izdavanje načelnih urbanističkih saglasnosti za izgradnju podzemnih i nadzemnih garaža na području Slatine, Sjenjaka i Stupina, koji su podneseni prije više od šest mjeseci, kao i ostalih koji će uslijediti, te da se, nakon donošenja odgovarajućih akata, prioritetno pristupi izradi potrebne planske i projektno-tehničke dokumentacije radi stvaranja uslova za realizaciju ovih projekata i njihovog kandidovanja prema domaćim i međunarodnim izvorima finansiranja.
11. Gradsko vijeće Tuzla preporučuje da se, prilikom narednih izmjena Odluke o javnim parkiralištima, razmotri mogućnost izdavanja druge povlaštene parking karte za domaćinstva koja imaju više registrovanih putničkih motornih vozila, gdje postoje raspoloživi parking kapaciteti, uz plaćanje odgovarajuće naknade i pod uslovima koji neće ugroziti prava ostalih korisnika.
12. Gradsko vijeće Tuzla izražava podršku i pohvaljuje rad direktora i svih uposlenika Javnog komunalnog preduzeća „Saobraćaj i komunikacije - Tuzla“ d.o.o. Tuzla u izvještajnom periodu.
13. Gradsko vijeće Tuzla preporučuje Policijskoj upravi Tuzla i Javno komunalnom preduzeću „Saobraćaj i komunikacije - Tuzla“ d.o.o. Tuzla da, kroz zajedničku saradnju, pristupe redovnom uklanjanju svih oštećenih, dotrajalih i neregistrovanih automobila sa javnih površina, odnosno javnih prostora namijenjenih za parkiranje, a u cilju sprječavanja zloupotrebe javnih parking prostora za druge svrhe, te preveniranja eventualnih bezbjednosnih i higijensko-epidemioloških problema koji mogu nastati zbog dugotrajnog stajanja havarisanih i neregistrovanih vozila na javnoj saobraćajnoj površini.

ANA PEJIĆ

Molim vas da se izjasnite o pročitanim zaključcima.
Glasanje je okončano.
Konstatujem da su pročitani zaključci usvojeni sa,
20 glasova za, nije bilo protiv i nije bilo suzdržanih. 

Prelazimo na sljedeći Izvještaj o radu i poslovanju „Tržnice–pijace“ d.o.o. Tuzla.

Otvaram diskusiju klubova vijećnika.
Zatvaram diskusiju klubova vijećnika.
Otvaram diskusiju vijećnika. 
Zatvaram diskusiju vijećnika. 
I stavljam na izjašnjavanje Izvještaj o radu i poslovanju „Tržnice–pijace“ d.o.o. Tuzla za 25. godinu.
Glasanje je okončano.
Konstatujem da je pročitani izvještaj usvojen sa,
19 glasova za, nije bilo protiv i nije bilo suzdržanih. 

Prelazimo na sljedeću tačku dnevnog reda a to je:

RAZMATRANJE INFORMACIJE O REALIZACIJI INTEGRISANE STRATEGIJE RAZVOJA GRADA TUZLE DO 26. GODINE, REVIDIRANA STRATEGIJA RAZVOJA GRADA TUZLE 2019. – 2021.GODINA. 

Predlagač je gradonačelnik Grada Tuzla.
Obrađivač je Stručna služba kabineta gradonačelnika. 
Materijal su razmatrali Komisija za ekonomske odnose i klubovi vijećnika.
Da li ima potrebe za uvodnjim izlaganjem? 
Da li ima potrebe da se pročitaju izvještaji Komisija?
Otvaram raspravu klubova vijećnika. 
Zatvaram raspravu klubova vijećnika.
Otvaram raspravu vijećnika.
Zatvaram raspravu vijećnika i konstatujem da je GRADSKO VIJEĆE TUZLA PRIMILO K ZNANJU INFORMACIJU O REALIZACIJI INTEGRISANE STRATEGIJE RAZVOJA GRADA TUZLE DO 26. GODINE, REVIDIRANA STRATEGIJA RAZVOJA GRADA TUZLE 19.-21. GODINA. 

Prelazimo na sljedeću tačku dnevnog reda.

RAZMATRANJE INFORMACIJE O PROVEDENOM POSTUPKU MOŽE MALO TIŠE, MOLIM VAS. RAZMATRANJE INFORMACIJE O PROVEDENOM POSTUPKU PO JAVNOM OGLASU ZA IZBOR I IMENOVANJE PREDSJEDNIKA I ČLANOVA NADZORNOG ODBORA U JAVNOJ USTANOVI “GRADSKI STADION TUŠANJ” TUZLA. 

Obrađivač je Komisija za izbor predsjednika i članova Nadzornog odbora u Javnoj ustanovi “Gradski stadion Tušanj” Tuzla.
Materijal su razmatrali Komisija za ekonomske odnose, Komisija za poduzetništvo i klubovi vijećnika. 
Da li ima potrebe za uvodnim izlaganjem? 
Da li ima potrebe da se pročitaju izvještaji komisija? 
Otvaram raspravu klubova vijećnika. Može malo tiše, molim vas. Evo, pri kraju smo svakako sjednice. 
Zatvaram raspravu klubova vijećnika. 
Otvaram raspravu vijećnika.
Zatvaram raspravu vijećnika i konstatujem da je GRADSKO VIJEĆE TUZLA PRIMILO K ZNANJU INFORMACIJU O PROVEDENOM POSTUPKU PO JAVNOM OGLASU ZA IZBOR I IMENOVANJE PREDSJEDNIKA I ČLANOVA NAZORNOG ODBORA U JAVNOJ USTANOVI “GRADSKI STADION TUŠANJ” TUZLA. 

Sljedeća tačka dnevnog reda. 

RAZMATANJE I IZVJEŠTAJA KOMISIJE ZA IZBOR I IMENOVANJA

Pozivam sekretara Gradskog vijeća da nas upozna sa pristiglim prijedlozima. Izvolite Slađana. 

SLAĐANA KRAJINA – sekretar Gradskog vijeća Tuzla 

Na sjednici Komisije za izbor i imenovanje održane 1.7.2026. godine razmatran je prijedlog Kluba vijećnika Pokreta demokratske akcije - PDA za izmjenu člana Savjeta Mjesne zajednice Brčanska Malta, te je usvojen sljedeći zaključak:
Komisija za izbor i imenovanje je razmotrila, te Gradskom vijeću Tuzla na izjašnjavanje upućuje prijedlog Kluba vijećnika Pokreta demokratske akcije - PDA da se,  
- Anel Smajić razriješi dužnosti člana Savjeta Mjesne zajednice Brčanska Malta, 
-  a da se na dužnost člana Savjeta Mjesne zajednice Brčanska Malta izabere Milada Srna. 
Pa molim predsjedavajuća da stavite na izjašnjavanje prijedlog Kluba vijećnika Pokreta demokratske akcije.

ANA PEJIĆ

Molim vas da se izjasnite. Molim vas bez dobacivanja. 
Glasanje je okončano.
Konstatujem da je pročitani prijedlog usvojen sa, 
20 glasova za, nije bilo protiv i nije bilo suzdržanih.





Pod TEKUĆIM PITANJIMA imamo 

Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja o radu Javne zdravstvene ustanove Dom zdravlja „Dr Mustafa Šehović“ Tuzla, pod 
b) Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja Javne ustanove Centar za kulturu Tuzla, pod 
c) Obavještenje Službe za ekonomski razvoj, poduzetništvo i poljoprivredu o razlozima prolongiranja izrade izvještaja o radu i poslovanju Javnog komunalnog preduzeća „Vodovod i kanalizacija“ d.o.o Tuzla i pod 
d) Obavještenje Službe za inspekcijske poslove o razlozima prolongiranja izrade Izvještaja o provedenim inspekcijskim nadzorima u 2025. godini u svim oblastima iz nadležnosti Službe za inspekcijske poslove, s analizom rezultata i prijedlozima mjera za efikasniji rad.

Otvaram raspravu klubova vijećnika.
Zatvaram raspravu klubova vijećnika.
Otvaram raspravu vijećnika. 
Zatvaram raspravu vijećnika i konstatujem da je GRADSKO VIJEĆE PRIMILO K ZNANJU PROČITANA OBAVJEŠTENJA. 

Te konstatujem da je dnevni red iscrpljen.

Zahvaljujem se vijećnicima, predlagačima i obrađivačima materijala, Stručnoj službi Gradskog vijeća i zaključujem 21. redovnu sjednicu Gradskog vijeća Tuzla. 

(S obzirom da je dnevni red iscrpljen i 21. redovna sjednica Gradskog vijeća Tuzla zaključena ista je završena u 20:01 sati.)



STENOGRAM SAČINILI:                                                  P R E D S J E D A V A J U Ć I
  
        Selma Suljkanović                                                                   Ana Pejić, BA prava

